cyanic-selkie/wikianc huggingface dataset:
ᱢᱚᱝᱜᱚᱞᱠᱳᱴ ᱵᱚᱱᱚᱛ
ᱦᱮᱡ ᱥᱮᱱ
ᱵᱚᱨᱫᱷᱚᱢᱟᱱ-ᱠᱟᱴᱣᱟ ᱞᱟᱭᱤᱱ ᱫᱚ ᱱᱮᱨᱳ ᱜᱮᱡᱽ ᱠᱷᱚᱱ ᱤᱞᱮᱠᱨᱤᱯᱷᱤᱰ ᱵᱨᱚᱰ ᱜᱮᱡᱽ ᱨᱮ ᱵᱚᱫᱚᱞ ᱠᱟᱛᱮ ᱛᱟᱭᱚᱢ ᱑᱒ ᱡᱟᱱᱩᱣᱟᱨᱤ ᱒᱐᱑᱘ ᱥᱟᱞ ᱨᱮ ᱫᱤᱥᱩᱣᱟᱹ ᱠᱚ ᱞᱟᱹᱜᱤᱫ ᱡᱷᱤᱡ ᱮᱱᱟ ᱾ ᱥᱚᱣᱛᱟ, ᱱᱤᱜᱚᱱ, ᱠᱮᱭᱪᱚᱨ ᱟᱨ ᱵᱟᱸᱠᱟᱯᱟᱥᱤ.
ᱥᱮᱪᱮᱫ
᱒᱐᱑᱓-᱑᱔ ᱥᱟᱞ ᱨᱮ, ᱢᱚᱝᱜᱚᱞᱠᱳᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱗᱖ ᱜᱚᱴᱟᱝ ᱯᱨᱟᱭᱢᱮᱨᱤ ᱤᱥᱠᱩᱞ ᱨᱮ ᱑᱕,᱖᱒᱓ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱯᱩᱱᱭᱟᱹ ᱛᱟᱱᱟᱞᱟ ᱟᱥᱲᱟ ᱨᱮ ᱒᱔᱙ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱒᱐ ᱜᱚᱴᱟᱝ ᱩᱱᱩᱥᱩᱞ ᱟᱥᱲᱟ ᱨᱮ ᱑᱓,᱖᱘᱗ ᱜᱚᱴᱟᱝ ᱯᱟᱹᱴᱷᱩᱣᱟᱹ, ᱑᱐ ᱜᱚᱴᱟᱝ ᱩᱱᱩᱥᱩᱞ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱨᱮ ᱙,᱒᱘᱑ ᱜᱚᱴᱟᱝ ᱯᱟᱹᱴᱷᱩᱣᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱢᱚᱝᱜᱚᱞᱠᱳᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ, ᱑᱓᱐ ᱜᱚᱴᱟᱝ ᱟᱹᱛᱩ ᱠᱷᱚᱱ ᱗ ᱜᱚᱴᱟᱝ ᱟᱹᱛᱩ ᱨᱮ ᱤᱥᱠᱩᱞ ᱜᱮ ᱵᱟᱭ ᱛᱟᱦᱮᱸ ᱠᱟᱱᱟ, ᱖᱗ ᱜᱚᱴᱟᱝ ᱟᱹᱛᱩ ᱨᱮ ᱵᱟᱨᱭᱟ ᱟᱨᱵᱟᱝ ᱰᱮᱦᱮᱨ ᱯᱨᱟᱭᱢᱮᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ, ᱔᱑ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱯᱨᱟᱭᱢᱮᱨᱤ ᱟᱨ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱓᱗ ᱜᱚᱴᱟᱝ ᱟᱹᱛᱩ ᱨᱮ ᱠᱚᱢ ᱠᱷᱚᱱ ᱠᱚᱢ ᱢᱤᱫᱴᱟᱹᱝ ᱛᱟᱱᱟᱞᱟ ᱟᱥᱲᱟ ᱛᱟᱦᱮᱸ ᱠᱟᱱᱟ ᱟᱨ ᱢᱤᱫᱴᱟᱹᱝ ᱥᱮᱠᱮᱱᱰᱟᱨᱤ ᱤᱥᱠᱩᱞ ᱛᱟᱦᱮᱸ ᱠᱟᱱᱟ ᱾
ᱢᱚᱝᱜᱚᱞᱠᱳᱴ ᱥᱚᱨᱠᱟᱨᱤ ᱠᱚᱞᱮᱡᱽ ᱨᱮᱱᱟᱜ ᱛᱷᱟᱯᱚᱱ ᱫᱚ ᱒᱐᱑᱕ ᱥᱟᱞ ᱨᱮ ᱢᱚᱝᱜᱚᱞᱠᱳᱴ ᱨᱮ ᱦᱩᱭ ᱞᱮᱱ ᱛᱟᱦᱮᱸᱫ ᱾
ᱦᱚᱲᱢᱚ ᱥᱟᱶᱟᱨ
᱒᱐᱑᱔ ᱥᱟᱞ ᱨᱮ, ᱢᱚᱝᱜᱚᱞᱠᱳᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱤᱫᱴᱟᱹᱝ ᱫᱮᱦᱟᱛ ᱟᱥᱯᱟᱛᱟᱞ, ᱢᱤᱫᱴᱟᱹᱝ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱟᱨ ᱯᱩᱱᱭᱟᱹ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱨᱮ ᱜᱩᱴ ᱘᱑ ᱵᱮᱰ ᱟᱨ ᱑᱐ ᱜᱚᱴᱟᱝ ᱰᱚᱠᱴᱚᱨ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱚᱸᱰᱮ ᱓᱘ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱡᱚᱜᱚ ᱛᱟᱞᱢᱟ ᱟᱨ ᱢᱤᱫᱴᱟᱹᱝ ᱜᱷᱟᱨᱚᱸᱡᱽ ᱠᱚᱞᱭᱟᱬ ᱛᱟᱞᱢᱟ ᱛᱟᱦᱮᱸ ᱠᱟᱱᱟ ᱾
ᱥᱤᱸᱜᱳᱴ, ᱯᱤ ᱳ ᱢᱟᱛᱷᱨᱩᱱ ᱨᱮ ᱥᱤᱸᱜᱳᱴ ᱜᱨᱟᱢᱤᱬ ᱟᱥᱯᱟᱛᱟᱞ (᱕᱐ ᱵᱮᱰ ᱟᱜ) ᱫᱚ ᱢᱚᱝᱜᱚᱞᱠᱳᱴ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱢᱩᱬ ᱥᱚᱨᱠᱟᱨᱤ ᱢᱮᱰᱤᱠᱟᱞ ᱥᱩᱵᱤᱫᱷᱟ ᱢᱮᱱᱟᱜᱼᱟ ᱾ ᱱᱩᱛᱟᱱᱦᱟᱴ ᱨᱮ ᱢᱚᱝᱜᱚᱞᱠᱳᱴ ᱵᱚᱱᱚᱛ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱫᱚ ᱑᱕ ᱵᱮᱰ ᱟᱜ ᱥᱟᱶᱛᱮ ᱠᱟᱹᱢᱤᱭᱟ ᱾ ᱪᱚᱱᱟᱠᱠᱚᱥᱮᱱ, ᱯᱤ ᱳ ᱠᱟᱥᱮᱢ ᱱᱚᱜᱚᱨ (᱖ ᱵᱮᱰ ᱟᱜ), ᱠᱷᱤᱨᱜᱨᱟᱢ (᱒ ᱵᱮᱰ ᱟᱜ), ᱞᱚᱠᱷᱳᱨᱤᱭᱟᱹ (᱑᱐ ᱵᱮᱰ ᱟᱜ) ᱟᱨ  ᱱᱤᱜᱚᱱ (᱖ ᱵᱮᱰ ᱟᱜ) ᱨᱮ ᱯᱨᱟᱭᱢᱮᱨᱤ ᱦᱮᱞᱛᱷ ᱛᱟᱞᱢᱟ ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱥᱟᱢᱟᱝ ᱵᱚᱨᱫᱷᱚᱢᱟᱱ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱠᱳᱠᱟ-ᱠᱳᱞᱟ
ᱠᱳᱠᱟ-ᱠᱳᱞᱟ (ᱤᱝᱨᱮᱡᱤ: Coca-Cola) ᱫᱚ ᱦᱩᱭᱩᱜ ᱠᱟᱱᱟ ᱢᱤᱫ ᱞᱮᱠᱟᱱ ᱠᱟᱨᱵᱳᱱᱮᱴᱮᱰ ᱧᱩᱣᱟᱜ ᱡᱤᱱᱤᱥ᱾ ᱡᱮᱜᱮᱛ ᱡᱟᱠᱟᱛ ᱫᱤᱥᱟᱹᱢ ᱯᱟᱲᱟ ᱨᱮᱱᱟᱜ ᱡᱚᱢ ᱦᱳᱴᱮᱞ, ᱫᱳᱠᱟᱱ ᱟᱨᱦᱚᱸ ᱮᱢᱟᱱᱛᱮᱭᱟᱜ ᱡᱟᱜᱟᱨᱮ ᱠᱳᱠᱟ-ᱠᱳᱞᱟ ᱫᱚ ᱟᱹᱠᱷᱨᱤᱧᱚᱜᱼᱟ᱾ ᱠᱳᱠᱟ-ᱠᱳᱞᱟ ᱠᱚᱢᱯᱟᱱᱤ ᱞᱮᱠᱟᱛᱮ ᱫᱷᱟᱹᱨᱛᱤ ᱨᱮᱱᱟᱜ ᱒᱐᱐ ᱜᱚᱴᱟᱝ ᱫᱤᱥᱟᱹᱢ ᱨᱮ ᱠᱳᱠᱟ-ᱠᱳᱞᱟ ᱟᱹᱠᱷᱨᱤᱧᱚᱜᱼᱟ᱾ ᱡᱩᱠᱛᱚᱨᱟᱥᱴᱨᱚ ᱨᱮᱱᱟᱜ ᱡᱚᱨᱡᱤᱭᱟ ᱥᱚᱦᱚᱨ ᱨᱮ ᱢᱮᱱᱟᱜ ᱠᱳᱠᱟ-ᱠᱳᱞᱟ ᱠᱚᱢᱯᱟᱱᱤ ᱱᱚᱧᱟ ᱧᱩᱣᱟᱜ ᱫᱚᱭ ᱛᱮᱭᱟᱨᱟ᱾ ᱠᱳᱠᱟ-ᱠᱳᱞᱟ ᱫᱚ ᱦᱩᱰᱤᱧ ᱛᱮ ᱠᱳᱠ (Coke) ᱢᱮᱱᱛᱮ ᱦᱚᱸ ᱠᱚ ᱵᱟᱰᱟᱭ ᱜᱮᱭᱟ᱾
ᱠᱳᱠᱟ-ᱠᱳᱞᱟ ᱫᱚ ᱢᱤᱫᱴᱮᱱ ᱨᱟᱱ ᱞᱮᱠᱟᱛᱮ ᱵᱮᱱᱟᱣ ᱦᱩᱭᱞᱮᱱᱟ᱾ ᱩᱱᱤᱥ ᱥᱚᱛᱚᱠ ᱨᱮ ᱡᱚᱱ ᱯᱮᱢᱵᱟᱨᱴᱚᱱ ᱠᱳᱠᱟ-ᱠᱳᱞᱟ ᱵᱮᱱᱟᱣ ᱨᱮᱱᱟᱜ ᱯᱷᱚᱨᱢᱩᱞᱟᱭ ᱵᱮᱱᱟᱣ ᱞᱮᱫᱟ᱾ ᱵᱮᱵᱥᱟ ᱵᱟᱹᱱᱤᱡᱽ ᱨᱮ ᱠᱳᱠᱟ-ᱠᱳᱞᱟ ᱫᱚ ᱵᱟᱡᱟᱨ ᱨᱮᱭ ᱯᱷᱮᱰ ᱞᱮᱫᱟ ᱵᱮᱵᱥᱤᱠ ᱟᱥᱟ ᱜᱨᱤᱜᱽᱥ ᱠᱮᱱᱰᱮᱞᱟᱨ᱾ ᱩᱱᱤᱭᱟᱜ ᱵᱟᱡᱟᱨᱡᱟᱛ ᱨᱮᱱᱟᱜ ᱫᱷᱚᱨᱚᱱ ᱠᱟᱨᱚᱱ ᱛᱮᱜᱮ ᱠᱳᱠᱟ-ᱠᱳᱞᱟ ᱫᱚ ᱵᱤᱥ ᱥᱚᱛᱚᱠ ᱠᱷᱚᱱ ᱜᱮ ᱟᱹᱰᱤ ᱧᱩᱛᱩᱢᱟᱱ ᱧᱩᱣᱟᱜ ᱦᱤᱥᱟᱹᱵᱛᱮ ᱩᱯᱨᱩᱢᱮ ᱧᱟᱢ ᱟᱠᱟᱫᱟ᱾
ᱱᱟᱜᱟᱢ
ᱠᱳᱠᱟ-ᱠᱳᱞᱟ ᱨᱮᱱᱟᱜ ᱯᱟᱹᱦᱤᱞ ᱯᱷᱚᱨᱢᱩᱞᱟ ᱫᱚ ᱡᱚᱨᱡᱤᱭᱟ ᱨᱮᱱᱟᱜ ᱠᱚᱞᱚᱢᱵᱟᱥ ᱨᱮ ᱢᱮᱱᱟᱜ ᱤᱜᱚᱞ ᱰᱨᱟᱜᱽ ᱮᱱᱰ ᱠᱮᱢᱤᱠᱮᱞ ᱠᱚᱢᱯᱟᱱᱤ ᱨᱮ᱾ ᱱᱚᱣᱟ ᱨᱮᱱᱟᱜ ᱟᱥᱚᱞ ᱧᱩᱛᱩᱢ ᱫᱚ ᱛᱟᱸᱦᱮᱸᱠᱟᱱᱟ ᱠᱳᱠᱟ ᱚᱣᱟᱭᱤᱱ᱾
᱑᱘᱘᱖ ᱥᱮᱨᱢᱟ ᱨᱮ ᱟᱴᱞᱟᱱᱴᱟ ᱟᱨ ᱯᱷᱩᱞᱴᱚᱱ ᱠᱟᱣᱱᱴᱤ ᱮᱞᱠᱳᱦᱳᱞ ᱧᱩᱧᱩᱣᱟᱜ ᱵᱤᱨᱩᱫᱷ ᱟᱹᱭᱤᱱ ᱯᱟᱥ ᱞᱮᱱᱠᱷᱟᱱ ᱯᱮᱢᱵᱟᱨᱴᱚᱱ ᱠᱳᱠᱟ-ᱠᱳᱞᱟ ᱵᱮᱱᱟᱣᱮ ᱮᱛᱦᱚᱵ ᱞᱮᱫᱟ᱾ ᱱᱚᱣᱟ ᱫᱚ ᱵᱮᱜᱚᱨ ᱮᱞᱠᱳᱦᱳᱞ ᱢᱮᱥᱟᱞᱟᱜ ᱯᱷᱨᱮᱧ ᱚᱣᱟᱭᱤᱱ ᱠᱳᱞᱟ ᱛᱟᱸᱦᱮᱸᱠᱟᱱᱟ᱾
ᱵᱮᱱᱟᱣ
ᱠᱳᱠᱟ-ᱠᱳᱞᱟ ᱵᱮᱱᱟᱣ ᱞᱟᱹᱜᱤᱛ ᱞᱟᱛᱟᱨ ᱨᱮᱱᱟᱜ ᱡᱤᱱᱤᱥ ᱠᱚ ᱞᱟᱜᱟᱼᱟ:
ᱢᱤᱫ ᱠᱮᱱ ᱠᱳᱠ ᱨᱮ ᱓᱙ ᱜᱨᱟᱢ ᱥᱚᱨᱠᱚᱨᱟ ᱛᱟᱸᱦᱮᱸᱱᱟ᱾ ᱚᱱᱟ ᱥᱟᱶ ᱕᱐ ᱢᱤᱞᱤᱜᱨᱟᱢ ᱥᱳᱰᱤᱭᱟᱢ, ᱑᱔᱐ ᱠᱮᱞᱚᱨᱤ ᱛᱟᱸᱦᱮᱸᱱᱟ᱾
ᱵᱟᱨᱦᱮ ᱡᱚᱱᱚᱲ
ᱠᱳᱠᱟ-ᱠᱳᱞᱟ ᱨᱮᱱᱟᱜ ᱚᱯᱷᱤᱥᱤᱭᱟᱞ ᱳᱭᱮᱵᱽᱥᱟᱭᱤᱴ
ᱢᱟᱨᱮ ᱪᱟᱨᱪ ᱥᱞᱟᱵᱷᱳᱱᱤᱠ ᱯᱟᱹᱨᱥᱤ
ᱢᱟᱨᱮ ᱪᱟᱨᱪ ᱥᱞᱟᱵᱷᱳᱱᱤᱠ ᱥᱮ ᱢᱟᱨᱮ ᱥᱞᱟᱵᱷᱳᱱᱤᱠ ᱫᱚ ᱯᱩᱭᱞᱩ ᱥᱞᱟᱵᱷᱤᱠ ᱥᱟᱶᱦᱮᱫ ᱯᱟᱹᱨᱥᱤ ᱛᱟᱦᱮᱸ ᱠᱟᱱᱟ ᱾
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱤᱱᱫᱳᱼᱤᱣᱨᱳᱯᱤᱭᱟᱱ ᱯᱟᱹᱨᱥᱤ ᱛᱷᱚᱠ: ᱵᱟᱞᱛᱳᱼᱥᱞᱟᱵᱷᱤᱠ ᱯᱟᱹᱨᱥᱤ ᱛᱷᱚᱠ: ᱥᱞᱟᱵᱷᱤᱠ ᱯᱟᱹᱨᱥᱤ ᱛᱷᱚᱠ: ᱥᱤᱨᱤᱞᱤᱠ ᱦᱚᱨᱚᱯ ᱛᱷᱚᱠ: ᱤᱣᱨᱳᱯ ᱨᱮᱱᱟᱜ ᱯᱟᱹᱨᱥᱤ
ᱟᱠᱷᱲᱟ
ᱟᱠᱷᱲᱟ ᱫᱚ ᱴᱷᱟᱶ ᱨᱮᱱᱟᱜ ᱧᱩᱛᱩᱢ ᱠᱟᱱᱟ ᱾ ᱡᱮᱞᱮᱠ ᱫᱷᱚᱨᱚᱢ ᱟᱠᱷᱲᱟ,ᱮᱱᱮᱡ ᱟᱠᱷᱲᱟ, ᱜᱩᱨᱩ ᱟᱠᱷᱲᱟ ᱮᱢᱟᱱ ᱟᱠᱷᱲᱟ ᱠᱚ ᱢᱮᱛᱟᱜ-ᱟ ᱾
ᱵᱟᱲᱮ ᱫᱟᱨᱮ
ᱵᱟᱲᱮ ᱫᱟᱨᱮ ᱵᱟᱦᱩᱣᱚᱨᱥᱤᱭ ᱢᱟᱨᱟᱝ ᱫᱟᱨᱮ ᱠᱟᱱᱟ᱾ ᱱᱚᱶᱟ ᱢᱤᱫ ᱥᱛᱷᱚᱞᱤᱭ ᱵᱟᱨᱡᱟᱝ ᱯᱚᱨᱛᱤ ᱟᱨ ᱥᱚᱯᱩᱥᱯᱟᱠ ᱫᱟᱨᱮ ᱠᱟᱱᱟ᱾ ᱱᱚᱶᱟ ᱨᱮᱱᱟᱜ ᱠᱷᱩᱸᱴᱤᱜ ᱥᱚᱡᱷᱮ ᱟᱨ ᱠᱮᱴᱮᱡ ᱛᱟᱦᱮᱱ ᱠᱟᱱᱟ᱾ ᱱᱚᱶᱟ ᱰᱟᱹᱨ ᱠᱷᱚᱱ ᱨᱮᱦᱮᱫᱽ ᱚᱰᱚᱜ ᱠᱟᱛᱮᱜ ᱦᱚᱭ ᱨᱮ ᱞᱟᱴᱠᱟᱜ ᱠᱟᱱᱟ ᱟᱨ ᱵᱟᱲᱷᱟᱜ ᱟᱛᱮᱜ  ᱫᱷᱟᱹᱨᱛᱤ ᱠᱷᱚᱱ ᱵᱷᱤᱛᱨᱤᱨᱮ ᱵᱚᱞᱚᱜ ᱠᱟᱱᱟ ᱟᱨ ᱥᱛᱚᱸᱵᱷ ᱵᱟᱱᱟᱜ ᱠᱟᱱᱟ᱾ ᱱᱚᱶᱟ ᱨᱮᱱᱟᱜ ᱨᱮᱦᱮᱫᱽ ᱠᱚ ᱵᱟᱨᱚᱦ ᱥᱮ ᱯᱨᱟᱯ ᱨᱮᱦᱮᱫᱽ ᱠᱚ ᱢᱮᱛᱟᱜ ᱠᱟᱱᱟ᱾ ᱱᱚᱶᱟ ᱨᱮᱱᱟᱜ ᱡᱚ ᱠᱟᱹᱴᱤᱡ ᱜᱩᱱᱦᱟᱬ ᱟᱨ ᱟᱨᱟᱜ ᱨᱚᱝ  ᱨᱮᱱᱟᱜ ᱛᱟᱦᱮᱱ ᱠᱟᱱᱟ᱾ ᱱᱚᱶᱟ ᱵᱷᱤᱛᱨᱤ ᱡᱟᱝ ᱧᱟᱢᱚᱜ ᱠᱟᱱᱟ᱾ ᱱᱚᱶᱟ ᱨᱮᱱᱟᱜ ᱡᱟᱝ ᱟᱹᱰᱤ ᱠᱟᱹᱴᱤᱡ ᱜᱮ ᱛᱟᱦᱮᱱᱟ ᱢᱮᱱᱠᱷᱟᱱ ᱱᱚᱶᱟ ᱨᱮᱱᱟᱜ ᱫᱟᱨᱮ ᱟᱹᱰᱤ ᱢᱟᱨᱟᱝ  ᱢᱮᱱᱟᱜ-ᱟ᱾ ᱱᱚᱶᱟ ᱨᱮᱱᱟᱜ ᱥᱟᱠᱟᱢ ᱚᱥᱟᱨ, ᱟᱨ ᱞᱟᱜᱵᱷᱟᱜ ᱵᱤᱞᱤ ᱞᱮᱠᱟ ᱛᱟᱦᱮᱱᱟ᱾ ᱱᱚᱶᱟ ᱨᱮᱱᱟᱜ ᱥᱟᱠᱟᱢ, ᱰᱟᱹᱨ ᱟᱨ ᱠᱟᱞᱤᱠᱟ ᱠᱚ ᱦᱮᱡ ᱞᱮᱠᱷᱟᱱ ᱛᱚᱣᱟ ᱞᱮᱠᱟ ᱨᱟᱥᱟ ᱚᱰᱚᱠᱚᱜ-ᱟ᱾ ᱡᱟᱦᱟᱸ ᱫᱚ ᱞᱮᱠᱴᱤᱠ ᱮᱥᱤᱰ ᱠᱚ ᱢᱮᱛᱟᱜ ᱠᱟᱱᱟ
ᱫᱷᱚᱨᱚᱢ ᱢᱟᱹᱱ
ᱦᱤᱸᱫᱩ ᱫᱷᱚᱨᱚᱢ ᱨᱮ ᱣᱟᱴ ᱫᱟᱨᱮ ᱨᱮᱱᱟᱜ ᱟᱹᱰᱤ ᱢᱟᱹᱱ ᱢᱮᱱᱟᱜ-ᱟ᱾ ᱵᱨᱟᱦᱢᱟ,ᱵᱤᱥᱱᱩ,ᱢᱟᱦᱮᱥ ᱨᱮᱱᱟᱜ ᱯᱮᱭᱟ ᱢᱩᱨᱛᱤ ᱞᱮᱠᱟ ᱣᱟᱴ, ᱦᱮᱸᱥᱟᱜ ᱥᱮ ᱱᱤᱢ ᱠᱚ ᱢᱟᱱᱟᱣ ᱮᱫᱟ, ᱚᱱᱟᱛᱮ ᱵᱟᱲᱮ ᱠᱚ ᱵᱨᱟᱦᱢᱟ ᱥᱚᱢᱟᱱ ᱢᱟᱱᱟᱜ ᱠᱟᱱᱟ᱾ ᱟᱭᱢᱟ ᱞᱮᱠᱟ ᱵᱨᱟᱛ ᱥᱮ ᱯᱚᱨᱚᱵ ᱨᱮ ᱣᱟᱴᱫᱟᱨᱮ ᱨᱮᱱᱟᱜ ᱵᱚᱸᱜᱟ ᱦᱩᱭᱩᱜ ᱠᱟᱱᱟ᱾ ᱟᱭᱢᱟ ᱵᱨᱟᱛ ᱟᱨ ᱦᱤᱸᱫᱩ ᱫᱷᱚᱨᱚᱢ ᱨᱮ ᱣᱟᱴ ᱫᱟᱨᱮ ᱟᱹᱰᱤ ᱢᱟ.ᱱ ᱢᱮᱱᱟᱜ ᱛᱟᱠᱚᱣᱟ᱾ ᱵᱟᱨᱦᱢᱟ, ᱵᱤᱥᱱᱩ,ᱢᱟᱦᱮᱥᱷ ᱞᱮᱠᱟ ᱣᱟᱴ, ᱦᱮᱸᱥᱟᱜ ᱫᱟᱨᱮ ᱥᱮ ᱱᱤᱢ ᱫᱟᱨᱮ ᱠᱚ ᱢᱟᱱᱟᱣᱟ, ᱚᱱᱟᱛᱮ ᱵᱟᱲᱮ ᱫᱟᱨᱮ ᱫᱚ ᱥᱚᱢᱟᱱ ᱜᱮ ᱠᱚ ᱢᱟᱱᱟᱣᱟ, ᱟᱭᱢᱟ ᱞᱮᱠᱟᱱ ᱵᱨᱟᱛ ᱥᱮ ᱯᱚᱨᱚᱵ ᱨᱮ ᱣᱟᱴ ᱫᱟᱨᱮ ᱨᱮᱱᱟᱜ ᱵᱚᱸᱜᱟ ᱵᱩᱨᱩ ᱟᱠᱚ, ᱱᱚᱶᱟ ᱟᱥᱛᱷᱟ ᱪᱮᱛᱟᱱᱨᱮ ᱟᱥᱷᱟ ᱯᱟᱹᱛᱭᱟᱹᱣ ᱛᱟᱠᱚ᱾
ᱫᱷᱚᱨᱚᱢ ᱟᱠᱷᱲᱟ
ᱫᱷᱚᱨᱚᱢ ᱟᱠᱷᱲᱟ ᱫᱚ ᱡᱟᱦᱮᱨ ᱜᱟᱲ, ᱞᱟᱜᱽᱬᱮ ᱟᱠᱷᱲᱟ , ᱜᱚᱥᱟᱬᱮ , ᱥᱩᱛᱟᱹᱱᱴᱟᱺᱰᱤ , ᱟᱴᱷᱣᱟᱨ ᱾
ᱤᱜᱽᱵᱳ ᱯᱟᱹᱨᱥᱤ
ᱤᱜᱽᱵᱳ (ᱤᱜᱽᱵᱳ: Ásụ̀sụ̀ Ìgbò) ᱫᱚ ᱥᱟᱢᱟᱝ ᱱᱟᱭᱡᱮᱨᱤᱭᱟ ᱨᱮᱱ ᱤᱜᱽᱵᱳ ᱦᱚᱲ ᱠᱚᱣᱟᱜ ᱡᱟᱱᱟᱢ ᱯᱟᱹᱨᱥᱤ ᱟᱨ ᱮᱛᱚᱢᱼᱥᱟᱢᱟᱝ ᱱᱟᱭᱡᱮᱨᱤᱭᱟ ᱨᱮᱭᱟᱜ ᱢᱩᱲᱩᱫ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱢᱤᱫ ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤ ᱠᱟᱱᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱱᱟᱭᱡᱟᱨᱼᱠᱚᱝᱜᱳ ᱯᱟᱹᱨᱥᱤ ᱛᱷᱚᱠ: ᱱᱟᱭᱡᱮᱨᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱟᱯᱷᱨᱤᱠᱟ ᱨᱮᱱᱟᱜ ᱯᱟᱹᱨᱥᱤ
ᱵᱮᱸᱜᱽᱞᱳᱨ
ᱵᱮᱸᱜᱽᱞᱳᱨ/ᱵᱮᱝᱜᱟᱞᱩᱨᱩ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱠᱚᱨᱱᱟᱴᱚᱠ ᱨᱮᱱᱟᱜ ᱨᱟᱡᱽᱜᱟᱲ ᱟᱨ ᱟᱹᱰᱤ ᱢᱟᱨᱟᱝ ᱥᱚᱦᱚᱨ ᱠᱟᱱᱟ ᱾ ᱦᱚᱲ ᱮᱞ ᱫᱚ ᱘ ᱢᱤᱞᱤᱭᱚᱱ ᱠᱷᱚᱱ ᱦᱚᱸ ᱥᱟᱸᱜᱮ ᱢᱮᱱᱟᱜ ᱠᱚᱣᱟ ᱟᱨ ᱟᱢᱫᱟᱡᱽ ᱑᱑ ᱢᱤᱞᱤᱭᱚᱱ ᱟᱜ ᱢᱟᱦᱟᱱᱚᱜᱚᱨ ᱠᱟᱱᱟ, ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮ ᱛᱮᱥᱟᱨ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱟᱨ ᱢᱚᱬᱮᱭᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱨᱤ ᱜᱩᱴ ᱮ ᱵᱮᱱᱟᱣᱟ ᱾ ᱮᱛᱚᱢ ᱥᱤᱧᱚᱛ ᱨᱮ ᱫᱚᱠᱠᱚᱱ ᱯᱚᱴᱷᱟᱨ ᱨᱮ ᱫᱚᱨᱭᱟ ᱟᱴᱮᱫ ᱠᱷᱚᱱ ᱙᱐᱐ ᱢᱤᱴᱚᱨ (᱓,᱐᱐᱐ ᱯᱷᱤᱴ) ᱠᱷᱚᱱ ᱟᱹᱰᱤ ᱩᱥᱩᱞ ᱨᱮ ᱢᱮᱱᱟᱜ, ᱵᱮᱸᱜᱽᱞᱚᱨ ᱫᱚ ᱯᱩᱨᱟᱹ ᱥᱮᱨᱢᱟ ᱟᱡᱟᱜ ᱦᱟᱣᱮᱫ ᱦᱚᱭᱫᱟᱜ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱫᱚ ᱥᱤᱧᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱨᱮ ᱟᱹᱰᱤ ᱰᱮᱦᱮᱨ ᱜᱮᱭᱟ ᱾
ᱚᱛᱱᱚᱜ
ᱵᱮᱸᱜᱽᱞᱳᱨ ᱫᱚ ᱮᱛᱚᱢ ᱥᱤᱧᱚᱛᱤᱭᱟᱹ ᱠᱚᱨᱱᱟᱴᱚᱠ ᱨᱮᱱᱟᱜ ᱮᱛᱚᱢᱼᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱙᱐᱐ ᱢᱤᱴᱚᱨ (᱒,᱙᱕᱓ ᱯᱷᱤᱴ) ᱩᱥᱩᱞ ᱨᱮ ᱢᱮᱭᱥᱩᱨ ᱯᱟᱴᱷᱟᱨ (ᱢᱟᱨᱟᱝ ᱠᱨᱮᱴᱮᱥᱤᱭᱚᱥ ᱰᱮᱠᱠᱚᱱ ᱯᱟᱴᱷᱟᱨ ᱨᱮᱱᱟᱜ ᱢᱤᱫ ᱴᱚᱴᱷᱟ) ᱨᱮᱱᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ 12.97889°N, 77.59167°W ᱨᱮ ᱢᱮᱱᱟᱜᱼᱟ ᱾ ᱟᱨ ᱗᱔᱑ ᱜᱟᱺᱴ ᱠᱤᱞᱚᱢᱤᱴᱚᱨ (᱒᱘᱖ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱫᱟᱯᱟᱞ ᱟᱠᱟᱱᱟ ᱾ ᱵᱮᱸᱜᱽᱞᱳᱨ ᱥᱚᱦᱚᱨ ᱨᱮᱱᱟᱜ ᱰᱮᱦᱮᱨ ᱛᱮᱫ ᱴᱷᱟᱶ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱵᱮᱸᱜᱽᱞᱚᱨ ᱥᱚᱦᱨᱤ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱟᱨ ᱥᱩᱨᱥᱩᱯᱩᱨ ᱨᱮᱱᱟᱜ ᱫᱮᱦᱟᱛ ᱴᱚᱴᱷᱟ ᱫᱚ ᱵᱮᱸᱜᱽᱞᱳᱨ ᱫᱮᱦᱟᱛ ᱦᱚᱱᱚᱛ ᱨᱮᱱᱟᱜ ᱢᱤᱫ ᱴᱷᱟᱶ ᱠᱟᱱᱟ ᱾ ᱠᱚᱨᱱᱟᱴᱚᱠ ᱥᱚᱨᱠᱟᱨ ᱫᱚ ᱢᱟᱨᱮ ᱵᱮᱸᱜᱽᱞᱳᱨ ᱫᱮᱦᱟᱛ ᱦᱚᱱᱚᱛ ᱠᱷᱚᱱ ᱫᱚ ᱨᱟᱢᱱᱚᱜᱚᱨ ᱨᱮᱢᱟᱜ ᱱᱟᱣᱟ ᱦᱚᱱᱚᱛ ᱮ ᱵᱮᱱᱟᱣ ᱠᱮᱫᱟ ᱾
ᱦᱚᱲ ᱮᱞ
ᱵᱮᱸᱜᱽᱞᱳᱨ ᱥᱚᱦᱚᱨ ᱨᱮ ᱘,᱔᱔᱓,᱖᱗᱕ ᱦᱚᱲ ᱮᱞ ᱟᱨ ᱥᱚᱦᱨᱤ ᱜᱩᱴ ᱨᱮ ᱑᱐,᱔᱕᱖,᱐᱐᱐ ᱦᱚᱲ ᱮᱞ ᱥᱟᱶ ᱢᱤᱫ ᱢᱮᱜᱟᱥᱤᱴᱤ ᱠᱟᱱᱟ, ᱒᱐᱑᱑ ᱥᱟᱞ ᱦᱚᱲ ᱞᱮᱠᱷᱟ ᱡᱚᱠᱷᱟ ᱨᱮ ᱘.᱕ ᱢᱤᱞᱤᱭᱚᱱ ᱠᱷᱚᱱ ᱪᱮᱛᱟᱱ ᱾ ᱱᱚᱣᱟ ᱫᱚ ᱱᱤᱭᱟᱹ ᱥᱤᱧᱚᱛ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱥᱟᱸᱜᱮ ᱮᱞ ᱟᱜ ᱥᱚᱦᱚᱨ ᱟᱨ ᱡᱮᱜᱮᱛ ᱨᱮᱱᱟᱜ ᱑᱘ ᱟᱱᱟᱜ ᱟᱹᱰᱤ ᱥᱟᱸᱜᱮ ᱦᱚᱲ ᱮᱞ ᱟᱜ ᱥᱚᱦᱚᱨ ᱮ ᱵᱮᱱᱟᱣᱟ ᱾ ᱑᱙᱙᱑ ᱟᱨ ᱒᱐᱐᱑ ᱥᱟᱞ ᱛᱟᱞᱟ ᱨᱮ ᱱᱟᱶᱟ ᱫᱤᱞᱞᱤ ᱛᱟᱭᱚᱢ ᱵᱮᱸᱜᱽᱞᱳᱨ ᱟᱹᱰᱤ ᱥᱚᱠᱛᱚ ᱩᱛᱷᱱᱟᱹᱣ ᱟᱜ ᱥᱤᱧᱚᱛᱤᱭᱟᱹ ᱢᱟᱦᱟᱱᱚᱜᱚᱨ ᱛᱟᱦᱮᱸ ᱠᱟᱱᱟ, ᱡᱟᱦᱟᱸ ᱨᱮ ᱜᱮᱞ ᱥᱮᱨᱢᱟ ᱚᱠᱛᱚ ᱓᱘% ᱜᱨᱚᱛᱷ ᱫᱚᱨ ᱛᱟᱦᱮᱸ ᱠᱟᱱᱟ ᱾ ᱵᱮᱸᱜᱽᱞᱳᱨ ᱨᱤᱱ ᱛᱟᱦᱮᱸ ᱦᱚᱲ ᱠᱚᱫᱚ ᱤᱝᱞᱤᱥ ᱛᱮ "ᱵᱮᱸᱜᱽᱞᱳᱨᱤᱭᱚᱸᱥ", ᱠᱚᱱᱱᱚᱲ ᱛᱮᱫᱚ "ᱵᱮᱸᱜᱽᱞᱩᱨᱤᱱᱟᱵᱟᱨᱩ" ᱟᱨᱵᱟᱝ "ᱵᱮᱸᱜᱽᱞᱩᱨᱤᱜᱟᱨᱩ" ᱟᱨ ᱦᱤᱱᱫᱤ ᱟᱨᱵᱟᱝ ᱩᱨᱫᱩ ᱛᱮᱫᱚ "ᱵᱟᱸᱜᱽᱞᱳᱨᱤ" ᱠᱚ ᱢᱮᱱᱟ ᱾ ᱮᱴᱟᱜ ᱯᱚᱱᱚᱛ ᱠᱚᱨᱤᱱ ᱦᱚᱲ ᱫᱚ ᱵᱮᱸᱜᱽᱞᱳᱨ ᱠᱚ ᱥᱮᱱ ᱟᱠᱟᱱᱟ, ᱚᱸᱰᱮ ᱠᱚ ᱯᱟᱲᱦᱟᱜ ᱠᱟᱱᱟ ᱟᱨᱵᱟᱝ ᱠᱟᱹᱢᱤ ᱠᱟᱱᱟ ᱠᱚ ᱾
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱵᱮᱸᱜᱽᱞᱳᱨ ᱨᱮ ᱗᱘.᱙% ᱦᱚᱲ ᱮᱞ ᱫᱚ ᱦᱤᱱᱫᱩ ᱢᱮᱱᱟᱜ ᱠᱚᱣᱟ, ᱱᱚᱣᱟ ᱡᱟᱹᱛᱤᱭᱟᱹᱨᱤ ᱟᱵᱷᱮᱨᱮᱜᱽ ᱠᱷᱚᱱ ᱠᱟᱹᱡ ᱠᱚᱢ ᱜᱮᱭᱟ ᱾ ᱢᱩᱥᱟᱞᱢᱟᱱ ᱟᱜ ᱦᱚᱲ ᱮᱞ ᱫᱚ ᱑᱓.᱙% ᱢᱮᱱᱟᱜᱼᱟ, ᱱᱚᱣᱟ ᱫᱚ ᱚᱱᱟ ᱡᱟᱹᱛᱤᱭᱟᱹᱨᱤ ᱟᱵᱷᱮᱨᱮᱜᱽ ᱥᱟᱞᱟᱜ ᱵᱟᱨᱟᱵᱟᱹᱨᱤ ᱟ ᱾ ᱤᱥᱟᱹᱭ ᱟᱨ ᱡᱮᱭᱱ ᱟᱜ ᱦᱚᱲ ᱮᱞ ᱫᱚ ᱕.᱖% ᱟᱨ ᱑.᱐% ᱢᱮᱱᱟᱜᱼᱟ, ᱱᱚᱣᱟ ᱫᱚ ᱚᱱᱟ ᱡᱟᱹᱛᱤᱭᱟᱹᱨᱤ ᱟᱵᱷᱮᱨᱮᱜᱽ ᱥᱟᱞᱟᱜ ᱫᱩᱜᱩᱱᱟ ᱟ ᱾ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱘᱙% ᱢᱮᱱᱟᱜᱼᱟ ᱾ ᱵᱮᱸᱜᱽᱞᱳᱨ ᱨᱮ ᱑᱐% ᱦᱚᱲ ᱮᱞ ᱫᱚ ᱡᱷᱩᱯᱲᱤ ᱨᱮᱠᱚ ᱛᱟᱦᱮᱸᱱᱟ ᱾
ᱯᱟᱹᱨᱥᱤ
ᱵᱮᱸᱜᱽᱞᱳᱨ ᱨᱮᱱᱟᱜ ᱟᱹᱢᱟᱹᱞᱮᱛ ᱯᱟᱹᱨᱥᱤ ᱫᱚ ᱠᱚᱱᱱᱚᱲ ᱠᱟᱱᱟ ᱱᱚᱣᱟ ᱫᱚ ᱔᱔.᱕% ᱦᱚᱲ ᱮᱞ ᱦᱚᱛᱮᱛᱮ ᱠᱚ ᱨᱟᱲᱟ ᱾ ᱫᱚᱥᱟᱨ ᱟᱹᱰᱤ ᱢᱟᱨᱟᱝ ᱯᱟᱹᱨᱥᱤ ᱛᱟᱢᱤᱞ ᱠᱟᱱᱟ, ᱱᱚᱣᱟ ᱑᱕.᱐% ᱦᱚᱲ ᱮᱞ ᱦᱚᱛᱮᱛᱮ ᱠᱚ ᱨᱚᱲᱟ ᱾ ᱑᱔% ᱫᱚ ᱛᱮᱞᱩᱜᱩ, ᱑᱒% ᱫᱚ ᱩᱨᱫᱩ, ᱖% ᱫᱚ ᱦᱤᱱᱫᱤ, ᱓% ᱫᱚ ᱢᱟᱞᱟᱭᱟᱞᱟᱢ ᱟᱨ ᱒.᱐᱗% ᱫᱚ ᱢᱟᱨᱟᱴᱷᱤ ᱟᱡᱟᱜ ᱯᱩᱭᱞᱩ ᱯᱟᱹᱨᱥᱤ ᱨᱚᱲᱟ ᱾  ᱵᱮᱸᱜᱽᱞᱳᱨ ᱨᱮ ᱨᱚᱲ ᱮᱫ ᱠᱚᱱᱱᱚᱲ ᱯᱟᱹᱨᱥᱤ ᱫᱚ 'ᱳᱞᱰ ᱢᱮᱭᱥᱩᱨ ᱠᱚᱱᱱᱚᱲ' ᱧᱩᱛᱩᱢᱟᱜ ᱢᱤᱫ ᱨᱩᱯ ᱠᱟᱱᱟ ᱚᱠᱚᱭ ᱵᱮᱵᱷᱟᱨᱮᱫ ᱠᱚᱨᱱᱟᱴᱚᱠ ᱨᱮᱱᱟᱜ ᱰᱮᱦᱮᱨ ᱛᱮᱫ ᱮᱛᱚᱢ ᱥᱮᱫ ᱨᱮᱦᱚᱸ ᱠᱚ ᱵᱮᱵᱷᱟᱨᱟ ᱾ ᱱᱚᱣᱟ ᱫᱚ ᱢᱤᱫ ᱞᱚᱠᱟᱞ ᱨᱚᱲ, ᱡᱟᱦᱟᱸ ᱵᱮᱸᱜᱽᱞᱚᱨ ᱠᱚᱱᱱᱚᱲ ᱞᱮᱠᱟᱛᱮ ᱵᱟᱰᱟᱭᱚᱜᱼᱟ, ᱵᱮᱸᱜᱽᱞᱳᱨ ᱟᱨ ᱥᱩᱨᱥᱩᱯᱩᱨ ᱨᱮᱱᱟᱜ ᱢᱮᱭᱥᱩᱨ ᱴᱚᱴᱷᱟ ᱨᱮ ᱡᱩᱣᱟᱹᱱ ᱠᱚ ᱛᱟᱞᱟ ᱨᱮ ᱨᱚᱲ ᱟᱠᱚ ᱾
ᱠᱟᱹᱣᱰᱤ ᱟᱹᱨᱤ
ᱵᱮᱸᱜᱽᱞᱳᱨ ᱫᱚ ᱥᱤᱧᱚᱛ ᱨᱮᱱᱟᱜ ᱫᱚᱥᱟᱨ ᱟᱹᱰᱤ ᱥᱚᱠᱛᱚ ᱵᱟᱲᱦᱟᱜᱟᱜ ᱢᱟᱦᱟᱱᱚᱜᱚᱨ ᱠᱟᱱᱟ ᱾ ᱥᱤᱧᱚᱛ ᱨᱮᱱᱟᱜ ᱜᱩᱴ ᱟᱭᱤᱴᱤ ᱮᱠᱥᱯᱚᱨᱴ ᱨᱮ ᱵᱮᱸᱜᱽᱞᱳᱨ ᱨᱮᱱᱟᱜ ᱮᱱᱮᱢ ᱫᱚ ᱓᱘% ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱠᱟᱹᱣᱰᱤ ᱟᱹᱨᱤ ᱢᱩᱬ ᱞᱮᱠᱟᱛᱮ ᱥᱮᱵᱟᱜ ᱚᱨᱤᱭᱮᱱᱴᱮᱰ ᱟᱨ ᱤᱱᱰᱟᱥᱴᱨᱤᱭᱟᱞᱤᱡᱮᱰ ᱢᱮᱱᱟᱜᱼᱟ ᱾ ᱵᱮᱸᱜᱽᱞᱳᱨ ᱨᱮᱱᱟᱜ ᱠᱟᱹᱣᱰᱤ ᱟᱹᱨᱤ ᱨᱮ ᱤᱱᱯᱷᱚᱨᱢᱮᱥᱚᱱ ᱴᱮᱠᱱᱚᱞᱚᱡᱤ, ᱴᱮᱠᱤᱠᱚᱢᱭᱩᱱᱤᱠᱮᱥᱚᱱ, ᱵᱟᱭᱚᱴᱮᱠᱱᱚᱞᱚᱡᱤ, ᱢᱮᱱᱩᱯᱷᱮᱠᱪᱟᱨᱤᱝ ᱟᱨ ᱤᱱᱰᱟᱥᱴᱨᱤᱡᱽ (ᱤᱞᱮᱠᱴᱨᱚᱱᱤᱠ, ᱢᱟᱥᱤᱱᱟᱨᱤᱢ ᱤᱞᱮᱠᱴᱨᱤᱠᱟᱞ, ᱚᱴᱚᱢᱚᱵᱟᱭᱤᱞ, ᱯᱷᱩᱰ ᱟᱨ ᱵᱮᱵᱽᱨᱤᱡᱽ) ᱴᱚᱴᱷᱟ ᱮᱢᱟᱱ ᱮᱱᱮᱢ ᱢᱮᱱᱟᱜᱼᱟ ᱾ ᱵᱮᱸᱜᱽᱞᱳᱨ ᱥᱩᱨᱥᱩᱯᱩᱨ ᱨᱮᱱᱟᱜ ᱢᱩᱬ ᱠᱟᱹᱨᱜᱟᱲ ᱴᱚᱴᱷᱟ ᱫᱚ ᱚᱫᱩᱜᱳᱰᱤ, ᱵᱤᱫᱟᱫᱤ, ᱵᱳᱢᱢᱚᱱᱦᱚᱞᱞᱤ ᱠᱟᱱᱟ ᱾ ᱵᱳᱢᱢᱟᱥᱟᱸᱫᱽᱨᱟ, ᱰᱚᱢᱞᱩᱨ, ᱦᱩᱰᱤ, ᱣᱚᱦᱟᱭᱤᱴᱯᱷᱤᱞᱰ, ᱰᱳᱰᱰᱟᱵᱚᱞᱞᱟᱯᱩᱨᱟ, ᱦᱳᱥᱠᱳᱴᱮ, ᱵᱤᱥᱮᱴᱴᱤᱦᱚᱞᱞᱤ, ᱭᱮᱞᱚᱦᱚᱸᱠᱟ, ᱤᱞᱮᱠᱴᱨᱚᱱᱤᱠ ᱥᱚᱦᱚᱨ, ᱯᱤᱱᱭᱟ, ᱠᱨᱤᱥᱱᱚᱨᱟᱡᱽᱯᱩᱨᱚᱢ, ᱵᱮᱞᱚᱱᱫᱩᱨ, ᱱᱚᱨᱥᱟᱯᱩᱨᱟ, ᱨᱟᱡᱟᱡᱤᱱᱚᱜᱚᱨ, ᱢᱤᱦᱟᱫᱮᱵᱽᱯᱩᱨᱟ ᱮᱢᱟᱱ ᱾  ᱵᱮᱸᱜᱽᱞᱳᱨ ᱫᱚ ᱜᱚᱲᱚ ᱵᱮᱯᱟᱨ ᱴᱷᱟᱶ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱾ ᱱᱚᱣᱟ ᱫᱚ ᱢᱩᱢᱵᱟᱭ, ᱫᱤᱞᱞᱤ, ᱠᱚᱞᱠᱟᱛᱟ ᱟᱨ ᱪᱮᱱᱱᱟᱭ ᱛᱟᱭᱚᱢ ᱯᱷᱚᱨᱪᱭᱩᱱ ᱠᱚᱢᱯᱟᱹᱱᱤ ᱭᱟᱜ ᱰᱮᱦᱮᱨ ᱠᱷᱚᱱ ᱰᱮᱦᱮᱨ ᱮᱞᱮᱞ ᱨᱮᱱᱟᱜ ᱦᱚᱥᱴᱤᱝ ᱨᱮ ᱥᱤᱧᱚᱛ ᱨᱮᱱᱟᱜ ᱢᱚᱬᱮᱭᱟᱜ ᱥᱚᱦᱚᱨ ᱠᱟᱱᱟ ᱾
ᱥᱚᱦᱚᱨ ᱫᱚ ᱡᱤᱞᱤᱧ ᱚᱥᱟᱨ ᱞᱮᱠᱟᱛᱮ ᱮᱥᱤᱭᱟ ᱨᱮᱱᱟᱜ ᱥᱤᱞᱤᱠᱚᱱ ᱵᱷᱮᱞᱤ ᱞᱮᱠᱟᱛᱮ ᱠᱚ ᱢᱟᱱᱟᱣᱟ, ᱪᱮᱫᱟᱜ ᱪᱮ ᱵᱮᱸᱜᱽᱞᱳᱨ ᱫᱚ ᱟᱹᱰᱤ ᱢᱟᱨᱟᱝ ᱟᱭᱤᱴᱤ ᱦᱟᱵᱽ ᱢᱮᱱᱟᱭᱟ ᱾ ᱤᱱᱯᱷᱚᱥᱤᱥ, ᱣᱤᱯᱨᱳ, ᱢᱟᱭᱤᱸᱰᱴᱨᱤ, ᱮᱢᱯᱷᱮᱥᱤᱥ, ᱯᱷᱞᱤᱯᱠᱟᱨᱴ, ᱢᱤᱱᱛᱨᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱵᱮᱸᱜᱽᱞᱳᱨ ᱨᱮ ᱢᱮᱱᱟᱜᱼᱟ ᱾
ᱩᱰᱟᱹᱱ ᱦᱟᱦᱟᱨ
ᱵᱮᱸᱜᱽᱞᱳᱨ ᱨᱮᱱᱟᱜ ᱠᱮᱢᱯᱮᱜᱚᱰᱟ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱫᱚ ᱟᱹᱰᱤ ᱥᱩᱨ ᱩᱰᱟᱹᱱ ᱰᱟᱹᱦᱤ ᱠᱟᱱᱟ, ᱱᱚᱣᱟ ᱥᱚᱦᱚᱨ ᱛᱟᱞᱢᱟ ᱠᱷᱚᱱ ᱔᱐ ᱠᱤᱞᱚᱢᱤᱴᱚᱨ (᱒᱕ ᱢᱤᱞ) ᱥᱟᱺᱜᱤᱧ ᱨᱮ ᱫᱮᱵᱚᱱᱦᱚᱞᱞᱤ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱢᱟᱬᱟᱝ ᱵᱮᱸᱜᱽᱞᱳᱨ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱠᱚ ᱢᱮᱛᱟᱜᱼᱟ ᱛᱟᱦᱮᱸᱫ ᱾ ᱩᱰᱟᱹᱱ ᱰᱟᱹᱦᱤ ᱫᱚ ᱒᱔ ᱢᱮ ᱒᱐᱐᱘ ᱥᱟᱞ ᱠᱷᱚᱱ ᱪᱟᱪᱞᱟᱣ ᱮᱦᱚᱵ ᱟᱠᱟᱱᱟ ᱟᱨ ᱜᱤ.ᱵᱷᱤ.ᱠᱮ ᱜᱩᱴ ᱟᱜ ᱟᱹᱭᱩᱨ ᱛᱮ ᱢᱤᱫ ᱠᱚᱱᱥᱚᱨᱴᱤᱭᱚᱢ ᱦᱚᱛᱮᱛᱮ managed ᱢᱤᱫ ᱯᱨᱟᱵᱷᱮᱴ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾ ᱯᱟᱥᱮᱱᱡᱚᱨ ᱦᱮᱡ ᱥᱮᱱ ᱟᱨ ᱮᱭᱟᱨ ᱴᱨᱮᱯᱷᱤᱠ ᱢᱚᱵᱽᱢᱮᱱᱴ (ᱮᱴᱤᱥᱤ) ᱨᱮ ᱫᱤᱞᱞᱤ ᱟᱨ ᱢᱩᱢᱵᱟᱭ ᱛᱟᱭᱚᱢ ᱥᱤᱧᱚᱛ ᱨᱮᱱᱟᱜ ᱛᱮᱥᱟᱨ ᱟᱹᱰᱤ ᱵᱤᱡᱤ ᱩᱰᱟᱹᱱ ᱰᱟᱹᱦᱤ ᱠᱟᱱᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:1537 establishments in India ᱛᱷᱚᱠ:ᱵᱮᱸᱜᱽᱞᱳᱨ ᱥᱚᱦᱨᱤ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱠᱚᱨᱱᱟᱴᱚᱠ ᱨᱮᱱᱟᱜ ᱥᱚᱦᱚᱨ ᱠᱚ
ᱛᱷᱚᱠ:ᱥᱤᱧᱚᱛ ᱨᱮᱱᱟᱜ ᱢᱟᱦᱟᱱᱚᱜᱚᱨ
ᱨᱟᱡᱮᱥ ᱦᱚᱢᱟᱞ
ᱨᱟᱡᱮᱥ ᱦᱚᱢᱟᱞ (, ᱡᱟᱱᱟᱢ: ᱙, ᱡᱩᱱ, ᱑᱙᱖᱔ ᱯᱟᱞᱯᱟ, ᱛᱟᱱᱥᱮᱱ, ᱱᱮᱯᱟᱞ) ᱱᱮᱯᱟᱞ ᱨᱮᱱ ᱧᱩᱛᱩᱢᱟᱱ ᱚᱵᱷᱤᱱᱮᱛᱟ ᱠᱟᱱᱟᱠᱤᱱ। ᱩᱱᱤᱭᱟᱜ ᱯᱟ.ᱦᱤᱞ ᱯᱷᱤᱞᱤᱢ ᱭᱩᱜᱫᱮᱠᱷᱤ ᱭᱩᱜᱥᱚᱢᱢᱚ ᱠᱟᱱᱟ। ᱨᱟᱡᱮᱥ ᱦᱚᱢᱟᱞ ᱱᱮᱯᱟᱞᱤ ᱯᱷᱤᱞᱤᱢ ᱡᱟᱜᱟᱛ ᱨᱮ ᱵᱭᱚᱣᱚᱥᱟᱭᱤᱠᱛᱟ ᱟ.ᱜᱩᱭ ᱞᱟ.ᱜᱤᱫ ᱢᱤᱫ ᱢᱩᱫ ᱦᱚᱲ ᱠᱟᱱᱟᱭ । ᱨᱟᱡᱮᱥ ᱦᱚᱢᱟᱞ ᱒᱐ ᱵᱚᱪᱷᱚᱨ ᱠᱷᱚᱱ ᱡᱟ.ᱥᱛᱤ ᱱᱮᱯᱟᱞᱤ ᱯᱷᱤᱞᱤᱢ ᱡᱟᱠᱟᱛ ᱨᱮ ᱠᱟ.ᱢᱤ ᱟᱠᱟᱫᱟᱠᱤᱱ । ᱩᱱᱤ ᱫᱚ ᱱᱮᱯᱟᱞᱤ ᱯᱷᱤᱞᱤᱢ ᱡᱟᱠᱟᱛ ᱨᱮ ᱠᱟ.ᱢᱤ ᱟᱠᱟᱫ ᱠᱷᱟ.ᱛᱤᱨ ᱟᱭᱢᱟ ᱞᱮᱠᱟᱱ ᱥᱤᱨᱯᱶᱟ. ᱦᱚᱛᱮᱛᱮ ᱠᱚ ᱥᱚᱢᱢᱟᱱ ᱟᱠᱟᱫᱤᱭᱟ ᱩᱱᱟ ᱨᱮ ᱢᱤᱫᱴᱮᱱ ᱫᱚ ᱨᱟᱥᱴᱨᱤᱭ ᱪᱚᱞᱪᱤᱛᱨᱚ ᱥᱤᱨᱯᱷᱟ. (᱑᱙᱘᱘-᱒᱐᱑᱔) ᱠᱟᱱᱟ ᱾ ᱩᱱᱟ ᱠᱷᱟ.ᱛᱤᱨ ᱱᱮᱯᱟᱞᱤ ᱯᱷᱤᱞᱤᱢ ᱡᱟᱠᱟᱛ ᱨᱮᱱ ᱢᱟᱦᱟᱱᱟᱭᱚᱠ ᱢᱮᱱᱛᱮ ᱧᱩᱛᱩᱢᱮ ᱧᱟᱢ ᱟᱠᱟᱫᱟ ᱾ ᱯᱷᱤᱞᱤᱢ ᱡᱟᱠᱟᱛ ᱠᱷᱚᱱ ᱵᱟᱨᱦᱮᱸ ᱥᱚᱢᱟᱡᱽ ᱥᱮᱣᱟ ᱨᱮᱦᱚᱸ ᱟ.ᱰᱤ ᱞᱟᱦᱟ ᱢᱮᱱᱟᱭᱟ ᱚᱵᱷᱤᱱᱮᱛᱟ ᱨᱟᱡᱮᱥ ᱦᱚᱢᱟᱞ ᱾ ᱩᱱᱤ ᱫᱚ ᱱᱤᱛ ᱫᱷᱟ.ᱵᱤᱡᱽ ᱨᱮᱱᱟᱜ ᱡᱚᱛᱚᱠᱷᱚᱱ ᱨᱟ.ᱥᱠᱟ. ᱯᱷᱤᱞᱤᱢ 'ᱥᱚᱠᱩᱱᱛᱚᱞᱟ' ᱨᱮ ᱠᱩᱲᱤ ᱵᱮᱱᱟᱣ ᱠᱟᱛᱮ ᱯᱷᱤᱞᱤᱢ ᱮ ᱜᱟᱛᱤ ᱟᱠᱟᱱᱟ ᱾
ᱡᱤᱭᱟᱱ
ᱩᱱᱤ ᱫᱚ ᱢᱤᱫ ᱠᱤᱥᱟ.ᱲ ᱱᱮᱯᱟᱞᱤ ᱥᱟᱶᱛᱟ ᱨᱮ ᱡᱟᱱᱟᱢ ᱟᱠᱟᱱᱟ ᱾ ᱨᱟᱡᱮᱥ ᱦᱚᱢᱚᱞ ᱨᱮᱱ ᱵᱟᱵᱟ ᱛᱟᱠᱤᱱ ᱫᱚ ᱟ.ᱰᱤ ᱟᱭᱢᱟ ᱫᱤᱥᱚᱢ ᱨᱮ ᱱᱮᱯᱟᱞ ᱯᱟᱦᱴᱟ ᱠᱷᱚᱱ ᱨᱟᱡᱽᱫᱩᱛ ᱠᱤᱱ ᱦᱩᱭ ᱟᱠᱟᱱᱟ ᱾ ᱨᱟᱡᱮᱥ ᱦᱚᱢᱚᱞ ᱟᱠᱤᱱᱟᱜ ᱯᱟᱲᱦᱟᱣ ᱵᱤᱫᱷᱚᱭᱟᱞᱚᱭ ᱥᱛᱚᱨᱤᱭ ᱥᱤᱠᱪᱷᱟ ᱢᱚᱥᱠᱳ ᱠᱷᱚᱱ ᱟᱨ ᱩᱪᱪᱚ ᱥᱤᱠᱪᱷᱟ (ᱮᱢ. ᱮ. ᱚᱸᱨᱮᱡᱤ ) ᱵᱷᱟᱨᱚᱛ ᱨᱮᱱᱟᱜ ᱯᱚᱧᱡᱟᱵ ᱵᱤᱥᱣᱚᱵᱤᱫᱷᱚᱭᱟᱞᱚᱭ ᱠᱷᱚᱱ ᱠᱤᱱ ᱯᱩᱨᱟ.ᱣ ᱞᱮᱫᱟ ᱾ ᱱᱮᱯᱟᱞ ᱨᱮ ᱘ ᱫᱷᱟ.ᱵᱤᱡᱽ ᱨᱮᱱᱟᱜ ᱯᱟᱲᱦᱟᱣ ᱥᱮᱱᱴᱚ ᱡᱮᱵᱷᱤᱭᱚᱨ ᱟᱥᱲᱟ ᱠᱷᱚᱱ ᱠᱤᱱ ᱦᱟᱛᱟᱣ ᱞᱮᱫᱟ ᱾
ᱵᱟᱯᱞᱟ
ᱨᱟᱡᱮᱥ ᱦᱚᱢᱟᱞ ᱟᱜ ᱟᱭᱢᱟ ᱦᱚᱲ ᱥᱟᱶᱛᱮ ᱧᱩᱛᱩᱢ ᱡᱩᱰᱟᱣ ᱞᱮᱱ ᱨᱮᱦᱚᱸ (ᱥᱚᱱ ᱒᱐᱑᱔ ) ᱥᱟᱞ ᱨᱮ ᱢᱚᱫᱷᱩ ᱵᱷᱚᱴᱴᱚᱨᱟᱤ ᱥᱟᱶᱛᱮ ᱵᱟᱯᱞᱟ ᱥᱟ.ᱜᱟ.ᱭ ᱥᱤᱠᱰᱤ ᱛᱤᱠᱤᱱ ᱛᱚᱞ ᱮᱱᱟ ᱾।
ᱵᱟᱨᱦᱮ ᱡᱚᱱᱚᱲ
Full Biography of Rajash Hamal :- https://www.youtube.com/watch?v=JgtNhQ-rLy0
ᱫᱮᱵᱽᱜᱚᱰ
ᱫᱮᱵᱽᱜᱚᱰ ᱟᱨᱵᱟᱝ ᱫᱮᱣᱜᱚᱰ ᱫᱚ ᱥᱤᱧᱚᱛ ᱨᱮᱭᱟᱜ ᱳᱰᱤᱥᱟ ᱨᱮ ᱢᱮᱱᱟᱜ ᱫᱮᱵᱽᱜᱚᱰ ᱦᱚᱱᱚᱛ ᱨᱮᱭᱟᱜ ᱢᱩᱠᱷᱤᱭᱟᱹ ᱥᱚᱫᱚᱨ ᱢᱚᱦᱚᱠᱩᱢᱟ ᱟᱨ ᱢᱩᱠᱷᱤᱭᱟ ᱵᱟᱡᱟᱨ ᱠᱟᱱᱟ ᱾
᱑. ᱦᱚᱭᱦᱚᱨ
ᱫᱮᱵᱽᱜᱚᱰ ᱦᱚᱱᱚᱛ ᱨᱮᱭᱟᱜ ᱧᱮᱞ ᱡᱚᱝ ᱴᱚᱴᱷᱟ ᱥᱮᱱᱚᱜ ᱞᱟᱹᱜᱤᱫ ᱛᱮ ᱠᱷᱟᱱ ᱥᱩᱨ ᱨᱮᱭᱟᱜ ᱩᱰᱟᱹᱱ-ᱟᱰᱟ ᱵᱷᱩᱵᱽᱱᱮᱥᱚᱨ (᱒᱖᱕ ᱠᱤᱞᱚ ᱢᱤᱴᱚᱨ) ᱟᱨ ᱨᱟᱭᱯᱩᱨ (᱓᱗᱖ ᱠᱤᱞᱚ ᱢᱤᱴᱚᱨ) ᱨᱮ ᱢᱮᱱᱟᱜ-ᱟ ᱾ ᱡᱷᱟᱨᱥᱩᱜᱩᱰᱟ ᱨᱮ ᱢᱤᱫ ᱱᱟᱣᱟ ᱩᱰᱟᱹᱱ-ᱟᱰᱟ ᱠᱚ ᱵᱮᱱᱟᱣ ᱮᱫ-ᱟ (᱙᱘ ᱠᱤᱞᱚ ᱢᱤᱴᱚᱨ) ᱥᱟᱺᱜᱤᱧ ᱨᱮ ᱾
᱒. ᱨᱮᱞ
ᱫᱮᱵᱽᱜᱚᱰ ᱨᱮᱭᱟᱜ ᱥᱩᱨ ᱨᱮᱞ ᱥᱴᱮᱥᱚᱱ ᱫᱚ ᱥᱚᱢᱵᱚᱞᱯᱩᱨ ᱨᱮᱭᱟᱜ ᱡᱟᱦᱟᱸ ᱫᱚ ᱫᱮᱵᱽᱜᱚᱰ ᱠᱷᱚᱱ ᱙᱐ ᱠᱤ.ᱢᱤ. ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
᱓. ᱥᱚᱲᱚᱠ
ᱮᱱ.ᱦᱮᱪ.᱖ (AH46 ᱨᱮᱭᱟᱜ ᱦᱟᱹᱴᱤᱧ) (ᱵᱚᱢᱵᱮ-ᱠᱚᱞᱠᱟᱛᱟ) ᱟᱨ NH200 (ᱨᱟᱭᱯᱩᱨ-ᱪᱚᱱᱰᱤᱠᱷᱳᱞ) ᱫᱚ ᱫᱮᱵᱽᱜᱚᱰ ᱥᱟᱞᱟᱜ ᱡᱩᱲᱟᱹᱭ ᱠᱟᱛᱮ ᱢᱮᱱᱟᱜ-ᱟ ᱾ ᱱᱚᱣᱟ ᱵᱟᱡᱟᱨ ᱫᱚ ᱥᱚᱢᱵᱚᱞᱯᱩᱨ ᱠᱷᱚᱱ ᱙᱐ ᱠᱤᱞᱚ ᱢᱤᱴᱚᱨ, ᱨᱟᱣᱞᱠᱮᱞᱟ ᱠᱷᱚᱱ ᱑᱑᱕ ᱠᱤᱞᱚ ᱢᱤᱴᱚᱨ, ᱟᱨ ᱵᱷᱩᱵᱽᱱᱮᱥᱚᱨ ᱠᱷᱚᱱ ᱫᱚ ᱒᱖᱕ ᱠᱤᱞᱚ ᱢᱤᱴᱚᱨ ᱥᱟᱺᱜᱤᱧ ᱨᱮ ᱢᱮᱱᱟᱜ-ᱟ ᱾
ᱦᱚᱲ ᱞᱮᱠᱷᱟ
᱒᱐᱑᱑ ᱥᱟᱞᱮ ᱨᱮᱭᱟᱜ ᱥᱤᱧᱚᱛ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱫᱮᱵᱽᱜᱚᱰ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱒᱒,᱓᱙᱐ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱱᱩᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱠᱚᱲᱟ ᱦᱚᱯᱚᱱ ᱫᱚ ᱕᱒% ᱟᱨ ᱠᱩᱲᱤ ᱦᱚᱯᱚᱱ ᱫᱚ ᱔᱘% ᱢᱮᱱᱟᱜ ᱠᱚᱣᱟ ᱾ ᱫᱮᱵᱽᱜᱚᱰ ᱨᱮᱭᱟᱜ ᱮᱵᱷᱚᱨᱮᱡᱽ ᱥᱮᱪᱮᱫ ᱫᱚᱨ ᱫᱚ ᱖᱗% ᱾ ᱱᱩᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱠᱚᱲᱟ ᱦᱚᱯᱚᱱ ᱫᱚ ᱗᱔% ᱟᱨ ᱠᱩᱲᱤ ᱦᱚᱯᱚᱱ ᱫᱚ ᱕᱙% ᱦᱚᱲ ᱠᱚ ᱥᱮᱪᱮᱫ ᱟᱠᱟᱱᱟ ᱾ ᱚᱱᱟ ᱵᱟᱡᱟᱨ ᱨᱮᱫᱚ ᱖ ᱥᱮᱨᱢᱟ ᱠᱷᱚᱱ ᱠᱟᱹᱡ ᱵᱚᱭᱚᱥ ᱦᱚᱲ ᱫᱚ ᱑᱒% ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱨᱟᱡᱽᱡᱚᱛᱤ ᱠᱳᱶᱚᱨ
ᱨᱟᱡᱽᱡᱚᱛᱤ ᱠᱳᱶᱚᱨ (ᱡᱟᱱᱟᱢ-᱗ ᱚᱠᱴᱚᱵᱚᱨ ᱑᱙᱗᱕) ᱫᱚ ᱟᱥᱟᱢ ᱨᱮᱭᱟᱜ ᱠᱚᱭᱮ ᱞᱚᱠᱷᱤᱢᱯᱩᱨ ᱨᱮᱱ ᱢᱤᱫᱴᱮᱱ ᱜᱟᱭᱚᱠ ᱟᱨ ᱥᱮᱨᱮᱧ ᱵᱮᱱᱟᱣᱤᱡ ᱠᱟᱱᱟᱭ ᱾ ᱩᱱᱤ ᱫᱚ ᱟᱭᱢᱟ ᱟᱥᱟᱢᱩᱥ ᱥᱤᱱᱮᱢᱟ ᱥᱟᱶᱛᱮ ᱵᱚᱞᱤᱣᱩᱰ ᱨᱮᱦᱚᱭ ᱥᱮᱨᱮᱧ ᱟᱠᱟᱫᱟ ᱾
ᱥᱮᱪᱮᱫ ᱡᱤᱭᱚᱱ
ᱩᱛᱛᱚᱨ ᱞᱚᱠᱷᱤᱢᱯᱩᱨ ᱢᱤᱰᱮᱞ ᱟᱥᱲᱟ ᱟᱨ ᱩᱛᱛᱚᱨ ᱞᱚᱠᱷᱤᱢᱯᱩᱨ ᱥᱚᱨᱠᱟᱨᱤ ᱪᱮᱛᱟᱱ ᱛᱟᱞᱱᱟᱠ ᱟᱥᱲᱟ ᱨᱮ ᱥᱮᱪᱮᱫ-ᱮ ᱦᱟᱛᱟᱣ ᱞᱮᱫᱟ ᱾ ᱤᱱᱟ. ᱛᱟᱭᱚᱢ ᱩᱱᱤ ᱫᱚ ᱡᱚᱨᱦᱟᱴ ᱡᱚᱜᱜᱚᱱᱟᱛᱷ ᱵᱚᱨᱩᱣᱟ ᱵᱤᱨᱫᱟ.ᱜᱟᱲ, ᱠᱚᱴᱚᱱ ᱵᱤᱨᱫᱟ.ᱜᱟᱲ ᱟᱨ ᱛᱟᱭᱚᱢ ᱛᱮ ᱢᱩᱢᱵᱟᱭ ᱱᱮᱥᱚᱱᱟᱞ ᱠᱚᱞᱮᱡᱽ (ᱡᱟᱢᱟᱛᱷᱢᱚᱞ ᱟᱫᱽᱣᱟᱱᱤ ᱞᱚ ᱠᱚᱞᱮᱡᱽ) ᱠᱷᱚᱱ ᱥᱮᱪᱮᱫ-ᱮ ᱦᱟᱛᱟᱣ ᱞᱮᱫᱟ ᱾
ᱟᱯᱟᱱ ᱡᱤᱭᱚᱢ
᱑᱙᱗᱕ ᱥᱮᱨᱢᱟ ᱨᱮᱭᱟᱜ ᱗ ᱚᱠᱴᱚᱵᱚᱨ ᱢᱟ.ᱦᱤᱛ ᱨᱮ ᱩᱛᱛᱚᱨ ᱞᱚᱠᱷᱤᱢᱯᱩᱨ ᱨᱮᱭᱟᱜ ᱱᱟᱠᱟᱨᱤ ᱨᱮ ᱢᱤᱫ ᱴᱮᱱ ᱟᱦᱳᱢ ᱜᱷᱟᱨᱚᱧᱡᱽ ᱨᱮᱭᱮ ᱡᱟᱱᱟᱢ ᱞᱮᱱᱟ ᱾ ᱟᱯᱟᱛ ᱠᱷᱮᱛᱨᱚ ᱢᱚᱦᱯᱱ ᱟᱨ ᱮᱝᱜᱟᱛ ᱟᱢᱤᱭᱟ ᱵᱚᱨᱟ ᱾ ᱒᱙᱑᱓ ᱥᱮᱨᱢᱟ ᱨᱮ ᱩᱱᱤ ᱫᱚ ᱞᱤᱡᱟ ᱠᱳᱶᱚᱨ ᱥᱟᱶᱛᱮ ᱵᱟᱯᱞᱟ ᱭᱮᱱᱟ ᱾
ᱥᱤᱱᱮᱢᱟ ᱨᱮ ᱥᱮᱨᱮᱧ
ᱟᱢᱫᱟᱡᱽ ᱮᱭᱟᱭ ᱤᱨᱟ.ᱞ ᱥᱮᱨᱢᱟ ᱛᱟᱭᱚᱢ ᱥᱩᱯᱟᱨ ᱥᱴᱟᱨ ᱥᱤᱱᱮᱢᱟ ᱨᱮ ᱥᱮᱨᱮᱧ ᱨᱮᱭᱟᱜ ᱫᱟᱣᱮ ᱧᱟᱢ ᱠᱮᱫᱟ ᱾ ᱒᱐᱐᱘ ᱥᱮᱨᱢᱟ ᱚᱰᱚᱠ ᱞᱮᱱ ᱥᱤᱱᱮᱢᱟ "ᱟᱡᱽᱱᱟᱵᱤ ᱠᱷᱣᱚᱵᱽ ᱢᱮ" ᱥᱮᱨᱮᱧ ᱟ.ᱰᱤ ᱟᱢ ᱦᱤᱴ ᱞᱮᱱᱟ ᱾ᱱᱤᱭᱟ. ᱛᱟᱭᱚᱢ ᱩᱱᱤ ᱫᱚ ᱠᱞᱤᱠ, ᱮᱥᱤᱰ ᱯᱷᱮᱠᱴᱚᱨᱤ, ᱢᱤᱥᱚᱱ ᱤᱥᱛᱟᱱᱵᱩᱞ, ᱨᱟᱜᱽᱱᱤ ᱮᱢ.ᱮᱢ.ᱮᱥ, ᱦᱚᱥᱴᱮᱞ, ᱪᱷᱟᱰᱰᱟ-ᱟᱰᱰᱟ, ᱢᱟᱞᱞᱤᱠᱟ ইয়াৰ ᱮᱢᱟᱱ ᱵᱚᱞᱤᱣᱩᱰ ᱥᱤᱱᱮᱢᱟ ᱠᱚᱨᱮᱭᱮ ᱥᱮᱨᱮᱧ ᱞᱮᱫᱟ ᱾ ᱱᱤᱭᱟ. ᱵᱮᱜᱚᱨ ᱟᱥᱟᱢᱤᱥ ᱥᱤᱱᱮᱢᱟ ᱨᱟᱢᱫᱷᱮᱱᱩ, ᱨᱤᱥᱟᱝ, ᱟᱠᱟᱥ ᱥᱩᱵᱚᱞᱚᱭ ᱢᱚᱱ ᱡᱟᱭ, ᱨᱚᱫᱽ ᱮᱢᱚᱱ ᱦᱤᱴ ᱟᱜ ᱟᱜ ᱦᱚᱭ ᱥᱮᱨᱮᱧ ᱵᱟᱲᱟᱣ ᱠᱟᱫᱟ ᱾
ᱱᱚᱣᱟ ᱦᱚ ᱧᱮᱞ ᱛᱚᱨᱟᱭ ᱯᱮ
᱑. ᱚᱝᱜᱚᱨᱟᱜᱽ ᱢᱚᱦᱚᱱᱛᱚ
᱒. ᱡᱩᱵᱤᱱ ᱜᱟᱨᱜᱽ
ᱩᱫᱚᱲᱟ
ᱩᱫᱚᱲᱟ ᱫᱚ ᱢᱚᱭᱩᱨᱵᱷᱚᱸᱡᱽ ᱡᱤᱞᱟᱹ ᱠᱮᱭᱟᱜ ᱩᱯᱡᱤᱞᱟᱹ ᱠᱟᱱᱟ᱾
ᱯᱷᱮᱰᱟᱛ
ᱛᱷᱚᱠ: ᱩᱯᱡᱤᱞᱟᱹ
᱒᱐᱑᱙ ᱨᱮ ᱜᱩᱨᱠᱚ
ᱱᱚᱟ ᱒᱐᱑᱙ ᱨᱮ ᱦᱚᱰ ᱠᱚᱟᱜ ᱜᱩᱨ ᱞᱤᱥᱴ ᱠᱟᱱᱟ ᱾ ᱱᱚᱟ ᱞᱤᱥᱴ ᱨᱮ ᱱᱚᱠᱟ ᱠᱨᱚᱱᱚ ᱨᱮ ᱚᱞ ᱟᱠᱟᱱᱟ ᱺ
ᱠᱩᱨᱵᱟᱱᱤ
ᱠᱩᱨᱵᱟᱱᱤ (ᱟᱨᱵᱤᱺ قربانى‎‎) ᱵᱟᱝᱛᱮ ᱟᱡᱟᱦᱟ أضحية ᱫᱚ ᱤᱥᱞᱟᱢᱤ ᱟᱭᱤᱱ ᱦᱤᱥᱟᱹᱵᱽᱠᱚ ᱩᱞᱞᱮᱠ ᱟᱠᱟᱫᱤᱭᱟ᱾ ᱡᱟᱦᱟᱸ ᱫᱚ ᱤᱫᱽ ᱩᱞ ᱟᱡᱽᱦᱟ ᱚᱠᱛᱨᱮ ᱡᱤᱵᱽ-ᱡᱤᱣᱤᱞᱤᱠᱚ ᱩᱛᱥᱚᱨᱜᱚ ᱯᱟᱨᱵᱚᱱ᱾ ᱠᱩᱨᱵᱟᱱᱤ ᱠᱟᱛᱷᱟ ᱫᱚ (קרבן‬) ᱦᱤᱵᱨᱩ ᱠᱳᱨᱵᱟᱱ ᱟᱨ ᱥᱤᱨᱤᱭᱟᱠ ᱯᱟᱹᱨᱥᱤ ᱥᱟᱶ ᱢᱮᱥᱟᱶ ᱠᱟᱛᱮᱜ ᱟᱨᱵᱤ ᱜᱟᱵᱟᱱ ᱫᱚ ᱡᱟᱦᱟᱸᱭᱟᱜ ᱧᱩᱛᱩᱢ ᱨᱮ ᱫᱟᱱ᱾ ᱠᱩᱨᱵᱟᱱᱤ ᱫᱚ ᱤᱥᱞᱟᱢ ᱞᱮᱠᱟᱛᱮ ᱥᱟᱹᱜᱩᱱ ᱚᱠᱛᱚᱨᱮ ᱟᱞᱞᱟᱣᱟᱜ ᱧᱩᱛᱩᱢ ᱛᱮ ᱡᱤᱵᱽ-ᱡᱤᱣᱤᱞᱤ ᱡᱟᱵᱮᱠᱚ᱾ ᱤᱥᱞᱟᱢ ᱫᱷᱚᱨᱚᱢ ᱨᱮᱱᱟᱜ ᱟᱞ-ᱠᱳᱨᱟᱱ ᱨᱮ ᱯᱮ ᱴᱷᱮᱱ ᱠᱩᱨᱵᱟᱱᱤ ᱮᱢ ᱨᱮᱱᱟᱜ ᱠᱟᱛᱷᱟ ᱢᱮᱱ ᱢᱮᱱᱟᱜ-ᱟ᱾ ᱟᱨ ᱱᱤᱭᱟᱹ ᱠᱩᱨᱵᱟᱱᱤ ᱮᱢ ᱫᱚ ᱡᱟᱵᱮ ᱠᱚ ᱢᱮᱣᱟᱜ-ᱟ᱾
ᱥᱤᱨᱡᱚᱱ
ᱤᱥᱞᱟᱢᱨᱮ ᱠᱩᱨᱵᱟᱱᱤ ᱮᱢ ᱫᱚ ᱟᱹᱰᱤ ᱥᱮᱫᱟᱭ ᱨᱮᱱᱟᱜ ᱥᱚᱸᱥᱠᱟᱨ ᱠᱟᱱᱟ᱾ ᱟᱞᱼᱠᱳᱨᱟᱱ ᱨᱮᱱᱟᱜ ᱦᱟᱵᱤᱞ ᱟᱨ ᱠᱟᱵᱤᱞ ᱨᱮ ᱩᱞᱞᱮᱠ ᱧᱟᱢ ᱟᱠᱟᱱᱟ᱾ ᱦᱟᱵᱤᱞ ᱯᱩᱭᱞᱩ ᱢᱟᱸᱱᱢᱤ ᱡᱟᱦᱟᱸ ᱫᱟ ᱯᱩᱭᱞᱩ ᱟᱞᱞᱟᱦᱚ ᱧᱩᱛᱩᱢ ᱛᱮ ᱡᱤᱵᱽ-ᱮ ᱠᱩᱨᱵᱟᱱᱤᱣᱟᱠᱟᱫᱟ᱾ ᱤᱵᱚᱱᱚ ᱠᱟᱥᱤ ᱭᱟᱜ ᱞᱮᱹᱭ ᱥᱮᱬᱟᱨᱮ ᱢᱮᱱᱟᱜᱼᱟ᱾ ᱦᱟᱵᱤᱞ ᱫᱚ ᱢᱤᱫ ᱵᱷᱤᱰᱤᱭ ᱠᱩᱨᱵᱟᱱᱤᱭ ᱟᱠᱟᱫᱤᱭᱟ, ᱟᱨ ᱠᱟᱵᱤᱞ ᱫᱚ ᱟᱭᱟᱜ ᱡᱚᱢᱤ ᱨᱮᱱᱟᱜ ᱱᱟᱥᱮ ᱡᱚ ᱫᱚᱨᱤᱵᱽ ᱮ ᱠᱩᱵᱟᱱᱤᱭᱟᱠᱟᱫᱟ᱾ ᱟᱞᱞᱟᱦᱚᱣᱟᱜ ᱥᱟᱵᱟᱫᱽ ᱛᱟᱦᱮᱸ ᱠᱟᱱᱟ ᱡᱮ ᱠᱩᱨᱵᱟᱱᱤ ᱮᱢᱟᱠᱟᱫ ᱦᱟᱛᱟᱣᱟ ᱞᱟᱹᱜᱤᱛ-ᱛᱮ ᱥᱮᱨᱢᱟ ᱠᱷᱚᱱ ᱥᱮᱝᱜᱽᱮᱞ ᱡᱟᱹᱬᱤᱜ-ᱟ᱾ ᱟᱨ ᱦᱟᱵᱤᱞᱟᱜ ᱡᱤᱵᱽ ᱠᱩᱨᱵᱟᱱᱤ ᱚᱠᱛᱨᱮ ᱥᱟᱝᱜᱮᱞ ᱡᱟᱹᱬᱤ ᱞᱮᱱᱟ ᱟᱨ ᱠᱟᱵᱤᱞᱟᱜ ᱠᱩᱵᱟᱱᱤ ᱨᱮᱫᱚ ᱶᱟᱝ᱾ ᱚᱱᱟ ᱨᱟᱝᱜᱟᱣ ᱛᱮ ᱠᱟᱵᱤᱞ ᱫᱚ ᱟᱡᱽ ᱵᱚᱭᱦᱟ ᱦᱟᱵᱤᱞᱮ ᱜᱚᱡᱽ ᱞᱮᱫᱤᱭᱟ᱾ ᱡᱟᱦᱟᱸ ᱫᱚ ᱢᱟᱸᱱᱢᱤ ᱜᱚᱡᱽ ᱨᱮᱱᱟᱜ ᱯᱩᱭᱞᱩ ᱪᱤᱱᱦᱟᱹ ᱠᱟᱱᱟ᱾ ᱟᱨ ᱦᱟᱵᱤᱞ ᱫᱚ ᱟᱭᱟᱜ ᱜᱟᱹᱞᱛᱤ ᱨᱮᱱᱟᱜ ᱤᱠᱟᱹ ᱵᱟᱝ ᱠᱚᱭ ᱠᱷᱟᱹᱛᱤᱨ ᱟᱞᱞᱟᱦᱚ ᱠᱟᱵᱤᱞ ᱫᱚ ᱵᱟᱝ-ᱮ ᱤᱠᱟᱹ ᱞᱮᱫᱤᱭᱟ᱾
ᱤᱵᱨᱟᱦᱤᱢᱟᱜ ᱵᱟᱹᱜᱤ
ᱤᱥᱞᱟᱢ ᱨᱮᱱᱟᱜ ᱟᱨᱦᱚᱸ ᱠᱟᱛᱷᱟ ᱛᱟᱞᱟᱛᱮ ᱢᱮᱱᱟᱜ-ᱟ, ᱢᱚᱦᱟᱱ ᱟᱞᱞᱟᱦᱚ ᱤᱵᱨᱟᱦᱤᱢ ᱠᱩᱠᱢᱩ ᱨᱮᱭ ᱧᱮᱞ ᱚᱪᱩ ᱠᱮᱫᱤᱭᱟ ᱟᱢᱨᱮᱱ ᱡᱚᱛᱚ ᱠᱷᱚᱱ ᱫᱩᱞᱟᱹᱲ ᱡᱟᱦᱟᱱᱟᱜ ᱠᱩᱨᱵᱟᱱᱤ ᱮᱢᱚᱜ ᱦᱩᱭᱩᱜ ᱛᱟᱢᱟ᱾ ᱤᱵᱨᱟᱦᱤᱢ ᱚᱱᱟ ᱱᱤᱨᱫᱮᱥ ᱧᱟᱢ ᱠᱟᱛᱮᱜ ᱑᱐ ᱜᱚᱴᱟᱝ ᱩᱴᱮ ᱠᱩᱨᱵᱟᱱᱤ ᱞᱮᱫ ᱠᱟᱣᱟ᱾ ᱚᱱᱟ ᱛᱟᱭᱚᱢ ᱧᱤᱫᱟᱹ ᱟᱨᱦᱚᱸ ᱚᱱᱟ ᱠᱩᱠᱢᱩ ᱜᱮᱭ ᱧᱮᱞ ᱠᱮᱫᱟ᱾ ᱚᱱᱟ ᱛᱟᱭᱚᱢ ᱑᱐᱐ ᱜᱚᱴᱟᱝ ᱩᱴᱮ ᱠᱩᱨᱵᱟᱱᱤ ᱠᱮᱫ ᱠᱚᱣᱟ᱾ ᱮᱱᱨᱮᱦᱚᱸ ᱫᱚᱲᱦᱟ ᱛᱮ ᱚᱱᱟ ᱠᱩᱠᱢᱩ ᱜᱮᱭ ᱧᱮᱞ ᱠᱟᱫᱟ᱾ ᱚᱱᱟ ᱨᱚᱭᱚᱢᱮ ᱢᱮᱱᱫᱟ ᱱᱤᱛᱚᱜ ᱤᱧ ᱨᱮᱱ ᱟᱹᱰᱤ ᱫᱩᱞᱟᱹᱲ ᱢᱟ ᱤᱧᱨᱮᱱ ᱜᱤᱫᱨᱟᱹ ᱤᱥᱴᱟᱭᱤᱞ ᱵᱮᱜᱚᱨ ᱵᱟᱹᱱᱩᱜᱠᱚ᱾ ᱚᱱᱟ ᱵᱷᱟᱹᱵᱤᱛ ᱠᱟᱛᱮᱜ ᱟᱡᱽ ᱨᱮᱱ ᱜᱤᱫᱨᱟᱹ ᱠᱩᱨᱵᱟᱱᱤ ᱞᱟᱹᱜᱤᱫᱛᱮ ᱟᱨᱯᱷᱟᱛ ᱢᱚᱭᱫᱟᱱ ᱛᱮᱭ ᱢᱚᱱᱦᱟ ᱠᱮᱫᱤᱭᱟ᱾ ᱡᱮ-ᱚᱠᱨᱮ ᱟᱡᱽ ᱨᱮᱱ ᱜᱤᱫᱨᱟᱹ ᱠᱩᱨᱵᱟᱱᱤ ᱞᱟᱹᱜᱤᱫᱛᱮ ᱪᱷᱩᱨᱤ ᱪᱚᱴᱛᱮᱭ ᱛᱩᱞᱠᱮᱫᱟ ᱦᱚᱫᱚ ᱚᱠᱛᱚᱨᱮ ᱧᱮᱞ ᱠᱮᱫᱟ ᱟᱡᱽ ᱨᱮᱱ ᱜᱤᱫᱨᱟᱹ ᱵᱟᱝ ᱠᱟᱛᱮᱜ ᱢᱤᱫ ᱡᱤᱵᱽ-ᱮ ᱠᱩᱨᱵᱟᱱᱤᱭᱟᱠᱟᱱᱟ᱾ ᱟᱨ ᱱᱤᱭᱟᱹ ᱫᱩᱞᱟᱹᱲ ᱦᱟᱢᱮᱴ ᱞᱟᱹᱜᱤᱛᱮ ᱜᱚᱴᱟ ᱵᱤᱥᱥᱚᱨᱮᱱ ᱢᱩᱥᱞᱟᱹ ᱤᱫᱽ ᱩᱞ ᱟᱡᱽᱦᱟ ᱞᱮᱠᱟᱛᱮ ᱢᱤᱫ ᱚᱠᱛᱚᱨᱮ ᱡᱤᱵᱽ-ᱠᱚ ᱠᱩᱨᱵᱟᱱᱤ ᱠᱚᱣᱟ᱾
ᱡᱟᱢᱛᱟᱲᱟ ᱠᱚᱞᱮᱡᱽ
ᱡᱟᱢᱛᱟᱲᱟ ᱠᱚᱞᱮᱡᱽ ᱫᱚ ᱡᱟᱢᱛᱟᱲᱟ ᱨᱮᱭᱟᱜ ᱢᱤᱫ ᱰᱤᱜᱽᱨᱤ ᱠᱚᱞᱮᱡᱽ ᱠᱟᱱᱟ᱾ ᱥᱤᱫᱚ ᱠᱟᱹᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱥᱟᱶ ᱡᱚᱯᱲᱟᱣ ᱱᱚᱣᱟ ᱠᱚᱞᱮᱡᱽ ᱨᱮ ᱥᱟᱬᱮᱥ ᱟᱨ ᱟᱨᱴᱥ ᱥᱟᱛᱟᱢ ᱪᱮᱛᱟᱱ ᱨᱮ ᱟᱱᱰᱟᱨᱜᱽᱨᱮᱡᱩᱭᱮᱴ ᱠᱳᱨᱥ ᱪᱟᱞ ᱦᱩᱭᱩᱜ ᱠᱟᱱᱟ᱾
ᱠᱩᱨᱵᱟᱱᱤ
ᱫᱷᱚᱨᱚᱢ ᱨᱮᱱᱟᱜ ᱠᱩᱨᱵᱟᱱᱤ
ᱤᱥᱞᱟᱢᱤ ᱦᱤᱡᱚᱨᱤ ᱠᱮᱞᱮᱱᱰᱟᱨ ᱞᱮᱠᱟᱛᱮ ᱑᱒ ᱪᱚᱱᱫᱨᱚ ᱢᱟᱦᱟ ᱨᱮᱱᱟᱜ ᱡᱤᱞᱦᱚᱡᱡᱚ ᱪᱟᱸᱫᱚ ᱑᱐ ᱠᱷᱚᱱ ᱑᱓ ᱛᱟᱨᱤᱠ ᱫᱷᱟᱹᱵᱤᱡᱽ ᱠᱩᱨᱵᱟᱱᱤ ᱮᱢ ᱠᱟᱛᱷᱟ ᱢᱮᱱᱟᱜ-ᱟ᱾
ᱵ
ᱛᱟ.ᱯᱩᱜ ᱠᱮᱪᱮᱫ ᱟᱲᱟᱝ ᱨᱮᱭᱟᱝ ᱞᱟᱜᱟᱛ ᱟ.ᱨᱤ
" ᱵ "  ᱟᱲᱟᱝ ᱛᱮᱦᱚ ᱯᱩᱱ ᱞᱮᱠᱟᱱ ᱟᱲᱟᱝ ᱯᱷᱚᱴᱮᱞᱚᱜ ᱟ I ᱟᱨ ᱚᱱᱟ ᱞᱮᱠᱟᱛᱮ ᱟ.ᱲᱟ. ᱜᱟᱵᱟᱱᱚᱜ ᱟ I ᱡᱮᱞᱮᱠᱟ - ᱞᱮᱴᱠᱟ ᱞᱮᱴᱮᱵ ᱞᱮᱴᱮᱵ
ᱡᱟᱢᱛᱟᱲᱟ ᱠᱚᱞᱮᱡᱽ
ᱱᱟᱜᱟᱢ
ᱞᱟᱦᱟ ᱛᱮ, ᱱᱚᱣᱟ ᱠᱚᱞᱮᱡᱽ ᱫᱚ ᱵᱟᱝ ᱦᱟᱹᱴᱤᱧ ᱵᱤᱦᱟᱨ ᱯᱚᱱᱚᱛ ᱨᱮ ᱖ ᱡᱟᱱᱩᱣᱟᱨᱤ ᱑᱙᱖᱗ ᱠᱷᱚᱱ ᱵᱷᱟᱜᱚᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ (ᱱᱤᱛ ᱛᱤᱞᱠᱟᱹ ᱢᱟᱺᱡᱷᱤ ᱵᱷᱟᱜᱚᱞᱯᱩᱨ ᱡᱮᱜᱮᱛ ᱵᱤᱨᱫᱟᱹᱜᱟᱲ) ᱥᱟᱶ ᱡᱚᱯᱲᱟᱣ ᱛᱟᱦᱮ‌ ᱠᱟᱱᱟ ᱟᱨ ᱑᱐ ᱰᱤᱥᱮᱢᱵᱚᱨ ᱑᱙᱘᱐ ᱨᱮ ᱯᱚᱱᱚᱛ ᱥᱚᱨᱠᱟᱨ ᱦᱚᱛᱮᱛᱮ ᱵᱟᱪᱷᱱᱟᱣ ᱦᱤᱸᱥ ᱞᱮᱠᱟᱛᱮ ᱢᱟᱱᱚᱛ ᱮ ᱧᱟᱢ ᱞᱮᱫᱟ᱿ ᱥᱤᱫᱚ ᱠᱟᱹᱱᱦᱩ ᱢᱩᱨᱢᱩ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱑᱙᱙᱒ ᱥᱮᱨᱢᱟ ᱨᱮ ᱵᱤᱦᱟᱨ ᱵᱤᱫᱷᱟᱱᱥᱚᱵᱷᱟ ᱨᱮᱭᱟᱜ ᱢᱤᱫ ᱟᱹᱨᱤ ᱞᱮᱠᱟᱛᱮ ᱵᱮᱨᱮᱫ ᱞᱮᱱᱟ᱾ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱑᱐ ᱡᱟᱱᱩᱣᱟᱨᱤ ᱑᱙᱙᱒ ᱥᱮᱨᱢᱟ ᱨᱮ ᱵᱤᱦᱟᱨ ᱯᱚᱱᱚᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱟᱹᱨᱤ ᱑᱙᱗᱖ (ᱵᱤᱦᱟᱨ ᱒᱓/᱑᱙᱗᱖) ᱨᱮᱭᱟᱜ ᱟᱹᱨᱤ ᱞᱮᱠᱟᱛᱮ ᱵᱮᱱᱟᱣ ᱞᱮᱱᱟ᱾ ᱑᱕ ᱱᱚᱵᱷᱮᱢᱵᱚᱨ ᱒᱐᱐᱐ ᱥᱮᱨᱢᱟ ᱨᱮ ᱡᱷᱟᱨᱠᱷᱚᱸᱰ ᱵᱮᱱᱟᱣ ᱮᱱ ᱛᱟᱭᱚᱢ ᱡᱟᱢᱛᱟᱲᱟ ᱨᱮᱭᱟᱜ ᱟᱯᱟᱛ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱫᱚ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱭᱟᱜ ᱥᱟᱥᱚᱱ ᱛᱟᱹᱨᱤ ᱨᱮ ᱦᱮᱡ ᱮᱱᱟ᱾
ᱱᱚᱣᱟ ᱠᱚᱞᱮᱡᱽ ᱫᱚ ᱑᱙᱖᱑ ᱥᱟᱞᱮ ᱨᱮ ᱡᱟᱢᱛᱟᱲᱟ ᱪᱟᱸᱜᱟ ᱠᱷᱚᱸᱰ (ᱱᱤᱛᱚᱜ ᱫᱚ ᱢᱤᱫ ᱯᱩᱨᱟᱹ ᱦᱚᱱᱚᱛ) ᱨᱮ ᱢᱤᱫᱴᱮᱱ ᱦᱩᱰᱤᱧ ᱚᱲᱟᱝ ᱨᱮ ᱵᱮᱱᱟᱣ ᱞᱮᱱᱟ᱾ ᱱᱚᱣᱟ ᱦᱚᱱᱚᱛ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱫᱚ ᱫᱩᱢᱠᱟᱹ ᱨᱮ ᱢᱮᱱᱟᱜᱼᱟ᱾ ᱤᱱᱟᱹ ᱛᱟᱭᱚᱢ ᱵᱤᱨᱫᱟᱹᱜᱟᱲ ᱫᱚ ᱡᱟᱢᱛᱟᱲᱟ ᱨᱮ ᱡᱮ.ᱵᱤ.ᱥᱤ.+᱒ ᱟᱥᱲᱟ ᱨᱮ ᱢᱤᱫ ᱥᱮᱨᱢᱟ ᱞᱮᱠᱟᱛᱮ ᱛᱟᱦᱮᱸ ᱠᱟᱱᱟ᱾ ᱑ ᱡᱩᱱ ᱑᱙᱖᱗ ᱥᱟᱞᱮ ᱨᱮ ᱵᱤᱨᱫᱟᱹᱜᱟᱲ ᱫᱚ ᱱᱤᱡᱮᱨᱟᱜ ᱵᱤᱞᱰᱤᱝ ᱨᱮ ᱩᱪᱟᱹᱲ ᱞᱮᱱᱟ᱾ ᱱᱚᱣᱟ ᱵᱤᱨᱫᱟᱹᱜᱟᱲ ᱫᱚ ᱯᱚᱪᱷᱤᱢ ᱵᱟᱸᱜᱽᱞᱟ ᱯᱚᱱᱚᱛ ᱨᱮᱱᱟᱜ ᱵᱚᱨᱫᱷᱚᱢᱟᱱ ᱨᱮᱱᱟᱜ ᱦᱮᱛᱚᱢᱯᱩᱨ ᱨᱟᱡᱽ ᱨᱮᱱ ᱟᱹᱱᱟᱹᱨᱤᱭᱟᱹ ᱠᱚᱣᱟᱜ ᱫᱟᱱ ᱛᱮ ᱵᱮᱱᱟᱣ ᱵᱤᱞᱰᱤᱝ ᱨᱮ ᱩᱪᱟᱹᱲ ᱟᱠᱟᱱᱟ᱾ ᱱᱚᱣᱟ ᱵᱤᱨᱫᱟᱹᱜᱟᱲ ᱫᱚ UGC ᱟᱫᱷᱤᱱᱤᱭᱚᱢ ᱨᱮᱭᱟᱜ 2f ᱟᱨ 12B ᱫᱷᱟᱨᱟ ᱦᱚᱛᱮᱛᱮ ᱦᱚᱸ ᱢᱟᱹᱱ ᱮ ᱧᱟᱢ ᱟᱠᱟᱫᱟ᱾
ᱵ
ᱛᱟ.ᱯᱩᱜ ᱠᱮᱪᱮᱫ ᱟᱲᱟᱝ ᱨᱮᱭᱟᱝ ᱞᱟᱜᱟᱛ ᱟ.ᱨᱤ
ᱵᱷᱮᱰᱟ ᱠᱮᱲᱮᱵ ᱠᱮᱲᱮᱵ I
ᱡᱟᱢᱛᱟᱲᱟ ᱠᱚᱞᱮᱡᱽ
ᱱᱟᱜᱟᱢ
ᱚᱠᱛᱚ ᱯᱚᱞᱚᱢ ᱥᱮᱱᱚᱜ ᱛᱟᱭᱚᱢ, ᱥᱟᱬᱮᱥ ᱵᱤᱨᱫᱟᱹᱜᱟᱲ ᱟᱨ ᱱᱟᱯᱟᱭ ᱞᱟᱵᱚᱨᱴᱚᱨᱤ ᱟᱨ ᱞᱮᱠᱪᱚᱨ ᱛᱷᱤᱭᱮᱴᱚᱨ ᱛᱮᱭᱟᱨ ᱞᱟᱹᱜᱤᱫ ᱛᱮ ᱵᱟᱨᱭᱟ ᱟᱨᱦᱚᱸ ᱵᱤᱞᱰᱤᱝ ᱥᱮᱞᱮᱫ ᱞᱮᱱᱟ: ᱥᱟᱬᱮᱥ ᱵᱽᱞᱚᱠ ᱯᱷᱮᱡᱽ-᱑ ᱟᱨ ᱯᱷᱮᱡᱽ-᱒᱾ ᱱᱚᱶᱟ ᱫᱚ ᱟᱹᱰᱤ ᱩᱥᱟᱹᱨᱟ ᱪᱟᱹᱞᱩ ᱨᱮᱭᱟᱜ ᱟᱸᱥ ᱢᱮᱱᱟᱜᱼᱟ᱾
ᱢᱟᱱᱚᱛ
ᱡᱟᱢᱛᱟᱲᱟ ᱵᱤᱨᱫᱟᱹᱜᱟᱲ ᱫᱚ ᱱᱮᱥᱟᱱᱟᱞ ᱮᱥᱮᱥᱢᱮᱱᱴ ᱟᱨ ᱮᱠᱨᱮᱰᱮᱥᱟᱱ ᱠᱟᱭᱩᱱᱥᱤᱞ ᱯᱟᱦᱴᱟ ᱠᱷᱚᱱ ᱢᱟᱱᱚᱛ ᱧᱟᱢ ᱨᱮᱭᱟᱜ ᱦᱚᱨ ᱨᱮ ᱢᱮᱱᱟᱜᱼᱟ᱾
ᱵ
ᱛᱟ.ᱯᱩᱜ ᱠᱮᱪᱮᱫ ᱟᱲᱟᱝ ᱨᱮᱭᱟᱝ ᱞᱟᱜᱟᱛ ᱟ.ᱨᱤ
ᱤᱧ ᱢᱟ ᱟᱴᱟᱵ ᱡᱟᱲᱟᱵ II (1) " ᱵ " ᱫᱚ ᱛᱟ.ᱯᱩᱜᱚᱜ ᱟ I ᱩᱱ ᱫᱚ ᱚᱱᱟ ᱛᱟᱞᱟ ᱟᱨ ᱢᱩᱪᱟ.ᱫ ᱨᱮ ᱞᱟᱜᱟᱛᱚᱜ ᱟ I ᱡᱟᱦᱟ ᱨᱮ ᱟᱲᱟᱝ ᱫᱚ ᱢᱚᱪᱟ ᱨᱮ ᱦᱚᱭ ᱠᱚᱯᱮᱫ ᱠᱟᱛᱮ ᱞᱩᱴᱤ ᱠᱤᱱ ᱥᱤᱠᱩᱵ ᱡᱚᱯᱚᱴᱮᱡ ᱠᱟᱛᱮ ᱜᱟᱲᱦᱟᱜ ᱟ I ᱚᱰᱮ ᱜᱮ   "  ᱵ " ᱞᱟᱜᱟᱛᱚᱜ ᱟ I ᱡᱮᱞᱮᱠᱟ - ᱮᱦᱚᱵ ᱟᱨ ᱥᱟᱯᱟᱵ ᱮᱢᱟᱱ ᱠᱚ I
ᱡᱟᱢᱛᱟᱲᱟ ᱠᱚᱞᱮᱡᱽ
ᱵᱟᱨᱦᱮ ᱡᱚᱱᱚᱲ
ᱛᱷᱚᱠ: ᱡᱷᱟᱨᱠᱷᱚᱸᱰ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱛᱷᱚᱠ: ᱡᱟᱢᱛᱟᱲᱟ ᱦᱚᱱᱚᱛ ᱛᱷᱚᱠ: ᱡᱟᱢᱛᱟᱲᱟ ᱦᱚᱱᱚᱛ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱥᱟᱱᱛᱟᱲ ᱯᱟᱨᱜᱟᱱᱟ ᱨᱮᱱᱟᱜ ᱠᱚᱞᱮᱡᱽ ᱛᱷᱚᱠ: ᱡᱷᱟᱨᱠᱷᱚᱸᱰ ᱨᱮᱱᱟᱜ ᱠᱚᱞᱮᱡᱽ
ᱵ
ᱛᱟ.ᱯᱩᱜ ᱠᱮᱪᱮᱫ ᱟᱲᱟᱝ ᱨᱮᱭᱟᱝ ᱞᱟᱜᱟᱛ ᱟ.ᱨᱤ
(2) ᱟ.ᱲᱟ. ᱨᱮᱭᱟᱜ ᱡᱟᱦᱟ ᱴᱷᱮᱱ " ᱵ " ᱟᱲᱟᱝ ᱱᱟᱥᱮ ᱦᱚᱫ ᱥᱮ ᱛᱟ.ᱯᱩᱜ ᱦᱚ ᱵᱟᱝ ᱯᱷᱳᱴᱮᱞ ᱦᱚ ᱵᱟᱝ ᱚᱱᱟ ᱛᱟᱞᱟ ᱨᱮ ᱨᱚᱲᱟᱝᱚᱜ ᱟ I ᱚᱰᱮ ᱫᱚ "  ᱵ  " ᱥᱟᱶ  "  ᱚᱦᱚᱫ "  ᱡᱟᱯᱟᱜᱚᱜ ᱟ I ᱱᱚᱣᱟ ᱟᱲᱟᱝ ᱫᱚ ᱛᱟᱞᱟ ᱟᱨ ᱢᱩᱪᱟ.ᱫ ᱨᱮ ᱨᱚᱲᱚᱜ ᱟ I ᱡᱮᱞᱮᱠᱟ - ᱯᱚᱨᱚᱵ ᱟᱨ ᱜᱚᱨᱚᱵ ᱮᱢᱟᱱ ᱠᱚ I
(3) ᱟ.ᱲᱟ. ᱨᱮᱭᱟᱜ ᱡᱟᱦᱟ ᱴᱷᱮᱱ " ᱵ"   ᱟᱲᱟᱝ ᱯᱩᱥᱴᱟ.ᱣ ᱯᱷᱚᱴᱮᱞ ᱡᱟᱨᱩᱲᱟ, ᱚᱰᱮ ᱫᱚ ᱚᱱᱟ ᱛᱟᱭᱚᱢ ᱨᱮ ᱨᱟᱦᱟ ᱟᱲᱟᱝ ᱜᱟᱵᱟᱱ ᱡᱟᱨᱩᱲᱟ I ᱩᱱ ᱫᱚ "ᱵ  " ᱵᱟᱝ ᱛᱟ.ᱯᱩᱜᱚᱜ ᱛᱮ ᱯᱩᱨᱟ. ᱯᱷᱚᱴᱮᱞᱚᱜ ᱟ I ᱡᱮᱞᱮᱠᱟ - ᱟᱵᱚ ᱟᱨ ᱵᱚᱭᱦᱟ ᱮᱢᱟᱱ ᱠᱚ I
(4) " ᱵ "  ᱡᱟᱦᱟ ᱨᱮ ᱛᱟ.ᱯᱤᱥ ᱥᱮ ᱮ.ᱫᱨᱮ ᱦᱚᱪᱚᱭ ᱞᱟ.ᱜᱤᱫ ᱫᱚ "ᱵ  "  ᱥᱟᱶ " ᱷ  "  ᱟᱲᱟᱝ ᱢᱮᱥᱟ ᱦᱩᱭᱩᱜ ᱟ I "  ᱵᱷ "  ᱛᱮ ᱫᱚ ᱟᱲᱟᱝ ᱛᱟ.ᱯᱤᱥᱚᱜ ᱟ I ᱱᱚᱣᱟ ᱫᱚ ᱟ.ᱲᱟ. ᱨᱮᱭᱟᱜ ᱡᱷᱚᱛᱚ ᱴᱷᱮᱱ ᱞᱟᱜᱟᱛᱚᱜ ᱟ I ᱡᱮᱞᱮᱠᱟ - ᱵᱷᱳᱴ ᱟᱨ ᱵᱷᱟᱱᱰᱳ ᱮᱢᱟᱱ ᱠᱚ I
ᱛᱷᱚᱠ
ᱱᱚᱶᱟ ᱟᱠᱷᱚᱨ ᱫᱚ ᱛᱟᱹᱯᱩᱜ ᱠᱮᱪᱮᱫ ᱛᱷᱚᱠ ᱨᱮᱭᱟᱜ ᱢᱩᱪᱟᱹᱫ ᱟᱠᱷᱚᱨ ᱠᱟᱱᱟ᱾
ᱽ ᱵᱮᱜᱚᱨ ᱟᱨ ᱽ ᱥᱟᱶ 'ᱵ'
ᱽ ᱟᱹᱣᱨᱤ ᱞᱟᱜᱟᱣ ᱨᱮ ᱡᱟᱦᱟᱸ ᱥᱟᱰᱮ ᱠᱟᱱᱟ ᱢᱮᱱᱮᱠ ᱡᱟᱦᱟᱸ ᱞᱮᱠᱟ ᱵᱚ ᱨᱟᱹᱲ/ᱰᱟᱠ ᱮᱫᱟ ᱚᱱᱟ ᱜᱮ ᱟᱡᱟᱜ ᱢᱩᱬ ᱥᱟᱰᱮ ᱫᱚ᱾ ᱽ ᱞᱟᱫᱟᱣ ᱠᱟᱛᱮ ᱫᱚ ᱱᱚᱶᱟ ᱟᱨᱦᱚᱸ ᱵᱷᱮᱜᱟᱨ ᱥᱟᱰᱮᱭᱟ᱾ ᱽ ᱵᱮᱜᱚᱨ ᱟᱨ ᱽ ᱥᱟᱶ ᱵ ᱚᱠᱟ ᱞᱮᱠᱟ ᱥᱟᱰᱮ ᱠᱟᱱᱟ ᱚᱱᱟ ᱜᱮ ᱞᱟᱛᱟᱨ ᱨᱮ ᱮᱢ ᱮᱱᱟ᱾
ᱠᱮᱪᱮᱫ ᱟᱲᱟᱝ ᱠᱚ
ᱛ|ᱛ ᱜ|ᱜ ᱝ|ᱝ ᱞ|ᱞ ᱠ|ᱠ ᱡ|ᱡ ᱢ|ᱢ ᱣ|ᱣ ᱥ|ᱥ ᱦ|ᱦ ᱧ|ᱧ ᱨ|ᱨ ᱪ|ᱪ ᱫ|ᱫ ᱬ|ᱬ ᱭ|ᱭ ᱯ|ᱯ ᱰ|ᱰ ᱱ|ᱱ ᱲ|ᱲ ᱴ|ᱴ ᱵ|ᱵ ᱶ|ᱶ ᱷ|ᱷ
ᱵᱟᱦᱨᱮ ᱡᱚᱲᱟᱣ
ᱛᱷᱚᱠ:ᱚᱞ ᱪᱤᱠᱤ ᱛᱷᱚᱠ:ᱠᱮᱪᱮᱫ ᱟᱲᱟᱝ
ᱢᱚᱱᱚᱦᱚᱨ ᱯᱟᱨᱤᱠᱚᱨ
ᱢᱟ.ᱱᱚᱷᱨ ᱯᱚᱨᱤᱠᱟᱨ(᱑᱓ ᱰᱤᱥᱮᱢᱵᱚᱨ ᱑᱙᱕᱕ – ᱑᱗ ᱢᱟᱨᱪ ᱒᱐᱑᱙)ᱫᱚ ᱥᱤᱧᱚᱛᱤᱭᱟ ᱨᱟᱡᱱᱮᱛᱟ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ BJP ᱨᱤᱱᱤᱡ ᱨᱟᱡᱱᱮᱛᱟ ᱛᱟᱦᱮᱸ ᱠᱟᱱᱟᱭ, ᱟᱨ ᱑᱔ ᱢᱟᱨᱪ ᱒᱐᱑᱗ ᱠᱷᱚᱱ ᱟᱡᱟᱜ ᱜᱩᱨ ᱦᱟᱵᱤᱡ ᱛᱮ ᱟᱡ ᱫᱚ ᱜᱚᱣᱟ ᱤᱡ ᱪᱤᱯᱢᱤᱱᱤᱥᱴᱚᱨ ᱮ ᱛᱟᱦᱮᱸ ᱠᱟᱱᱟᱭ ᱾ ᱚᱱᱟ ᱢᱟᱰᱟᱝ ᱨᱮ ᱩᱱᱤ ᱫᱚ ᱒᱐᱐᱐ᱼ᱒᱐᱐᱕ ᱟᱨ ᱒᱐᱐᱑᱒ᱼ᱑᱐᱑᱔ ᱨᱮ ᱪᱤᱯ ᱢᱤᱱᱤᱥᱴᱚᱨ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱱᱚᱨᱮᱱᱫᱨᱚ ᱢᱚᱫᱤ ᱟᱜ ᱥᱟᱥᱚᱱ ᱨᱮ ᱥᱤᱧᱚᱛ ᱫᱤᱥᱚᱢ ᱤᱡ ᱰᱤᱯᱷᱮᱱᱥ ᱢᱤᱱᱤᱥᱴᱚᱨ ᱮ ᱛᱟᱦᱮᱸ ᱠᱟᱱᱟᱭ ᱾ ᱩᱱᱤ ᱫᱚ ᱩᱛᱚᱨ ᱯᱨᱚᱫᱮᱥ ᱠᱷᱚᱱ ᱨᱟᱡᱭᱚ ᱥᱚᱵᱷᱟ ᱥᱮᱛ ᱦᱚᱸ ᱡᱤᱛᱟ.ᱣ ᱞᱮᱱᱟᱭ ᱾
ᱡᱤᱵᱚᱱ
ᱢᱟ.ᱱᱚᱷᱨ ᱯᱚᱨᱤᱠᱟᱨ ᱫᱚ ᱢᱟᱯᱩᱥᱟ, ᱜᱳᱣᱟ ᱨᱮ ᱡᱚᱱᱢᱚ ᱞᱮᱱᱟᱭ ᱾ ᱩᱱᱤ ᱫᱚ Loyola High School, Margao ᱨᱮ ᱯᱟᱰᱷᱟᱣ ᱞᱮᱱᱟᱭ ᱾ ᱟᱡ ᱫᱚ ᱟᱡᱟᱜ secondary education ᱫᱚ ᱢᱟᱨᱟᱴᱷᱤ ᱨᱮ ᱠᱚᱨᱟᱶ ᱠᱮᱟᱭ ᱟᱨ ᱑᱙᱗᱘ ᱨᱮ Graduation ᱫᱚ Indian Institute of Technology, Bombay (IIT Bombay) ᱨᱮ ᱠᱚᱨᱟᱣ ᱠᱮᱟᱭ ᱾ ᱩᱱᱤ ᱫᱚ ᱥᱤᱧᱚᱛ ᱨᱤᱱᱤᱡ ᱯᱨᱚᱛᱦᱤᱢ IIT alumni ᱠᱟᱱᱟᱭ ᱚᱠᱚᱭ MLA ᱛᱮᱟᱨ ᱠᱟᱱᱟᱭ ᱾ 2001 ᱨᱮ ᱟᱡ ᱫᱚ alumni ᱮᱣᱟᱨᱰ ᱠᱚ ᱮᱢᱟ ᱞᱮᱫᱮᱭᱟ ᱠᱚ ᱾
ᱯᱚᱨᱤᱠᱚᱨ ᱫᱚ Brahmin ᱯᱚᱨᱤᱵᱟᱨ ᱠᱷᱚᱱᱟᱜ ᱮ ᱦᱟ.ᱡᱩᱜ ᱟᱭ, ᱟᱡ ᱫᱚ ᱢᱮᱫᱦᱟ ᱴᱦᱮᱱ ᱮ ᱵᱟᱵᱞᱟ ᱞᱮᱱᱟᱭ ᱾ ᱟᱡ ᱮᱨᱟ ᱫᱚ ᱒᱐᱐᱑ ᱨᱮ ᱜᱚᱡ ᱮᱱᱟᱭ ᱾ ᱟᱠᱤᱱᱨᱤᱱ ᱵᱮᱨᱮᱭᱟ ᱜᱤᱫᱨᱟ. ᱢᱮᱱᱟᱜ ᱠᱚ ᱛᱟ.ᱠᱤᱱᱟ ᱾
ᱥᱟᱹᱠᱷᱹᱭᱟᱹᱛ
ᱛᱷᱚᱠ:ᱨᱟᱡᱱᱮᱛᱟ
ᱟᱵᱩ ᱫᱷᱟᱵᱤ
ᱟᱵᱩ ᱫᱷᱟᱵᱤ ( ᱫᱚ ᱭᱩᱱᱟᱭᱴᱮᱰ ᱟᱨᱚᱵᱽ ᱮᱢᱤᱨᱮᱴᱥ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱫᱚᱥᱟᱨ ᱵᱟᱹᱲᱛᱤ ᱦᱚᱲ ᱠᱚ ᱛᱟᱦᱮᱸᱱ ᱠᱟᱱ ᱵᱟᱡᱟᱨ ᱠᱟᱱᱟ ᱾ ᱭᱩ ᱮ ᱤ ᱨᱮᱭᱟᱜ ᱮᱭᱟᱭ ᱜᱚᱴᱟᱝ ᱮᱢᱤᱨᱮᱴᱥ ᱠᱷᱚᱱᱟᱜ ᱱᱚᱣᱟ ᱫᱚ ᱡᱚᱛᱚ ᱠᱷᱚᱱ ᱢᱟᱨᱟᱝ ᱟᱜ ᱠᱟᱱᱟ ᱾  ᱟᱵᱩ ᱫᱷᱟᱵᱤ ᱫᱚ ᱯᱟᱨᱥᱤᱭᱟᱱ ᱩᱯ ᱫᱚᱨᱭᱟ ᱨᱮᱭᱟᱜ ᱛᱞᱟ ᱫᱚᱨᱭᱟ ᱫᱷᱤᱯ ᱨᱮ ᱢᱮᱱᱟᱜ-ᱟ ᱾ ᱒᱐᱑᱙ ᱦᱟᱹᱵᱤᱡ ᱛᱮ ᱟᱵᱩ ᱫᱷᱟᱵᱤ ᱵᱟᱡᱟᱨ  ᱨᱮᱭᱟᱜ ᱦᱚᱲ ᱮᱞ ᱫᱚ ᱑ᱹ᱔᱕ ᱢᱤᱞᱤᱭᱚᱱ ᱾, ᱟᱵᱩ ᱫᱷᱟᱵᱤ ᱨᱮᱭᱟᱜ ᱥᱟᱢᱚᱴ ᱦᱚᱲ ᱮᱞ ᱫᱚ ᱒᱐᱑᱖ ᱥᱟᱞ ᱥᱩᱫᱷᱟᱹ ᱛᱮ 2.9 ᱢᱤᱞᱤᱭᱚᱱ ᱾
ᱱᱚᱣᱟ ᱵᱟᱡᱟᱨ ᱫᱚ ᱟᱵᱩᱫᱷᱟᱵᱤ ᱮᱢᱤᱨᱤ ᱜᱷᱟᱨᱸᱧᱡᱽ ᱨᱮᱭᱟᱜ ᱟᱨ ᱯᱟᱨᱥᱮᱛᱜᱟ ᱚᱲᱟᱜ ᱠᱟᱱᱟ ᱾ ᱟᱵᱩ ᱫᱷᱟᱵᱤ ᱨᱮᱭᱟᱜ ᱞᱚᱜᱚᱱ ᱨᱟᱱᱟᱠᱟᱵ, ᱵᱟᱡᱟᱨ ᱵᱮᱱᱟᱣ ᱫᱚ ᱥᱩᱱᱩᱢ ᱟᱨ ᱜᱭᱟᱥ ᱠᱷᱟᱹᱛᱤᱨ ᱦᱩᱭ ᱟᱠᱟᱱᱟ ᱟᱨ ᱵᱟᱡᱟᱨ ᱫᱚ ᱢᱟᱨᱟᱝ ᱟᱨ ᱟᱰᱵᱷᱟᱱᱥ ᱢᱮᱴᱨᱚᱯᱚᱞᱤᱥ ᱛᱮ ᱟᱹᱨᱩ ᱟᱠᱟᱱᱟ ᱾ ᱚᱱᱟ ᱥᱟᱶᱛᱮ ᱱᱚᱰᱮᱱ ᱠᱚ ᱦᱚᱲᱟᱜ ᱤᱱᱠᱚᱢ ᱦᱚᱸ ᱵᱟᱹᱲᱛᱤ ᱟᱠᱟᱱᱟ  ᱱᱤᱛᱚᱜ ᱱᱚᱣᱟ ᱵᱟᱡᱟᱨ ᱫᱚ ᱨᱟᱡᱽ ᱟᱹᱨᱤ, ᱠᱟᱹᱨᱜᱟᱲ, ᱞᱟᱠᱪᱟᱨ ᱟᱨ ᱵᱟᱹᱱᱤᱡᱽ ᱨᱮᱭᱟᱜ ᱛᱟᱞᱢᱟ ᱠᱟᱱᱟ ᱾
ᱱᱟᱜᱟᱢ
ᱟᱵᱩ ᱫᱷᱟᱵᱤ ᱨᱮ ᱫᱚ ᱱᱟᱜᱟᱢᱟᱱᱟᱜ ᱥᱚᱥᱱᱚᱜ ᱨᱮᱭᱟᱜ ᱟᱹᱰᱤ ᱜᱟᱱ ᱟᱨᱠᱤᱭᱚᱞᱚᱡᱤᱠᱟᱞ ᱨᱮᱭᱟᱜ ᱪᱤᱱᱦᱟᱹ ᱢᱮᱱᱟᱜ-ᱟ ᱾ ᱚᱱᱟ ᱠᱷᱚᱱ ᱢᱤᱫᱴᱟᱝ ᱫᱚ ᱦᱩᱭᱩᱤᱜ ᱠᱟᱱᱟ ᱩᱢ ᱟᱱ ᱱᱟᱨ ᱠᱟᱞᱪᱟᱨ ᱡᱟᱦᱟᱸ ᱫᱚ ᱯᱮ ᱢᱤᱞᱮᱱᱤᱭᱚᱢ BCE ᱨᱮᱭᱟᱜ ᱢᱮᱱᱛᱮ ᱵᱟᱰᱟᱭᱚᱜ ᱠᱟᱱᱟ ᱾ ᱮᱴᱟᱜᱟᱜ ᱚᱱᱠᱟᱱᱟᱜ ᱥᱚᱥᱱᱚᱱᱚᱜ ᱠᱚᱦᱚᱸ ᱵᱟᱡᱟᱨ ᱨᱮᱭᱟᱜ ᱵᱟᱦᱨᱮ ᱥᱮᱫ ᱨᱮ ᱧᱟᱢᱚᱜ ᱠᱟᱱᱟ ᱾ ᱢᱩᱬ ᱠᱟᱭᱛᱮ ᱯᱩᱨᱩᱵᱽ ᱟᱨ ᱯᱟᱹᱪᱷᱤᱢ ᱤᱞᱟᱹᱠᱟ ᱠᱚᱨᱮ ᱚᱱᱟᱠᱟᱱᱟᱜ ᱧᱮᱞᱚᱜ ᱠᱟᱱᱟ ᱾
ᱧᱩᱛᱩᱢ ᱚᱢᱚᱱ
ᱫᱷᱟᱵᱤ ᱫᱚ ᱟᱨᱚᱵᱤᱠ ᱟᱹᱲᱟᱹ ᱜᱟᱡᱮᱞ ᱠᱷᱚᱱ ᱟᱹᱜᱩ ᱟᱠᱟᱱᱟ ᱾ ᱟᱵᱩ ᱫᱷᱟᱵᱤ ᱨᱮᱭᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱜᱟᱡᱚᱞ ᱨᱮᱱᱤᱡ ᱟᱟᱯᱛ ᱾ ᱦᱚᱲ ᱥᱟᱶᱦᱮᱫ ᱨᱮ ᱜᱚᱡᱚᱞ ᱨᱮᱭᱟᱜ ᱪᱚᱞᱚᱱ ᱠᱷᱟᱹᱛᱤᱨ ᱱᱚᱣᱟ ᱫᱚ ᱟᱵᱩ ᱫᱷᱟᱵᱤ ᱢᱮᱱᱛᱮ ᱧᱩᱢ ᱟᱠᱟᱱᱟ ᱢᱮᱱᱛᱮ ᱵᱟᱰᱟᱭᱚᱜ-ᱟ ᱾
ᱚᱛᱱᱚ
ᱟᱵᱩ ᱫᱷᱟᱵᱤ ᱵᱟᱡᱟᱨ ᱫᱚ ᱟᱨᱚᱵᱚᱤᱭᱟᱱ ᱥᱟᱜᱚᱨ ᱨᱮᱭᱟᱜ ᱫᱟᱹᱠᱷᱤᱱ ᱯᱟᱦᱴᱟ ᱨᱮ ᱯᱟᱨᱥᱤᱭᱟᱱ ᱩᱯ ᱫᱚᱨᱭᱟ ᱵᱷᱤᱲᱟᱹᱣ ᱨᱮ ᱢᱮᱱᱟᱜ-ᱟ ᱾ ᱱᱚᱣᱟ ᱫᱚ ᱢᱤᱫ ᱫ᱾ᱯ ᱨᱮ ᱢᱮᱱᱟᱜ-ᱟ ᱟᱨ ᱢᱟᱠᱴᱟ ᱟᱨ ᱢᱩᱥᱟᱯᱷᱟ ᱯᱚᱞ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱟᱵᱩ ᱫᱷᱟᱵᱤ ᱦᱚᱸ ᱟᱨ ᱢᱤᱫᱴᱟᱝ ᱥᱟᱫᱤᱭᱟᱛ ᱫᱤᱯ ᱥᱟᱶ ᱢᱤᱫ ᱢᱚᱬᱮ ᱛᱷᱟᱨ ᱥᱚᱲᱚᱠ ᱦᱚᱨ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱢᱟᱯᱷᱨᱟᱠ ᱯᱚᱞ ᱱᱚᱣᱟ ᱵᱟᱡᱟᱨ ᱫᱚ ᱨᱤᱢ ᱫᱤᱯ ᱥᱟᱶ ᱮ ᱡᱚᱲᱟᱣ ᱮᱜ-ᱟ ᱾ ᱱᱚᱣᱟ ᱯᱚᱞ ᱵᱮᱱᱟᱣ ᱫᱚ ᱒᱐᱑᱑ ᱟᱞ ᱨᱮ ᱥᱟᱹᱛ ᱞᱮᱱᱟ ᱾ ᱱᱚᱣᱟ ᱫ ᱢᱚᱞᱴᱤ ᱞᱮᱭᱟᱨ ᱯᱚᱞ ᱠᱟᱱᱟ ᱡᱟᱦᱟᱸ ᱨᱮ ᱒᱗ ᱜᱚᱴᱟᱝ ᱞᱮᱱ ᱢᱮᱱᱟᱜ-ᱟ ᱟᱨ ᱜᱷᱚᱱᱴᱟ ᱯᱤᱪᱷᱤ ᱒᱕,᱐᱐᱐ ᱜᱟᱹᱰᱤ ᱮ ᱫᱟᱹᱲ ᱠᱮᱭᱟ ᱾ ᱟᱵᱩ ᱫᱷᱟᱵᱤ ᱛᱮ ᱦᱤᱡᱩᱜ ᱥᱮᱱᱚᱜ ᱞᱟᱹᱜᱤᱫ ᱟᱨᱦᱚᱸ ᱯᱮᱭᱟ ᱯᱚᱞ ᱵᱮᱱᱟᱣ ᱪᱟᱹᱞᱩ ᱟᱠᱟᱱᱟ ᱾
ᱢᱟᱱᱩ ᱵᱷᱟᱠᱮᱨ
ᱢᱟᱱᱩ ᱵᱷᱟᱠᱮᱨ ᱫᱚ ᱥᱤᱧᱚᱛᱤᱭᱟ. ᱚᱞᱚᱢᱯᱤᱠ ᱮᱭᱟᱨ ᱜᱚᱱ ᱴᱷᱩ-ᱤᱡ ᱠᱟᱱᱟᱭ ᱾ ᱟᱡ ᱫᱚ ᱒᱐᱑᱘ ᱥᱟ.ᱦᱤᱛ ᱨᱮ ᱟᱭ.ᱮᱥ.ᱮᱥ.ᱮᱯᱷ. ᱣᱟᱞᱰ ᱠᱚᱯ ᱨᱮ ᱵᱷᱟᱜᱽ ᱦᱟᱛᱟᱣ ᱞᱮᱫ-ᱟ ᱟᱨ ᱵᱟᱨ ᱜᱚᱴᱟᱝ ᱥᱚᱱᱟ ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱾ ᱩᱱᱤ ᱫᱚ ᱡᱷᱚᱛᱚ ᱠᱷᱚᱱᱟᱜ ᱯᱩᱭᱞᱩ ᱥᱤᱧᱚᱛᱤᱭᱟ. ᱡᱩᱣᱟ.ᱱ ᱞᱮᱠᱟᱛᱮ ᱟᱭ.ᱮᱥ.ᱮᱥ.ᱮᱯᱷ. ᱣᱟᱞᱰ ᱠᱚᱯ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟ.ᱨᱤᱭᱟ‌. ᱠᱟᱱᱟᱭ ᱾ ᱢᱟᱱᱩ ᱫᱚ ᱜᱮᱞ ᱛᱩᱨᱩᱭ ᱩᱢᱮᱨ ᱨᱮ ᱒᱐᱑᱘ ᱠᱚᱢᱚᱱᱣᱮᱞᱛᱷ ᱜᱮᱢᱥ ᱨᱮ ᱛᱤᱨᱞᱟ. ᱠᱚᱣᱟᱜ ᱑᱐ ᱢᱤᱴᱚᱨ ᱯᱤᱥᱛᱚᱞ ᱴᱷᱩ ᱠᱷᱮᱞ ᱠᱟᱛᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟ.ᱨ ᱠᱟᱱᱟᱭ ᱾
ᱟᱬᱜᱟᱛ ᱡᱤᱭᱚᱱ
ᱵᱷᱟᱠᱮᱨ-ᱟᱜ ᱚᱲᱟᱜ ᱫᱚ ᱦᱚᱨᱤᱭᱟᱱᱟ ᱨᱮᱭᱟᱜ ᱡᱷᱟᱡᱽᱡᱟᱨ ᱡᱤᱞᱞᱟ. ᱜᱳᱨᱤᱭᱟ ᱟ.ᱛᱩ ᱨᱮ ᱾ ᱟᱡ ᱵᱟᱵᱟ, ᱨᱟᱢ ᱠᱤᱥᱟᱱ ᱵᱷᱟᱠᱮᱨ, ᱢᱟᱨᱪᱮᱸᱴ ᱱᱮᱵᱷᱤ ᱨᱮ ᱢᱩᱠᱷᱭᱚ ᱤᱱᱡᱤᱱᱤᱭᱚᱨ ᱞᱮᱠᱟᱛᱮ ᱠᱟᱢᱤ ᱠᱟᱱᱟᱭ ᱾ ᱵᱷᱟᱠᱮᱨ ᱜᱮᱞ ᱯᱩᱱ ᱥᱮᱨᱢᱟ ᱟ.ᱣᱨᱤ ᱦᱩᱭᱩᱜ ᱨᱮ ᱦᱩᱭᱮᱱ ᱞᱟᱝᱞᱳᱱ, ᱢᱤᱫ ᱢᱚᱬᱤᱯᱩᱨᱤ ᱢᱟᱨᱥᱤᱭᱟᱞ ᱟᱨᱴ(martial art), ᱵᱚᱠᱥᱤᱝ,ᱴᱮᱱᱤᱥ ᱟᱨ ᱥᱠᱟᱴᱤᱝ ᱮᱢᱟᱱ ᱥᱯᱳᱨᱴᱥ ᱠᱚᱨᱮ ᱠᱷᱮᱞ ᱠᱟᱛᱮ ᱡᱟ.ᱛᱤᱭᱟ.ᱨᱤ ᱠᱷᱮᱞ ᱥᱤᱨᱯᱷᱟ. ᱠᱚᱭ ᱫᱟᱜᱲᱮ ᱞᱮᱱᱟ ᱾ ᱢᱟᱱᱩ ᱫᱚ ᱟᱡ ᱜᱚᱲᱚᱢ ᱦᱟᱲᱟᱢ ᱪᱚ.ᱨᱟᱡᱽᱠᱚᱨᱚᱱ ᱥᱟᱦᱮᱵᱽ ᱠᱷᱚᱱᱟᱜ ᱤᱱᱥᱯᱟᱭᱟᱨ(inspire) ᱞᱮᱱᱟᱭ, ᱡᱟᱦᱟᱸᱭ ᱫᱚ ᱢᱟᱨᱟᱝ ᱴᱷᱩ-ᱤᱡ ᱮ ᱛᱟᱦᱮᱸ ᱞᱮᱱᱟ ᱾ ᱩᱱᱤ ᱫᱚ ᱥᱤᱧᱚᱛᱤᱭᱟ‌‌. ᱯᱷᱟ.ᱫᱽ ᱨᱮ ᱦᱚᱸᱭ ᱠᱟ.ᱢᱤ ᱟᱠᱟᱫᱟ ᱾ ᱨᱮᱡᱤᱢᱮᱸᱴ ᱓ ᱡᱟᱴ(Regiment 3 Jat) ᱟᱨ ᱑᱙᱖᱒ ᱤᱱᱫᱳ-ᱪᱟᱭᱱᱟ ᱡᱚᱯᱚᱢ,᱑᱙᱖᱕ ᱤᱱᱫᱳ-ᱯᱟᱠ ᱡᱚᱯᱚᱢ,᱑᱙᱗᱑ ᱤᱱᱫᱳ-ᱯᱟᱠ ᱡᱚᱯᱚᱢ ᱠᱚᱨᱮᱱᱟᱜ ᱠᱟ.ᱢᱤ ᱥᱟ.ᱠᱷᱤ ᱠᱟᱱᱟᱭ ᱾ ᱩᱱᱤ ᱫᱚ ᱢᱟᱱᱩ ᱟᱨ ᱮᱴᱟᱜ ᱜᱤᱫᱽᱨᱟ. ᱠᱚ ᱢᱤᱫ ᱢᱚᱱᱮ ᱛᱮ ᱠᱩᱨᱩᱢᱩᱴᱩ ᱠᱷᱟᱴᱟᱣ ᱟᱨ ᱦᱮᱣᱟ ᱵᱟᱵᱚᱛ ᱛᱮ ᱪᱮᱫ ᱟᱠᱚᱣᱟᱭ ᱾ ᱚᱱᱟ ᱠᱩᱨᱩᱢᱩᱴᱩ ᱪᱷᱩᱴᱟᱣ ᱟᱨ ᱦᱮᱣᱟ ᱠᱷᱟ.ᱛᱤᱨ ᱜᱮ ᱢᱟᱱᱩ ᱫᱚ ᱡᱮᱜᱮᱛ ᱨᱮ ᱢᱤᱫ ᱱᱟᱯᱟᱭ ᱴᱷᱩᱼᱤᱡ ᱞᱮᱠᱟᱛᱮ ᱧᱩᱛᱩᱢ ᱚᱞ ᱫᱚᱦᱟ ᱠᱮᱫ-ᱟᱭ ᱾ ᱱᱤᱭ ᱫᱚ ᱟᱡᱟᱜ ᱚᱞ ᱤᱛᱩᱱ ᱟᱥᱲᱟ, ᱭᱩᱱᱤᱵᱷᱚᱨᱥᱟᱞ ᱯᱚᱵᱽᱞᱤᱠ ᱥᱠᱩᱞ ᱜᱳᱨᱤᱭᱟ ᱨᱮ ᱥᱩᱨ-ᱥᱩᱨ ᱴᱷᱩ ᱨᱮᱭᱟᱜ-ᱮ ᱦᱮᱣᱟᱭᱮᱫ ᱛᱟᱦᱮᱸᱠᱟᱱᱟ ᱾ ᱛᱚᱵᱮ ᱢᱟᱱᱩ ᱫᱚ ᱚᱱᱟ ᱠᱷᱮᱞ ᱩᱱᱟᱝ ᱮ ᱠᱩᱥᱤᱭᱟᱫ-ᱟ ᱡᱮ, ᱪᱷᱩᱴᱤ ᱫᱤᱱ ᱠᱚᱨᱮ ᱑᱐ ᱴᱟᱲᱟᱝ ᱦᱟ.ᱵᱤᱡ-ᱮ ᱦᱮᱣᱟᱭ ᱛᱟᱦᱮᱸᱫ ᱾ ᱟᱡᱟᱜ ᱡᱤᱛᱠᱟ.ᱨ ᱫᱚ ᱟᱡ ᱟ.ᱛᱩᱨᱮᱱ ᱦᱟᱡᱟᱨ ᱦᱟᱡᱟᱨ ᱠᱩᱲᱤᱭ ᱵᱟᱠᱟᱣ ᱠᱚᱣᱟ ᱾
ᱠᱟ.ᱢᱤ ᱡᱤᱭᱚᱱ
ᱢᱟᱱᱩ ᱟᱡ ᱵᱟᱵᱟ ₹᱑᱕0000 ᱴᱟᱠᱟ ᱠᱷᱚᱨᱚᱪ ᱛᱟᱭᱚᱢ ᱵᱷᱟᱠᱮᱨ ᱠᱚᱢᱯᱤᱴᱤᱴᱤᱵᱽ ᱴᱷᱩ ᱨᱮ ᱵᱷᱟᱜᱽ ᱦᱟᱛᱟᱣ-ᱮ ᱢᱚᱱᱮ ᱜᱟᱴᱟᱣ ᱠᱮᱫ-ᱟ ᱾ ᱟᱡᱟᱜ ᱯᱩᱭᱞᱩ ᱡᱮ-ᱡᱟ.ᱛᱤᱭᱟ.ᱨᱤ ᱫᱟᱲᱮ ᱞᱮᱠᱟᱛᱮ ᱒᱐᱑᱗ ᱨᱮᱭᱟᱜ ᱮᱥᱤᱭᱟ ᱠᱷᱟᱴᱚ ᱩᱢᱮᱨ ᱪᱟᱢᱯᱤᱭᱟᱱᱥᱤᱯ ᱨᱮ ᱨᱩᱯᱟ. ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱾ ᱠᱮᱨᱚᱲ ᱨᱮ ᱦᱩᱭ ᱥᱟ.ᱵᱤᱛ ᱞᱮᱱ ᱒᱐᱑᱗ ᱱᱮᱥᱱᱟᱞ ᱜᱮᱢᱥ ᱨᱮ ᱵᱷᱟᱠᱮᱨ ᱤᱨᱟ. ᱜᱚᱴᱟᱝ ᱥᱚᱱᱟ ᱢᱮᱰᱟᱞ ᱫᱟᱲᱮ ᱞᱮᱱᱟ ᱾ ᱟᱨ ᱣᱟᱞᱰ ᱠᱚᱯ ᱢᱮᱰᱟᱞ ᱡᱤᱛᱠᱟ.ᱨᱤᱭᱟ. ᱦᱤᱱᱟ ᱥᱤᱫᱷᱩ ᱦᱟᱨᱟᱣ ᱞᱮᱫᱮᱭᱟ ᱾ ᱟᱨ ᱦᱚᱸ ᱦᱤᱱᱟ ᱥᱤᱫᱷᱩ-ᱟᱜ ᱒᱔᱐.᱘ ᱯᱚᱭᱮᱸᱴ ᱛᱟᱞᱚᱢ ᱠᱟᱛᱮ ᱒᱔᱒.᱓ ᱯᱚᱭᱮᱸᱴ ᱥᱮᱴᱮᱨ ᱞᱮᱜ-ᱟ ᱾
᱒᱐᱑᱘ ᱨᱮ ᱤᱱᱴᱚᱨᱱᱮᱥᱱᱟᱞ ᱥᱳᱴᱤᱝ ᱥᱯᱳᱨᱴ ᱯᱷᱮᱰᱮᱨᱮᱥᱚᱱ ᱣᱟᱞᱰ ᱠᱚᱯ ᱜᱩᱣᱟᱫᱟᱞᱟᱡᱟᱨᱟ,ᱢᱮᱠᱥᱤᱠᱳ ᱨᱮ ᱦᱩᱭ ᱞᱮᱱᱟ ᱾ ᱚᱱᱰᱮ ᱛᱤᱨᱞᱟ‌. ᱠᱚᱣᱟᱜ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱛᱚᱞ ᱨᱮ ᱢᱮᱠᱥᱤᱠᱳ ᱨᱤᱱᱤᱡ ᱵᱟᱨ ᱫᱷᱟᱣ ᱪᱟᱢᱯᱤᱭᱟᱱ ᱟᱞᱮᱡᱟᱱᱰᱨᱟ ᱡᱟᱵᱷᱟᱞᱟ ᱛᱟᱞᱚᱢ ᱟᱛᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟ.ᱨ ᱠᱟᱱᱟᱭ ᱾ ᱢᱩᱪᱟ.ᱫ ᱠᱷᱮᱞ ᱨᱮ ᱵᱷᱟᱠᱮᱨ ᱒᱓᱗.᱕ ᱯᱟᱭᱮᱸᱴ ᱨᱮ ᱥᱮᱴᱮᱨ ᱞᱮᱱᱟ ᱟᱨ ᱟᱡᱤᱡ ᱥᱟᱢᱟᱝ ᱨᱤᱱᱤᱡ ᱠᱷᱮᱞᱚᱸᱰᱤᱭᱟ. ᱫᱚ ᱒᱓᱗.᱑ ᱯᱚᱭᱮᱸᱴ-ᱮ ᱥᱟᱯᱲᱟᱣᱟᱱ ᱛᱟᱦᱮᱸᱫ ᱾ ᱚᱱᱰᱮ ᱟᱡᱟᱜ ᱑᱖ ᱵᱚᱪᱷᱚᱨ ᱨᱮ ᱥᱚᱱᱟ ᱢᱮᱰᱟᱞ ᱡᱤᱛᱠᱟ.ᱨᱮᱱ ᱫᱚᱥᱟᱨ ᱵᱷᱟᱠᱮᱨ ᱫᱚ ᱥᱤᱧᱚᱛ ᱨᱤᱱᱤᱡ ᱡᱷᱚᱛᱚᱠᱷᱚᱱ ᱡᱩᱣᱟ.ᱱ ᱠᱟ.ᱡ ᱩᱢᱮᱨ ᱢᱟᱱᱣᱟ ᱞᱮᱠᱟᱛᱮ ᱣᱟᱞᱰ ᱠᱚᱯ ᱨᱮ ᱢᱮᱰᱟᱞ ᱫᱟᱲᱮ ᱠᱟᱱᱟᱭ ᱾
ᱵᱷᱟᱠᱮᱨ ᱟᱡᱟᱜ ᱫᱚᱥᱟᱨ ᱥᱚᱱᱟ ᱢᱮᱰᱟᱞ ᱫᱚ, ᱫᱚᱞ ᱛᱮᱭᱟᱜ ᱑᱐ ᱢᱤᱴᱚᱨᱟᱜ ᱮᱭᱟᱨ ᱯᱤᱥᱛᱚᱞ ᱴᱷᱩ ᱨᱮ ᱡᱤᱛᱠᱟ.ᱨ ᱥᱟ.ᱵᱤᱛ ᱞᱮᱱᱟᱭ ᱾ ᱱᱩᱭ ᱫᱚ ᱥᱤᱧᱚᱛ ᱨᱤᱱᱤᱡ ᱳᱢ ᱯᱨᱚᱠᱟᱥ ᱢᱤᱛᱷᱟᱨᱵᱟᱞ ᱥᱟᱶ ᱠᱚ ᱡᱚᱲ ᱞᱮᱫ ᱠᱤᱱᱟ ᱾ ᱱᱩᱠᱤᱱ ᱡᱚᱲ ᱫᱚ ᱔᱗᱖.᱑ ᱯᱚᱭᱮᱸᱴ ᱠᱤᱱ ᱥᱠᱳᱨ ᱞᱮᱫᱟ ᱟᱨ ᱱᱩᱠᱤᱩ ᱥᱟᱢᱟᱝ ᱨᱤᱱ ᱡᱚᱲ ᱥᱟᱱᱫᱽᱨᱟ ᱨᱮᱭᱴᱡᱽ ᱟᱨ ᱠᱨᱤᱥᱴᱤᱭᱟᱱ ᱨᱮᱭᱴᱡᱽ ᱛᱤᱠᱤᱱ ᱫᱚ ᱔᱗᱕.᱒ ᱯᱚᱭᱮᱸᱴ ᱠᱤᱱ ᱥᱮᱴᱮᱨ ᱞᱮᱫ-ᱟ ᱾
᱒᱐᱑᱘ ᱠᱚᱢᱚᱱᱣᱮᱞᱛᱷ ᱜᱮᱢᱥ ᱨᱮ ᱛᱤᱨᱞᱟ. ᱠᱚᱣᱟᱜ ᱑᱐ ᱢᱤᱴᱚᱨ ᱴᱷᱩ ᱨᱮᱭᱟᱜ ᱢᱩᱪᱟ.ᱫ ᱞᱟ.ᱜᱤᱱ ᱠᱷᱮᱞ ᱡᱚᱠᱷᱟ ᱨᱮ ᱵᱷᱟᱠᱮᱨ ᱫᱚ ᱒᱘᱘/᱔᱐᱐ ᱯᱚᱭᱮᱸᱴ ᱥᱠᱳᱨ ᱞᱮᱫ-ᱟ ᱾ ᱚᱱᱟ ᱨᱮᱭᱟᱜ ᱢᱩᱪᱟ.ᱫ ᱛᱮᱫ ᱠᱷᱮᱞ ᱚᱠᱛᱚ ᱒᱔᱐.᱙ ᱯᱚᱭᱮᱸᱴ ᱨᱮᱭᱟᱜ ᱱᱟᱶᱟ ᱨᱮᱠᱚᱰ ᱥᱟᱶ ᱥᱚᱱᱟ ᱢᱮᱰᱟᱞ-ᱮ ᱡᱤᱛᱠᱟ.ᱨ ᱠᱮᱱᱟ ᱾
᱒᱐᱑᱘ ᱮᱥᱤᱭᱟᱱ ᱜᱮᱢᱥ, ᱨᱮ ᱒᱕ ᱢᱤᱴᱚᱨᱟᱜ ᱮᱭᱟᱨ ᱯᱤᱥᱛᱚᱞ ᱨᱮ ᱫᱚᱥᱟᱨ ᱜᱩᱱᱟᱱ ᱛᱟᱞᱚᱢ ᱯᱟᱨᱚᱢᱟᱜ ᱨᱮ ᱕᱙᱓ ᱯᱚᱭᱮᱸᱴ ᱥᱠᱳᱨ ᱞᱮᱫ-ᱟ ᱾ ᱛᱚᱵᱮ ᱚᱱᱰᱮ ᱫᱚ ᱪᱮᱫ ᱢᱮᱰᱟᱞ ᱠᱚ ᱦᱚᱸ ᱵᱟᱭ ᱟᱢᱮᱴ ᱫᱟᱲᱮᱭᱟᱜ-ᱟ ᱾ ᱚᱱᱟᱨᱮ ᱫᱚ ᱟᱡᱤᱡ ᱡᱚᱲ ᱡᱚᱴᱟᱣ ᱨᱟᱦᱤ ᱥᱚᱨᱱᱳᱵᱚᱛ ᱥᱚᱱᱟ ᱢᱮᱰᱟᱞ ᱡᱤᱛᱠᱟ.ᱨ ᱞᱮᱱᱟᱭ ᱾
᱒᱐᱑᱘ ᱨᱮᱭᱟᱜ ᱡᱩᱣᱟ.ᱱ ᱚᱞᱚᱢᱯᱤᱠ ᱨᱮ, ᱛᱤᱨᱞᱟ. ᱠᱚᱣᱟᱜ ᱑᱐ ᱢᱤᱴᱚᱨ ᱮᱭᱟᱨ ᱨᱟᱭᱯᱷᱚᱞ ᱨᱮ ᱒᱓᱖.᱕ ᱯᱚᱭᱮᱸᱴ ᱥᱠᱳᱨ ᱠᱟᱛᱮ ᱛᱤᱨᱞᱟ. ᱠᱚ ᱛᱟᱞᱟ ᱠᱷᱚᱱᱟᱜ ᱮ ᱢᱟᱬᱟᱝ ᱞᱮᱱᱟ ᱾ ᱑᱖ ᱵᱟᱪᱷᱚᱨ ᱨᱤᱱᱤᱡ ᱢᱟᱱᱩ ᱡᱩᱣᱟ.ᱱ ᱚᱞᱚᱢᱯᱤᱠ ᱨᱮ ᱯᱩᱭᱞᱩ ᱥᱤᱧᱚᱭᱤᱭᱟ‌. ᱛᱤᱨᱞᱟ. ᱞᱮᱠᱟᱛᱮ ᱥᱚᱱᱟ ᱢᱮᱰᱟᱞ-ᱮ ᱟᱢᱮᱴ ᱟᱱ ᱛᱟᱦᱮᱸᱫ ᱾
ᱯᱷᱮᱵᱽᱨᱩᱭᱟᱨᱩ ᱒᱐᱑᱙ ᱥᱟ.ᱦᱤᱛ,ᱫᱤᱞᱞᱤ ᱨᱮᱭᱟᱜ ᱟᱭ.ᱮᱥ.ᱮᱥ.ᱮᱯᱷ. ᱣᱟᱞᱰ ᱠᱚᱯ ᱨᱮ ᱫᱟᱞ ᱨᱮ ᱢᱮᱥᱟᱛᱮᱭᱟᱜ ᱑᱐ ᱢᱤᱴᱚᱨ ᱮᱭᱟᱨ ᱯᱤᱥᱛᱚᱞ ᱨᱮ ᱥᱚᱱᱟ ᱢᱮᱰᱟᱞ ᱫᱟᱲᱮ ᱞᱮᱱᱟ ᱾
ᱵᱚᱨᱜᱮᱥ, ᱡᱚᱨᱡᱽ ᱞᱩᱭᱤᱥ
ᱡᱚᱨᱡᱽ ᱯᱷᱨᱟᱱᱥᱤᱥᱠᱳ ᱤᱥᱤᱰᱳᱨᱳ ᱞᱩᱭᱤᱥ ᱵᱚᱨᱜᱮᱥ ᱟᱥᱵᱷᱮᱰᱳ ᱠᱮᱵ (/ˈbɔːrhɛs/; [ˈxorxe ˈlwis ˈborxes]; (᱒᱔ ᱚᱜᱚᱥᱴ ᱑᱘᱙᱙ᱼ᱑᱔ᱡᱩᱱ ᱑᱙᱘᱖)ᱢᱤᱫ ᱟᱨᱡᱮᱱᱴᱟᱭᱤᱱ ᱠᱷᱟᱴᱚ ᱠᱟᱹᱦᱱᱤ ᱚᱱᱚᱞᱤᱭᱟᱹ, ᱜᱟᱢᱟᱱᱤᱭᱟᱹ, ᱚᱱᱦᱚᱬᱤᱭᱟᱹ,ᱚᱱᱩᱵᱟᱹᱫᱤᱭᱟᱹᱭ ᱛᱟᱦᱮᱸᱠᱟᱱᱟ , ᱢᱮᱱ ᱞᱮᱠᱷᱟᱱ ᱥᱯᱟᱱᱤᱥ ᱯᱟᱹᱨᱥᱤ ᱥᱟᱶᱦᱮᱫ ᱨᱤᱱᱤᱡ ᱢᱩᱠᱷᱤᱭᱟᱹ ᱢᱩᱴᱷᱟᱹᱱ ᱮ ᱛᱟᱦᱮᱸᱠᱟᱱᱟ ᱾ ᱟᱡᱟᱜ ᱧᱩᱛᱩᱢᱟᱱ ᱯᱚᱛᱚᱵ ᱠᱚ ᱦᱩᱭᱩᱜ ᱠᱟᱱᱟ ᱑᱙᱔᱐ ᱨᱮ ᱯᱟᱨᱥᱟᱞ ᱞᱮᱱ ᱯᱷᱤᱥᱤᱣᱟᱱᱥ, ᱮᱞ ᱟᱞᱮᱯᱷ ᱾ ᱱᱚᱣᱟ ᱵᱟᱱᱟᱨ ᱯᱚᱛᱚᱵ ᱨᱮᱱᱟᱜ ᱠᱷᱟᱴᱚ ᱠᱟᱹᱦᱱᱤ ᱫᱚ ᱥᱟᱶ ᱜᱮᱭᱟ ᱟᱨ ᱢᱤᱫ ᱥᱟᱛᱟᱢ ᱫᱷᱟᱨᱟ ᱜᱮᱭᱟ ᱡᱮᱢᱚᱱ ᱠᱩᱠᱢᱩ,ᱟᱹᱨᱥᱤ, ᱫᱷᱚᱨᱚᱢ,ᱜᱩᱞᱟᱹᱭ ᱪᱷᱟᱸᱫᱟ ᱾ ᱵᱚᱨᱜᱮᱥ ᱟᱜ ᱠᱟᱹᱢᱤ ᱯᱷᱤᱞᱚᱥᱚᱯᱤᱠᱟᱞ ᱥᱟᱶᱦᱮᱫ ᱟᱨ ᱵᱷᱟᱹᱵᱤᱛ ᱜᱩᱴ ᱨᱮᱱᱟᱜ ᱨᱮ ᱮᱱᱮᱢ ᱢᱮᱱᱟᱜᱼᱟ ᱾ ᱑᱙᱑᱔ ᱨᱮ ᱵᱚᱨᱜᱮᱥ ᱜᱷᱟᱨᱚᱸᱡ ᱥᱩᱭᱡᱚᱨᱞᱟᱸᱫ ᱛᱮᱠᱚ ᱩᱪᱟᱹᱲ ᱮᱱᱟ, ᱚᱱᱰᱮ ᱟᱡ ᱠᱚᱞᱮᱡ ᱰᱤ ᱡᱮᱱᱮᱵᱷᱮ ᱨᱮ ᱯᱟᱲᱦᱟᱣ ᱮᱱᱟᱭ ᱾ ᱟᱠᱚᱣᱟᱜ ᱜᱷᱟᱨᱚᱸᱡ ᱭᱩᱨᱳᱯ ᱨᱮᱱᱟᱜ ᱟᱭᱢᱟ ᱴᱷᱟᱶ ᱠᱚ ᱫᱟᱲᱟᱸ ᱞᱮᱫᱼᱟ ᱾ ᱑᱙᱒᱑ ᱨᱮ ᱟᱠᱚᱣᱟᱜ ᱜᱷᱟᱨᱚᱸᱡ ᱟᱨᱡᱮᱱᱴᱤᱱᱟ ᱨᱩᱣᱟᱲ ᱮᱱ ᱛᱟᱭᱚᱢ ᱟᱡ ᱟᱡᱟᱜ ᱚᱱᱦᱚᱬᱮ ᱟᱨ ᱜᱟᱢᱟᱱ ᱥᱩᱨᱟᱞᱤᱥᱴ ᱥᱟᱶᱦᱮᱫ ᱯᱟᱛᱷᱟᱢ ᱨᱮ ᱯᱟᱨᱥᱟᱞ ᱞᱮᱫᱼᱟ ᱾ ᱟᱡ ᱞᱟᱩᱵᱨᱮᱨᱤᱭᱟᱱ ᱟᱨ ᱫᱤᱥᱩᱣᱟᱹ ᱜᱟᱞᱚᱪᱤᱭᱟᱹ ᱞᱮᱠᱟ ᱦᱚᱸᱭ ᱠᱟᱹᱢᱤ ᱦᱟᱠᱟᱫᱼᱟ ᱾᱑᱙᱕᱕ ᱨᱮ ᱱᱮᱥᱱᱟᱞ ᱯᱚᱵᱞᱤᱠ ᱞᱟᱭᱵᱨᱮᱨᱤ ᱨᱮ ᱞᱟᱭᱵᱨᱮᱨᱤᱭᱟᱱ ᱟᱨ ᱭᱩᱱᱤᱵᱷᱟᱨᱥᱤᱴᱤ ᱚᱯᱷ ᱵᱤᱩᱱᱮᱥ ᱨᱮ ᱯᱨᱚᱯᱷᱮᱥᱚᱨ ᱞᱮᱠᱟᱛᱮ ᱵᱟᱦᱟᱞ ᱞᱮᱱᱟᱭ ᱾᱕᱕ ᱥᱟᱞ ᱩᱢᱮᱨ ᱨᱮ ᱟᱡ ᱟᱱᱫᱷᱟ ᱮᱱᱟᱭ; ᱟᱡ ᱡᱠᱷᱳᱱ ᱵᱨᱮᱞᱤ ᱛᱤᱥ ᱦᱚᱸ ᱵᱟᱭ ᱯᱟᱲᱦᱟᱣ ᱦᱟᱠᱟᱱᱟ ᱟᱡ ᱪᱮᱫ ᱦᱚᱸ ᱵᱟᱭ ᱯᱟᱲᱦᱟᱣ ᱫᱟᱲᱮ ᱦᱟᱫᱼᱟ ᱾ ᱯᱚᱲᱦᱚᱱᱤᱭᱟᱹ ᱠᱚᱠᱚ ᱢᱮᱱᱼᱟ ᱟᱡᱟᱜ ᱠᱟᱬᱟ ᱠᱷᱟᱹᱛᱤᱨ ᱜᱮ ᱟᱡᱟᱜ ᱥᱟᱶᱦᱮᱫ ᱞᱟᱦᱟᱱᱛᱤ ᱨᱮ ᱵᱷᱟᱹᱵᱤᱛ ᱟᱨ ᱩᱭᱦᱟᱹᱨ ᱡᱟᱹᱥᱛᱤ ᱥᱤᱨᱡᱟᱹᱣ ᱮᱱᱟ ᱾ ᱑᱙᱖᱑ ᱨᱮ ᱡᱮᱜᱮᱛ ᱨᱤᱱ ᱦᱚᱲ ᱠᱚᱣᱟᱜ ᱢᱮᱫ ᱟᱡ ᱴᱷᱮᱫ ᱰᱷᱟᱝ ᱮᱱᱟ ᱡᱚᱠᱷᱚᱱ ᱟᱡ ᱯᱩᱭᱞᱩ ᱯᱷᱳᱨᱢᱮᱱᱴᱚᱨ ᱥᱤᱨᱯᱟᱹᱭ (ᱯᱨᱤᱠᱥ ᱤᱱᱴᱮᱨᱱᱮᱥᱱᱟᱞ)ᱧᱟᱢ ᱠᱮᱫᱼᱟ, ᱱᱚᱣᱟ ᱥᱤᱨᱯᱟᱹ ᱥᱟᱢᱩᱭᱮᱞ ᱵᱮᱠᱮᱴ ᱥᱟᱞᱟᱜ ᱮ ᱦᱟᱹᱴᱤᱧ ᱞᱟᱜᱼᱟ ᱾᱑᱙᱗᱑ ᱨᱮ ᱟᱡ ᱡᱮᱨᱩᱡᱮᱞᱚᱢ ᱥᱤᱨᱯᱟᱹᱭ ᱟᱢᱮᱴ ᱞᱮᱫᱼᱟ ᱾ ᱟᱡᱟᱜ ᱚᱞ ᱟᱢᱮᱨᱤᱠᱟ ᱟᱨ ᱭᱩᱨᱳᱯ ᱨᱮᱱᱟᱜ ᱟᱭᱢᱟ ᱴᱷᱟᱶ ᱨᱮ ᱚᱱᱩᱵᱟᱫ ᱟᱨ ᱯᱟᱨᱥᱟᱞᱚᱜ ᱠᱟᱱ ᱛᱟᱦᱮᱸᱫ ᱾ ᱟᱡ ᱟᱹᱰᱤᱜᱟᱱ ᱯᱟᱹᱨᱥᱤ ᱛᱮ ᱨᱚᱲ ᱨᱤᱱᱤᱡ ᱯᱟᱹᱨᱩᱠᱷᱤᱭᱟᱹᱭ ᱛᱟᱦᱮᱸᱠᱟᱱᱟ ᱾ᱟᱡᱟᱜ ᱢᱩᱪᱟᱹᱫ ᱚᱞ ᱫᱚ ᱠᱚᱥᱯᱤᱨᱮᱴᱚᱨ ᱟᱡ ᱥᱣᱤᱡᱚᱨᱞᱟᱸᱰ ᱨᱮᱱᱟᱜ ᱡᱮᱱᱮᱵᱷᱟ ᱱᱟᱜᱟᱨ ᱮ ᱟᱞᱟᱭ ᱞᱮᱫ ᱛᱟᱦᱮᱸᱫ ᱾
ᱟᱡᱟᱜ ᱡᱮᱜᱮᱛᱟᱹᱨᱤ ᱢᱟᱱᱚᱛ ᱛᱟᱭ ᱑᱙᱖᱐ ᱨᱮ ᱡᱟᱹᱥᱛᱤ ᱥᱟᱡᱟᱣ ᱮᱱᱟ ᱡᱚᱠᱷᱳᱱ ᱟᱡᱟᱜ ᱠᱟᱹᱢᱤ ᱞᱟᱴᱤᱱ ᱟᱢᱮᱨᱤᱠᱟ ᱨᱮ ᱤᱸᱜᱞᱤᱥ ᱛᱮ ᱧᱟᱢ ᱮᱱᱟ ᱟᱨ ᱜᱟᱨᱥᱤᱭᱟ ᱢᱟᱨᱠᱣᱤᱡ ᱟᱜ ᱥᱟᱭ ᱥᱮᱨᱢᱟ ᱦᱟᱥᱞᱟ ᱨᱮᱱᱟᱜ ᱨᱟᱥᱹᱠᱟᱹ ᱥᱚᱫᱚᱨ ᱮᱱᱟ ᱾ ᱡᱮ ᱮᱢ ᱠᱚᱴᱮᱡ ᱮ ᱢᱮᱱᱞᱮᱫᱼᱟ " ᱥᱟᱱᱟᱢ ᱠᱷᱳᱱ ᱡᱟᱹᱥᱛᱤ ᱟᱡ ᱜᱮ ᱯᱷᱤᱠᱥᱚᱱ ᱠᱟᱹᱦᱱᱤ ᱟᱹᱨᱩ ᱨᱩᱣᱟᱹᱲ ᱠᱮᱫᱼᱟᱭ ᱟᱨ ᱢᱤᱫ ᱯᱤᱲᱦᱤ ᱞᱟᱹᱜᱤᱫ ᱦᱚᱨ ᱮ ᱥᱚᱫᱚᱨ ᱦᱚᱴᱚ ᱦᱟᱠᱟᱫᱼᱟ "
ᱜᱩᱡᱩᱜ
ᱟᱡᱟᱜ ᱡᱮᱱᱮᱵᱷᱟ ᱨᱮᱱᱟᱜ ᱢᱩᱪᱟᱹᱫ ᱡᱤᱭᱚᱱ ᱨᱮ ᱟᱡ ᱟᱡᱟᱜ ᱡᱤᱭᱚᱱ ᱛᱟᱭᱚᱢ ᱨᱮᱱᱟᱜ ᱠᱟᱛᱷᱟ ᱡᱟᱹᱥᱛᱤ ᱵᱷᱟᱹᱵᱤ ᱠᱮᱫᱼᱟᱭ ᱾ ᱚᱱᱟ ᱠᱷᱳᱱ ᱡᱟᱹᱥᱛᱤ ᱟᱡᱤᱡ ᱡᱩᱨᱤ ᱠᱳᱰᱢᱟ ᱚᱠᱟ ᱫᱷᱚᱨᱚᱢ ᱨᱮ ᱯᱟᱹᱛᱭᱟᱣ ᱢᱮᱱᱟᱜ ᱛᱟᱭᱟ ᱚᱱᱟ ᱤᱫᱤ ᱠᱟᱛᱮᱫ ᱡᱟᱹᱥᱛᱤ ᱥᱚᱱᱫᱷᱮᱦ ᱮᱱᱟᱭ, ᱟᱡᱤᱡ ᱡᱩᱨᱤ ᱟᱡ ᱟᱯᱟᱛ ᱮ ᱯᱟᱸᱡᱟ ᱦᱟᱠᱟᱫ ᱥᱤᱱᱛᱳ ᱥᱮ ᱟᱡ ᱟᱭᱚᱭ ᱯᱟᱸᱡᱟ ᱞᱮᱫ ᱠᱟᱛᱷᱚᱞᱤᱠ ᱨᱮ ᱯᱟᱹᱛᱭᱟᱹᱣ ᱢᱮᱱᱟᱜ ᱛᱟᱭᱟ ᱥᱚᱱᱫᱷᱮᱦ ᱮᱱᱟᱭ ᱾ ᱵᱚᱨᱜᱮᱥ ᱑᱔ ᱡᱩᱱ ᱑᱙᱘᱖ ᱥᱟᱞ ᱨᱮ ᱘᱖ ᱩᱢᱮᱨ ᱨᱮ ᱡᱮᱱᱮᱵᱷᱟ ᱨᱮ ᱵᱚᱸᱜᱟ ᱮᱱᱟᱭ ᱾ ᱑᱘ ᱡᱩᱱ ᱨᱮ ᱟᱡᱟᱜ ᱵᱟᱭ ᱠᱟᱹᱢᱤ ᱯᱨᱳᱛᱮᱥᱴᱟᱸᱴ ᱠᱭᱟᱛᱷᱮᱰᱨᱟᱞ ᱰᱤ ᱥᱮᱱᱴ ᱯᱭᱤᱨᱤ ᱨᱮ ᱥᱟᱹᱛ ᱮᱱᱟ ᱾
ᱯᱤᱛᱷᱚᱨᱜᱟᱲ
ᱯᱤᱛᱷᱚᱨᱟᱜᱟᱲ ᱢᱤᱫ ᱯᱟᱪᱮ ᱦᱮᱢᱟᱞ ᱵᱩᱨᱩ ᱥᱚᱦᱚᱨ ᱠᱟᱱᱟ, ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱩᱛᱚᱨᱟᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱯᱤᱛᱷᱚᱨᱜᱟᱲ ᱦᱚᱱᱚᱛ ᱨᱮ ᱢᱤᱫ ᱱᱟᱜᱟᱨᱯᱟᱞᱤᱠᱟ ᱵᱚᱨᱰ ᱢᱮᱱᱟᱜᱼᱟ ᱾ ᱱᱚᱣᱟ ᱩᱛᱚᱨᱟᱠᱷᱚᱸᱰ ᱨᱮᱱᱟᱜ ᱵᱩᱨᱩ ᱨᱮ ᱥᱚᱦᱨᱤ ᱨᱤᱱ ᱦᱚᱲ ᱟᱜ ᱵᱟᱲᱦᱟᱣ ᱠᱟᱱᱟ ᱥᱚᱦᱚᱨ ᱟᱨ ᱟᱹᱛᱩ ᱠᱞᱟᱥᱴᱚᱨ ᱞᱟᱹᱜᱤᱫ ᱛᱮ ᱟᱹᱰᱤ ᱢᱟᱨᱟᱝ ᱥᱟᱨᱦᱟᱣ ᱥᱮᱢᱤᱼᱟᱨᱵᱟᱱᱤᱡᱮᱰ (Semi urbanized) ᱠᱟᱱᱟ ᱾ ᱩᱛᱚᱨᱟᱠᱷᱚᱸᱰ ᱨᱮ ᱟᱹᱰᱤ ᱩᱴᱷᱱᱟᱹᱣ ᱦᱚᱱᱚᱛ ᱠᱷᱚᱱ ᱢᱩᱫᱽ ᱨᱮ ᱢᱤᱫᱴᱟᱝ ᱜᱮ, ᱥᱚᱦᱚᱨ ᱨᱮ ᱢᱤᱫ ᱩᱰᱟᱹᱱ ᱰᱟᱹᱦᱤ ᱥᱟᱶᱛᱮ ᱡᱚᱛᱚ ᱵᱮᱵᱚᱥᱛᱟ ᱢᱮᱱᱟᱜᱼᱟ ᱾ ᱱᱚᱣᱟ ᱵᱩᱨᱩ ᱴᱚᱴᱷᱟ ᱨᱮᱱᱟᱜ ᱢᱤᱫ ᱥᱮᱪᱮᱫ ᱛᱟᱞᱢᱟ ᱛᱮᱭᱟᱨ ᱮᱱᱟ ᱪᱮᱫᱟᱜ ᱪᱮ ᱱᱚᱣᱟ ᱱᱚᱜᱚᱨ ᱨᱮ ᱞᱚᱠᱷᱢᱚᱱ ᱥᱤᱝ ᱢᱚᱦᱟᱨ ᱥᱚᱨᱠᱟᱨ ᱠᱟᱱᱟ ᱾ ᱡᱤ.ᱠᱚᱞᱮᱡᱽ, ᱥᱤᱢᱟᱸᱛ ᱤᱱᱥᱴᱭᱩᱴ ᱳᱯᱷ ᱴᱮᱠᱱᱚᱞᱚᱡᱤ ᱟᱨ ᱥᱩᱨᱥᱩᱯᱩᱨ ᱨᱮᱱᱟᱜ ᱡᱚᱛᱚ ᱱᱚᱜᱚᱨ ᱨᱤᱱ ᱞᱟᱹᱠᱛᱤᱭᱟᱱ ᱠᱚᱫᱚ ᱯᱩᱨᱟᱹᱣ ᱞᱟᱹᱜᱤᱫ ᱛᱮ ᱢᱤᱫ ᱱᱟᱨᱥᱤᱝ ᱠᱚᱞᱮᱡᱽ ᱢᱮᱱᱟᱜᱼᱟ ᱾
ᱪᱟᱸᱜᱽᱞᱟᱸᱜᱽ
ᱪᱟᱸᱜᱽᱞᱟᱸᱜᱽ ᱫᱚ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱯᱚᱱᱚᱛ ᱨᱮᱭᱟᱜ ᱢᱤᱫ ᱵᱟᱡᱟᱨ ᱠᱟᱱᱟ ᱾ ᱚᱨᱩᱬᱟᱪᱚᱞ ᱯᱨᱚᱫᱮᱥ ᱨᱮ ᱢᱮᱱᱟᱜ ᱪᱟᱸᱜᱽᱞᱟᱸᱜᱽ ᱫᱚ ᱢᱤᱫ ᱟᱹᱰᱤ ᱱᱟᱯᱟᱭ ᱴᱚᱴᱷᱟ ᱠᱟᱱᱟ ᱾ ᱱᱚᱣᱟ ᱫᱚ ᱟᱡᱟᱜ ᱪᱮᱦᱨᱟᱱ ᱞᱟᱹᱜᱤᱫ ᱟᱹᱰᱤ ᱞᱟᱯᱷᱟᱝ ᱢᱟᱹᱱ ᱮ ᱟᱢᱮᱴ ᱟᱠᱟᱫ-ᱟ ᱾ ᱱᱚᱰᱮᱱᱟᱜ ᱪᱚᱨᱚᱠ ᱪᱮᱦᱨᱟ ᱨᱩᱯ ᱨᱚᱝ ᱧᱮᱞ ᱞᱟᱹᱜᱤᱫ ᱛᱮ ᱡᱚᱛᱚ ᱥᱮᱨᱢᱟ ᱱᱚᱰᱮ ᱫᱚ ᱜᱮᱥᱟᱭ ᱮᱞᱮᱞ ᱨᱮ ᱥᱟᱸᱜᱷᱟᱨᱤᱭᱟᱹ ᱠᱚ ᱦᱤᱡᱩᱜ-ᱟ ᱾ ᱪᱟᱥᱵᱟᱥ ᱜᱮ ᱱᱚᱰᱮᱱ ᱠᱚ ᱦᱚᱲ ᱞᱟᱹᱜᱤᱫ ᱱᱟᱨᱟᱝ ᱠᱟᱹᱢᱤ ᱫᱚ ᱾ ᱱᱚᱣᱟ ᱨᱮᱜᱮ ᱟᱠᱚᱣᱟᱜ ᱠᱟᱹᱣᱰᱤ ᱵᱮᱵᱚᱥᱛᱟ ᱦᱚᱸ ᱞᱟᱫᱮ ᱟᱠᱟᱱᱟ ᱾
ᱯᱤᱛᱷᱚᱨᱜᱟᱲ
ᱪᱷᱟᱹᱴᱭᱟᱹᱨ
"ᱦᱚᱱᱚᱛ ᱨᱮᱱᱟᱜ ᱧᱩᱛᱩᱢ ᱚᱱᱟ ᱨᱮᱱᱟᱜ ᱦᱮᱰᱠᱩᱣᱟᱴᱚᱨ ᱥᱚᱦᱚᱨ, ᱯᱤᱛᱷᱚᱨᱜᱟᱲ ᱧᱩᱛᱩᱢ ᱨᱮ ᱫᱚᱦᱚ ᱮᱱᱟ ᱾ ᱟᱹᱨᱤᱪᱟᱹᱞᱤ ᱱᱚᱣᱟ ᱠᱟᱱᱟ ᱠᱩᱢᱟᱣᱩᱸ ᱨᱤᱱᱤᱡ ᱪᱟᱸᱫᱽ ᱨᱟᱡᱟ ᱟᱜ ᱥᱟᱥᱚᱱ ᱡᱩᱜᱽ ᱚᱠᱛᱚ, ᱢᱤᱫ ᱯᱤᱨᱩ, ᱚᱠᱟ ᱫᱷᱟᱹᱨᱛᱤ ᱜᱚᱥᱟᱭ ᱦᱚᱸ ᱠᱚ ᱢᱮᱛᱟᱜᱼᱟ, ᱱᱚᱣᱟ ᱢᱤᱫ ᱠᱤᱞᱟ ᱛᱮᱭᱟᱨ ᱠᱮᱫᱼᱟ ᱟᱨ ᱱᱚᱣᱟ ᱨᱮᱱᱟᱜ ᱧᱩᱛᱩᱢ ᱯᱨᱤᱛᱷᱵᱤᱜᱟᱲ ᱫᱚᱦᱚ ᱮᱱᱟ, ᱱᱚᱣᱟ ᱚᱠᱛᱚ ᱥᱟᱶ, ᱯᱤᱛᱷᱚᱨᱜᱟᱲ ᱨᱮ ᱵᱚᱫᱚᱞ ᱮᱱᱟ ᱾"
ᱪᱟᱸᱜᱽᱞᱟᱸᱜᱽ
ᱱᱚᱰᱮᱱ ᱠᱚ ᱵᱟᱹᱲᱛᱤ ᱦᱚᱲ ᱫᱚ ᱟᱹᱛᱩ ᱨᱮᱠᱚ ᱛᱟᱦᱮᱸᱱᱟ ᱾ ᱱᱚᱣᱟ ᱟᱹᱛᱩ ᱠᱚᱫᱚ ᱟᱹᱰᱤ ᱜᱮ ᱪᱚᱨᱚᱠᱟ ᱾ ᱱᱚᱰᱮᱱᱟᱜ ᱡᱚᱛᱚ ᱟᱹᱛᱩ ᱨᱮᱜᱮ ᱵᱷᱮᱜᱟᱨ ᱵᱷᱮᱜᱟᱨ ᱪᱟᱥᱵᱟᱥ ᱦᱩᱭᱩᱜ-ᱟ ᱾ ᱱᱚᱣᱟ ᱟᱹᱛᱩ ᱨᱮᱫᱚ ᱡᱚᱛᱚ ᱥᱮᱨᱢᱮ ᱜᱮ ᱟᱹᱰᱤ ᱞᱮᱠᱟᱱ ᱯᱟᱨᱟᱵᱽ ᱯᱩᱱᱟᱹᱭ ᱦᱚᱸ ᱢᱟᱱᱟᱣ ᱦᱩᱭᱩᱜ-ᱟ ᱾ ᱪᱟᱸᱜᱽᱞᱟᱸᱜᱽ ᱨᱮᱫᱚ ᱟᱹᱰᱤ ᱡᱟᱹᱛᱤ ᱨᱤᱱ ᱦᱚᱲ ᱠᱚ ᱛᱟᱦᱮᱸᱱᱟ ᱾ ᱩᱱᱠᱩ ᱠᱚ ᱵᱷᱤᱛᱨᱤ ᱠᱷᱚᱱ ᱛᱟᱸᱜᱽᱥᱟ, ᱢᱩᱠᱞᱳᱢ, ᱦᱟᱣᱤ, ᱞᱳᱸᱜᱽᱪᱟᱸᱜᱽ, ᱡᱩᱜᱽᱞᱤ, ᱠᱤᱢᱥᱤᱝ, ᱢᱩᱜᱽᱨᱤ, ᱨᱳᱸᱨᱟᱝ, ᱢᱳᱥᱳᱸᱜᱽ, ᱟᱨ ᱞᱟᱸᱜᱽᱯᱷᱤ ᱠᱚᱫᱚ ᱢᱩᱬᱩᱛ ᱴᱷᱟᱶ ᱨᱮ ᱢᱮᱱᱟᱜ ᱠᱚᱣᱟ ᱾ ᱱᱩᱠᱩ ᱡᱟᱹᱛᱤ ᱠᱚᱣᱟᱜ ᱞᱟᱹᱭ ᱞᱟᱠᱪᱟᱨ ᱫᱚ ᱵᱷᱮᱜᱟᱨ ᱵᱷᱮᱜᱟᱨ ᱟᱨ ᱟᱹᱰᱤ ᱜᱮ ᱱᱟᱱᱟ ᱦᱩᱱᱟᱹᱨ ᱨᱚᱝ ᱯᱮᱨᱮᱡ-ᱟ ᱾ ᱱᱚᱰᱮ ᱠᱚ ᱦᱤᱡᱩᱜ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱱᱩᱠᱩᱣᱟᱜ ᱞᱟᱹᱭ ᱞᱟᱠᱪᱟᱨ ᱟᱹᱰᱤ ᱠᱚ ᱠᱩᱥᱤᱭᱟᱜ-ᱟ ᱾ ᱱᱚᱰᱮ ᱫᱚ ᱟᱹᱰᱤ ᱞᱮᱠᱟᱱ ᱡᱟᱭᱜᱟ ᱢᱮᱱᱟᱜ-ᱟ ᱪᱮᱫᱟᱜ ᱥᱮ ᱪᱮᱫᱟᱜ ᱥᱮ ᱚᱛᱟ ᱚᱠᱟ ᱡᱟᱭᱜᱟ ᱨᱮᱫᱚ ᱢᱮᱞᱟᱱ ᱢᱟᱴ ᱢᱮᱱᱟᱜ ᱠᱷᱟᱱ ᱟᱨ ᱚᱠᱟ ᱠᱚᱨᱮ ᱫᱚ ᱩᱥᱩᱞ ᱩᱥᱩᱞ ᱵᱩᱨᱩ ᱢᱮᱱᱟᱜ-ᱟ ᱾ ᱚᱱᱟ ᱠᱷᱟᱹᱛᱤᱨ ᱱᱚᱰᱮ ᱫᱚ ᱡᱟᱹᱯᱤᱫ ᱦᱚᱸ ᱢᱤᱫ ᱞᱮᱠᱟ ᱫᱚ ᱵᱟᱝ ᱦᱩᱭᱩᱜ-ᱟ ᱾
ᱯᱤᱛᱷᱚᱨᱜᱟᱲ
ᱚᱛᱱᱚᱜ
ᱯᱤᱛᱷᱚᱨᱜᱟᱲ 29.58°N, 80.22°W ᱨᱮ ᱢᱮᱱᱟᱜᱼᱟ ᱾ ᱥᱤᱧᱚᱛ ᱨᱮᱱᱟᱜ ᱩᱛᱚᱨᱟᱠᱷᱚᱸᱰ ᱨᱮᱱᱟᱜ ᱯᱤᱛᱷᱚᱨᱜᱟᱲ ᱦᱚᱱᱚᱛ ᱨᱮ ᱾ ᱱᱚᱣᱟ ᱠᱩᱢᱟᱣᱩᱸ ᱨᱮᱱᱟᱜ ᱨᱟᱡᱽᱥᱣᱟ ᱠᱷᱚᱸᱰ ᱨᱮ ᱢᱮᱱᱟᱜᱼᱟ ᱟᱨ ᱠᱩᱢᱟᱣᱩᱸ ᱨᱮᱱᱟᱜ ᱥᱟᱥᱚᱱ ᱪᱟᱪᱞᱟᱣ ᱦᱮᱰᱠᱩᱣᱟᱴᱚᱨ, ᱱᱮᱭᱱᱤᱛᱟᱞ ᱠᱷᱚᱱ ᱑᱘᱘ ᱠᱤᱞᱚᱢᱤᱴᱚᱨ ᱠᱚᱧᱮ ᱥᱟᱢᱟᱝ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱑,᱕᱑᱔ ᱢᱤᱴᱚᱨ (᱔,᱙᱖᱗ ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱥᱚᱨ ᱜᱷᱟᱴᱤ ᱨᱮᱱᱟᱜ ᱯᱟᱪᱮ ᱟᱫᱷᱟ ᱵᱷᱟᱜᱽ ᱨᱮᱱᱟᱜ ᱛᱟᱞᱢᱟ ᱨᱮ ᱢᱮᱱᱟᱜᱼᱟ ᱾ ᱜᱷᱟᱴᱤ ᱕᱐ ᱜᱟᱺᱴ ᱠᱤᱞᱚᱢᱤᱴᱚᱨ ᱨᱮ ᱟᱴᱮᱫ ᱟᱠᱟᱱᱟ ᱾ ᱥᱤᱧᱚᱛᱤᱭᱟᱹ ᱥᱴᱮᱱᱰᱟᱨᱰ ᱵᱭᱩᱨᱚ ᱞᱮᱠᱟᱛᱮ, ᱚᱛ ᱦᱤᱞᱟᱹᱣ ᱞᱟᱹᱜᱤᱫ ᱛᱮ ᱥᱮᱱᱥᱤᱴᱤᱵᱽᱴᱤ (sensitivity) ᱵᱟᱲᱦᱟᱣ ᱞᱟᱹᱜᱤᱫ ᱛᱮ I ᱠᱷᱚᱱ V ᱫᱷᱟᱵᱤᱡ ᱱᱟᱯ ᱨᱮ, ᱥᱚᱦᱚᱨ ᱚᱛ ᱦᱤᱞᱟᱹᱣ ᱴᱚᱴᱷᱟ V ᱵᱷᱤᱛᱤᱨ ᱨᱮ ᱢᱮᱱᱟᱜᱼᱟ ᱾
ᱪᱟᱸᱜᱽᱞᱟᱸᱜᱽ
ᱞᱟᱠᱪᱟᱨ
ᱪᱟᱸᱜᱽᱞᱟᱸᱜᱽ ᱨᱮᱫᱚ ᱟᱹᱰᱤ ᱞᱮᱠᱟᱱ ᱡᱟᱹᱛᱤ ᱨᱤᱱ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱟᱹᱡᱤ ᱞᱮᱠᱟᱱ ᱫᱟᱹᱛᱤ ᱨᱤᱱ ᱦᱚᱲ ᱠᱟᱱ ᱠᱷᱟᱹᱛᱤᱨ ᱠᱚ ᱱᱩᱠᱩᱣᱟᱜ ᱞᱟᱹᱭ ᱞᱟᱠᱪᱨ ᱦᱚᱸ ᱟᱹᱰᱤ ᱵᱷᱮᱜᱟᱨ ᱵᱷᱮᱜᱟᱨ ᱜᱮᱭᱟ ᱾ ᱱᱩᱠᱩ ᱠᱷᱚᱱ ᱫᱚ ᱛᱟᱸᱜᱽᱥᱟ ᱟᱨ ᱛᱟᱛᱥᱟᱥ ᱠᱤᱱ ᱢᱟᱨᱟᱝ ᱟ ᱾ ᱱᱩᱠᱩ ᱫᱚ ᱨᱚᱝᱯᱷᱚᱨᱟᱥ ᱵᱚᱸᱜᱟ ᱠᱚ ᱵᱚᱸᱜᱟ ᱟᱭᱟ ᱾ ᱱᱚᱰᱮ ᱠᱚ ᱛᱟᱦᱮᱸᱱ ᱠᱟᱱ ᱵᱟᱹᱲᱛᱤ ᱡᱟᱹᱛᱤ ᱫᱚ ᱠᱮᱨᱮᱥᱛᱟᱱ ᱟᱨ ᱵᱚᱣᱫᱷ ᱫᱷᱚᱨᱚᱢ ᱠᱚ ᱟᱯᱱᱟᱨ ᱟᱠᱟᱫ-ᱟ ᱾ ᱪᱟᱸᱜᱽᱞᱟᱸᱜᱽ ᱨᱮᱫᱚ ᱡᱚᱛᱚ ᱦᱚᱲᱟᱜ ᱚᱲᱟᱜ ᱢᱤᱫ ᱞᱮᱠᱟ ᱫᱷᱟᱨᱟ ᱜᱮ ᱛᱟᱦᱮᱸᱱᱟ ᱾ ᱚᱸᱰᱮᱱ ᱵᱚᱥᱠᱚᱫᱤᱭᱟᱹ ᱠᱚ ᱱᱚᱣᱟ ᱚᱲᱟᱜ ᱫᱚ ᱢᱚᱪᱟᱸᱜᱽ ᱠᱚ ᱢᱮᱛᱟᱜ-ᱟ ᱾ ᱱᱚᱣᱟ ᱫᱚ ᱚᱛ ᱠᱷᱚᱱ ᱕-᱖ ᱯᱷᱩᱴ ᱪᱮᱛᱟᱱ ᱨᱮ ᱛᱟᱦᱮᱸᱱᱟ ᱟᱨ ᱱᱚᱣᱟ ᱨᱮᱫᱚ ᱢᱤᱫᱴᱟᱹᱝ ᱜᱮ ᱠᱷᱩᱸᱫᱽᱲᱤ ᱛᱟᱦᱮᱸᱱᱟ ᱡᱟᱦᱟᱸᱨᱮ ᱵᱟᱨᱭᱟ ᱪᱩᱞᱦᱟᱹ ᱛᱟᱦᱮᱸᱱᱟ ᱾ ᱱᱚᱰᱮᱱ ᱠᱚ ᱦᱚᱲᱟᱜ ᱢᱩᱬᱩᱛ ᱠᱟᱹᱢᱤ ᱫᱚ ᱪᱟᱥᱵᱟᱥ ᱟᱨ ᱱᱚᱣᱟ ᱪᱮᱛᱟᱱ ᱨᱮᱜᱮ ᱟᱠᱚᱣᱟᱜ ᱯᱩᱨᱟᱹ ᱡᱤᱭᱚᱱ ᱞᱟᱫᱮ ᱢᱮᱱᱟᱜ-ᱟ ᱾ ᱚᱸᱰᱮᱱ ᱠᱚ ᱦᱚᱲ ᱫᱚ ᱥᱩᱠᱨᱤ, ᱢᱮᱨᱚᱢ ᱟᱨ ᱥᱤᱢ ᱦᱚᱸ ᱠᱚ ᱟᱹᱥᱩᱞ ᱠᱚᱣᱟ ᱾
ᱯᱤᱛᱷᱚᱨᱜᱟᱲ
ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ
ᱯᱤᱛᱷᱚᱨᱜᱟᱲ ᱚᱠᱚᱭ ᱦᱚᱸ ᱥᱚᱡᱷᱮ ᱴᱨᱮᱱ ᱥᱮᱵᱟ ᱠᱷᱚᱱ ᱵᱟᱭ ᱡᱚᱲᱟᱣ ᱟᱠᱟᱱᱟ, ᱟᱫᱚ ᱱᱤᱭᱟᱹ ᱥᱚᱲᱚᱠ ᱰᱟᱦᱟᱨ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ, ᱟᱨ ᱚᱱᱰᱮ ᱢᱤᱫᱴᱟᱝ ᱩᱰᱟᱹᱱ ᱰᱟᱹᱦᱤ ᱦᱚᱸ ᱢᱮᱱᱟᱜᱼᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱙ ᱯᱤᱛᱷᱚᱨᱜᱟᱲ ᱞᱮᱠᱟᱛᱮ ᱥᱮᱱᱚᱜᱼᱟ ᱾ ᱚᱛ ᱫᱷᱟᱥᱟᱣ ᱟᱨ ᱨᱤᱢᱤᱞ ᱯᱚᱥᱟᱜ ᱤᱫᱤ ᱛᱮ, ᱥᱤᱛᱩᱝ ᱨᱮ ᱡᱟᱯᱩᱫ ᱚᱠᱛᱚ ᱯᱩᱨᱟᱹ ᱫᱟᱜ ᱮ ᱧᱩᱨᱟ, ᱱᱚᱣᱟ ᱥᱟᱨᱟ ᱞᱮᱛᱟᱨ ᱦᱤᱡᱩᱜ ᱥᱮᱱᱚᱜ ᱰᱟᱦᱟᱨ ᱫᱚ ᱮᱥᱮᱫᱟ ᱾
ᱪᱟᱸᱜᱽᱞᱟᱸᱜᱽ
ᱧᱮᱢᱮᱞ ᱴᱚᱴᱷᱟ
ᱪᱟᱸᱜᱽᱞᱟᱸᱜᱽ ᱨᱮ ᱫᱚ ᱥᱮᱨᱢᱟ ᱨᱮ ᱟᱹᱰᱤ ᱞᱮᱠᱟᱱ ᱯᱟᱨᱟᱵᱽ ᱯᱩᱱᱟᱹᱭ ᱦᱚᱸ ᱢᱟᱱᱟᱣ ᱦᱩᱭᱩᱜ-ᱟ ᱾ ᱚᱸᱰᱮᱱ ᱠᱚ ᱦᱚᱲ ᱱᱚᱣᱟ ᱯᱟᱨᱟᱵᱽ ᱯᱩᱱᱟᱹᱭ ᱠᱚᱫᱚ ᱟᱹᱰᱤ ᱜᱮᱠᱚ ᱠᱩᱥᱤᱭᱟᱜ-ᱟ ᱾ ᱚᱸᱰᱮᱱ ᱠᱚ ᱦᱚᱲ ᱥᱟᱶ ᱥᱟᱶᱛᱮ ᱥᱟᱸᱜᱷᱟᱨᱤᱭᱟᱹ ᱠᱚᱦᱚᱸ ᱚᱱᱟ ᱯᱟᱨᱟᱵᱽ ᱯᱩᱱᱟᱹᱭ ᱨᱮ ᱥᱮᱞᱮᱫ ᱠᱚ ᱦᱟᱛᱟᱣ ᱫᱟᱲᱮᱭᱟᱜ-ᱟ ᱾ ᱱᱚᱣᱟ ᱯᱟᱨᱟᱵᱽ ᱯᱩᱱᱟᱹᱭ ᱠᱚᱨᱮ ᱥᱟᱸᱜᱷᱟᱨᱤᱭᱟᱹ ᱠᱚᱫᱚ ᱪᱟᱸᱜᱽᱞᱟᱸᱜᱽ ᱨᱚᱭᱟᱜ ᱞᱟᱠᱪᱟᱨ ᱟᱨ ᱵᱚᱸᱜᱟ ᱵᱳᱨᱳ ᱫᱷᱚᱨᱚᱢ ᱨᱤᱛ ᱠᱚ ᱥᱩᱨ ᱠᱷᱚᱱ ᱠᱚ ᱧᱮᱞ ᱫᱟᱲᱮᱭᱟᱜ-ᱟ ᱾
ᱵᱤᱨ
ᱪᱟᱸᱜᱽᱞᱟᱸᱜᱽ ᱨᱮᱫᱚ ᱟᱹᱰᱤᱜᱟᱱ ᱵᱩᱨᱩ ᱦᱚᱸ ᱢᱮᱱᱟᱜ-ᱟ ᱟᱨ ᱱᱚᱣᱟ ᱵᱩᱨᱩ ᱠᱚᱨᱮᱱᱟᱜ ᱵᱤᱨ ᱫᱚ ᱟᱹᱰᱤ ᱜᱮ ᱪᱚᱨᱚᱠᱟ ᱾ ᱱᱚᱰᱮ ᱫᱚ ᱦᱟᱹᱨᱭᱟᱹᱲ ᱟᱨ ᱩᱨᱜᱩᱢ ᱦᱚᱭ ᱦᱤᱥᱤᱫ ᱵᱤᱨ ᱧᱟᱢᱚᱜ-ᱟ ᱾ ᱤᱠᱷᱟᱹᱱ ᱚᱸᱰᱮ ᱛᱟᱦᱮᱸᱱ ᱦᱚᱲ ᱠᱚᱫᱚ ᱪᱟᱥᱵᱟᱥ ᱠᱟᱹᱢᱤ ᱞᱟᱹᱜᱤᱫ ᱟᱹᱰᱤ ᱵᱟᱹᱲᱛᱤ ᱜᱮ ᱵᱤᱨ ᱫᱚᱠᱚ ᱢᱟᱜ ᱯᱷᱟᱫᱟ ᱠᱮᱫ-ᱟ ᱾ ᱱᱚᱝᱠᱟᱱ ᱵᱮᱲᱟ ᱨᱮᱦᱚᱸ ᱥᱟᱸᱜᱷᱟᱨᱤᱭᱟᱹ ᱠᱚ ᱟᱹᱰᱤ ᱪᱚᱨᱚᱠ ᱪᱚᱨᱚᱠ ᱫᱟᱨᱮ ᱱᱟᱹᱬᱤ ᱟᱨ ᱵᱤᱨ ᱨᱮᱭᱟᱜ ᱱᱟᱯᱟᱭ ᱱᱟᱯᱟᱭ ᱡᱚ-ᱵᱟᱦᱟ ᱠᱚ ᱧᱮᱞ ᱫᱟᱲᱮᱭᱟᱜ ᱜᱮᱭᱟ ᱾ ᱱᱚᱰᱮ ᱫᱚ ᱢᱟᱫ ᱦᱚᱸ ᱟᱹᱰᱤ ᱞᱮᱠᱟᱱ ᱡᱟᱹᱛᱤ ᱨᱮᱭᱟᱜ ᱧᱟᱢᱚᱜ-ᱟ ᱾
ᱵᱤᱨ ᱡᱤᱭᱚᱱ
ᱪᱟᱸᱜᱽᱞᱟᱸᱜᱽ ᱨᱮᱫᱚ ᱟᱹᱰᱤᱜᱟᱱ ᱵᱤᱨ ᱢᱮᱱᱟᱜ-ᱟ ᱾ ᱱᱚᱣᱟ ᱵᱤᱨ ᱨᱮᱫᱚ ᱥᱟᱸᱜᱷᱟᱨᱤᱭᱟᱹ ᱠᱚ ᱪᱟᱸᱜᱽᱞᱟᱸᱜᱽ ᱨᱮᱭᱟᱜ ᱵᱤᱨ ᱡᱤᱭᱚᱱ ᱨᱮᱭᱟᱜ ᱪᱚᱨᱚᱠ ᱨᱩᱯ ᱨᱚᱝ ᱠᱚ ᱧᱮᱞ ᱫᱟᱲᱮᱭᱟᱜ-ᱟ ᱾ ᱱᱚᱰᱮ ᱫᱚ ᱥᱟᱸᱜᱷᱟᱨᱤᱭᱟᱹ ᱠᱚ ᱦᱟᱰᱜᱟᱨ, ᱦᱟᱹᱛᱤ, ᱥᱟᱹᱞ, ᱥᱟᱨᱟᱢ, ᱡᱤᱞ, ᱵᱟᱱᱟ ᱟᱨ ᱯᱟᱸᱰᱟ ᱮᱢᱟᱱ ᱠᱚ ᱧᱮᱞ ᱫᱟᱲᱟ ᱟᱠᱚᱣᱟ ᱾ ᱱᱩᱠᱩ ᱵᱤᱨ ᱡᱟᱱᱣᱟ ᱥᱟᱶ ᱥᱟᱣᱛᱮ ᱧᱮᱧᱮᱞᱤᱭᱟᱹ ᱠᱚᱫᱚ ᱪᱚᱨᱚᱠ ᱪᱚᱨᱚᱠ ᱪᱮᱬᱮ ᱪᱤᱯᱨᱩᱜ ᱦᱚᱸᱠᱚ ᱧᱮᱞ ᱫᱟᱲᱟᱭᱟ ᱠᱚᱣᱟ ᱾ ᱢᱟᱨᱟᱜ, ᱠᱚᱭᱮᱞ, ᱰᱷᱩᱰᱨᱩ ᱪᱮᱬᱮ, ᱜᱮᱰᱮ ᱟᱨ ᱯᱟᱨᱚᱣᱟ ᱮᱢᱟᱱ ᱠᱚ ᱧᱮᱞ ᱫᱟᱲᱮ ᱟᱠᱚᱣᱟ ᱾ ᱨᱟᱵᱟᱝ ᱫᱤᱱ ᱫᱚ ᱱᱚᱰᱮ ᱮᱴᱟᱜ ᱴᱚᱴᱷᱟ ᱠᱷᱚᱱ ᱦᱮᱡ ᱟᱠᱟᱱ ᱪᱮᱬᱮ ᱪᱩᱯᱨᱩᱜ ᱦᱚᱸ ᱧᱮᱞ ᱨᱮᱠᱚ ᱧᱟᱢᱚᱜ-ᱟ ᱾
ᱵᱩᱰᱩᱵᱮᱨᱩ
ᱵᱩᱰᱩᱵᱮᱨᱩ (ᱫᱷᱤᱣᱮᱦᱤ: ބޮޑުބެރު)
ᱥᱚᱫᱚᱨ
ᱵᱟᱰᱩᱵᱮᱨᱩ ᱨᱮ ᱢᱟᱫᱟᱡᱽ ᱛᱮ ᱑᱐ ᱦᱚᱲ ᱠᱚ ᱦᱚᱛᱮᱛᱮ ᱥᱚᱫᱚᱨ ᱦᱩᱭ ᱟᱠᱟᱱᱟ, ᱡᱟᱦᱟᱸ ᱨᱮ ᱯᱮᱭᱟ ᱰᱨᱟᱢᱟᱨ ᱟᱨ ᱢᱤᱫ ᱟᱥᱚᱞ ᱵᱟᱰᱚᱦᱤ ᱦᱚᱸ ᱥᱮᱞᱮᱫ ᱢᱮᱱᱟᱭᱟ᱾ ᱩᱱᱤ ᱢᱤᱫ ᱠᱟᱹᱴᱤᱡ ᱜᱟᱸᱴᱤ ᱥᱟᱶ ᱛᱟᱡᱮᱱᱟᱭ, ᱰᱨᱟᱢ ᱨᱮᱱᱟᱜ ᱢᱤᱫ ᱥᱮᱴ ᱡᱟᱦᱟᱸ ᱫᱚ ᱵᱮᱰᱩ ᱵᱮᱨᱩ ᱦᱚᱸ ᱢᱣᱛᱟᱣᱟᱜ -ᱟ, ᱟᱨ ᱢᱤᱫ ᱚᱱᱜᱟᱸᱰᱩ- ᱪᱮᱛᱤᱡᱽ ᱠᱷᱟᱸᱪᱟ ᱠᱚ ᱥᱟᱶ ᱢᱟᱜ ᱨᱮᱱᱟᱜ ᱴᱤᱫ ᱠᱟᱹᱴᱤᱡ ᱨᱟᱯᱩᱫ ᱧᱚᱜ, ᱡᱟᱦᱟᱸ ᱨᱮ ᱠᱚᱨᱠᱚᱥ ᱥᱟᱰᱮ ᱫᱚ ᱥᱠᱨᱮᱯ ᱠᱟᱛᱮᱜ ᱥᱚᱫᱚᱨ ᱮᱫᱟᱭ᱾ ᱥᱮᱨᱮᱧ ᱣᱤᱨᱛᱟ, ᱨᱟᱹᱥᱠᱟ ᱥᱮ ᱣᱭᱟᱝ ᱨᱮᱱ ᱦᱚᱸ ᱦᱩᱭ ᱫᱟᱲᱮᱭᱟᱜ ᱟᱭ᱾ ᱥᱮᱨᱮᱧ ᱨᱮᱱᱟᱜ ᱯᱨᱚᱥᱛᱟᱣ ᱰᱷᱚᱞ ᱵᱟᱡᱟᱣ, ᱟᱨ ᱮᱱᱮᱡ ᱨᱮ ᱡᱚᱨ ᱮᱢᱟᱫ ᱥᱟᱶ ᱢᱤᱫ ᱵᱟᱹᱭ ᱜᱟᱹᱛᱤ ᱛᱮ ᱦᱚᱹ ᱯᱮᱨᱮᱡ ᱢᱮᱱᱟᱜ-ᱟ᱾ ᱡᱟᱦᱟᱸ ᱫᱚ ᱥᱮᱨᱮᱧ ᱢᱤᱫ ᱚᱨᱫᱷᱚᱪᱚᱸᱫᱽᱨᱟᱠᱟᱝ ᱦᱟᱹᱵᱤᱡ ᱮ ᱥᱮᱴᱮᱨ ᱚᱪᱚ ᱮᱫ-ᱟ᱾ ᱢᱤᱫ ᱥᱮ ᱵᱟᱨ ᱜᱟᱱ ᱱᱟᱪᱚᱱᱤᱭᱟ ᱟᱯᱱᱟᱨ ᱩᱱᱢᱚᱛ ᱪᱟᱞᱚ ᱠᱚ ᱥᱟᱶ ᱡᱚᱸᱜᱽᱞᱤ ᱠᱚ ᱦᱟᱨᱟᱣ ᱫᱟᱲᱮ ᱟᱠᱚ ᱟ ᱟᱨ ᱟᱫᱷᱟᱱ ᱢᱟᱢᱞᱟ ᱨᱮ ᱢᱤᱫ ᱴᱨᱟᱱᱥ ᱨᱮ ᱪᱟᱵᱟ ᱦᱚᱸ ᱦᱩᱭ ᱫᱟᱲᱮᱭᱟᱜ-ᱟ᱾ ᱠᱟᱞᱟᱠᱟᱨ ᱨᱮᱱᱟᱜ ᱦᱚᱨᱚᱜ ᱵᱟᱸᱫᱮ ᱢᱤᱫ ᱥᱟᱨᱚᱝ ᱟᱨ ᱢᱤᱫ ᱥᱴᱯᱩᱸᱰ ᱥᱟᱨᱴ ᱛᱟᱡᱮᱱ ᱛᱟᱠᱚᱣᱟ᱾
ᱥᱚᱫᱚᱨ ᱮᱢᱟᱱ
ᱠᱚᱨᱴ‌ ᱢᱭᱩᱡᱤᱠ ᱟᱜ ᱚᱯᱥᱟᱱ ᱨᱩᱯ ᱛᱮ ᱵᱚᱰᱩᱵᱮᱨᱩ ᱠᱚᱢᱚᱱ ᱱᱟᱜᱽᱨᱤᱠ ᱠᱚ ᱛᱟᱞᱟ ᱨᱮ ᱥᱚᱫᱚᱨ ᱠᱮᱫ ᱟᱭ᱾ ᱮᱛᱚᱦᱚᱵ ᱥᱤᱝ ᱨᱮ, ᱦᱚᱲ ᱠᱚ ᱵᱚᱰᱩᱵᱮᱨᱩ ᱯᱨᱚᱫᱟᱨᱥᱟᱱ ᱞᱟᱹᱜᱤᱫ ᱠᱚ ᱡᱟᱢᱟ ᱞᱮᱱ ᱛᱟᱦᱮᱱ, ᱟᱨ ᱱᱚᱶᱟ ᱮᱴᱟᱜ ᱦᱚᱲ ᱠᱚ ᱞᱟᱹᱜᱤᱫ ᱥᱮᱨᱮᱧ ᱨᱩᱯ ᱨᱫ ᱣᱭᱟᱳᱚᱠ ᱞᱮᱠᱟᱛᱮ ᱨᱮᱵᱮᱱ ᱮᱱᱟ ᱠᱚ᱾ ᱥᱮᱨᱮᱧ ᱨᱮᱱᱟᱷ ᱯᱨᱚᱫᱚᱨᱥᱟᱱ ᱫᱚ ᱚᱱᱠᱟ ᱦᱤᱞ ᱦᱤᱞ ᱠᱚ ᱢᱮᱛᱟᱣᱟᱜᱫ ᱟ᱾ ᱵᱚᱰᱩᱵᱮᱨᱩ ᱠᱚ ᱵᱟᱵᱚᱛ ᱨᱮ ᱢᱤᱫ ᱩᱞᱞᱮᱠᱷ ᱟᱠᱟᱱ ᱵᱤᱸᱫᱩ ᱱᱚᱶᱟ ᱥᱚᱨ ᱟᱨ ᱚᱠᱟ ᱚᱠᱟ ᱚᱨᱛᱷ ᱦᱤᱱ ᱥᱮᱨᱮᱧ ᱠᱚ ᱥᱮᱨᱮᱧ ᱟ᱾ ᱥᱮᱨᱮᱧ ᱨᱮᱱᱟᱜ ᱚᱠᱟ ᱢᱮᱱᱮᱛ ᱦᱚᱸ ᱵᱟᱹᱱᱩᱜ-ᱟ, ᱪᱮᱫᱟᱜ ᱥᱮ ᱱᱚᱶᱟ ᱚᱱᱟ ᱡᱟᱭᱜᱟ ᱨᱤᱱ ᱯᱟᱲᱚᱥᱤ ᱟᱨ ᱟᱫᱷᱟᱱ ᱟᱯᱷᱨᱤ ᱨᱩᱱ ᱦᱚᱲ ᱨᱮᱱᱟᱜ ᱟᱹᱲᱟ ᱠᱚ ᱥᱮᱠᱮᱫ ᱢᱮᱱᱟᱜ-ᱟ᱾ ᱛᱤᱦᱤᱱ, ᱚᱱᱟ ᱴᱷᱟᱶ ᱨᱩᱱ ᱯᱟᱹᱨᱥᱤ ᱛᱮ ᱠᱚ ᱚᱞ ᱟᱠᱟᱫ ᱫᱟᱨᱛᱷᱚᱠ ᱰᱷᱮᱲᱷᱩ ᱵᱚᱫᱩᱵᱮᱨᱩ ᱨᱮᱱᱟ ᱞᱟᱭ ᱞᱟᱹᱜᱤᱫ ᱦᱩᱭᱦᱜ ᱠᱟᱱᱟ᱾
ᱵᱚᱰᱩᱵᱮᱨᱩ
ᱵᱚᱰᱩ ᱵᱮᱨᱩ ᱢᱤᱫ ᱢᱟᱞᱫᱤᱣ ᱨᱤᱱ ᱰᱨᱟᱢ ᱠᱟᱱᱟᱭ, ᱡᱟᱦᱟᱸᱭ ᱱᱟᱹᱨᱠᱟᱹᱲ ᱨᱮᱱᱟᱜ ᱫᱟᱨᱮ ᱨᱮᱱᱟᱜ ᱛᱟᱱᱟ ᱠᱷᱚᱱ ᱢᱤᱫ ᱠᱟᱴ ᱠᱜᱚᱱ ᱵᱟᱱᱟᱣ ᱟᱠᱟᱱᱟ, ᱟᱨ ᱚᱱᱠᱟ ᱛᱤᱠᱲᱤ ᱨᱮ ᱜᱩᱴ ᱢᱮᱱᱟᱜ -ᱟ ᱾ ᱣᱚᱫᱽᱭᱚ ᱡᱚᱸᱛᱨᱚ ᱨᱮᱱᱟᱜ ᱠᱟᱹᱢᱤ ᱚᱱᱟ ᱧᱩᱛᱩᱢ ᱛᱮ ᱱᱮᱡ ᱵᱚᱰᱩᱵᱮᱨᱩᱥᱟᱶ ᱦᱩᱭ ᱚᱪᱚᱜ ᱠᱟᱱᱟ᱾
ᱚᱨᱩᱬᱤᱢᱟ ᱥᱤᱱᱦᱟ
ᱚᱨᱩᱬᱤᱢᱟ ᱥᱤᱱᱦᱟ (᱒᱐ ᱡᱩᱞᱟᱭ ᱑᱙᱘᱙) ᱫᱚ ᱥᱤᱱᱚᱛᱤᱭᱟ ᱵᱩᱨᱩ ᱫᱮᱡᱚᱜᱤᱡ ᱟᱨ ᱛᱤᱨᱞᱟᱹ ᱠᱷᱮᱞᱚᱸᱫᱤᱭᱟ ᱠᱟᱱᱟᱭ ᱾ ᱡᱮᱜᱮᱛ ᱨᱤᱱᱤᱡ ᱩᱱᱤ ᱫᱚ ᱯᱩᱭᱞᱩᱩ ᱛᱤᱨᱞᱟ ᱟᱢᱯᱭᱩᱴ ᱠᱟᱱᱟᱭ ᱡᱟᱦᱟᱸᱭ ᱫᱚ ᱢᱟᱣᱩᱸᱴ ᱮᱵᱷᱨᱮᱥᱴ,ᱢᱟᱣᱩᱸᱴ ᱠᱤᱞᱤᱢᱟᱸᱡᱚᱨᱳ (ᱛᱟᱱᱡᱟᱱᱤᱭᱟ),ᱢᱟᱣᱩᱸᱴ ᱮᱞᱵᱨᱩᱥ (ᱨᱩᱥᱚᱤᱤᱭᱟ),ᱢᱟᱣᱩᱸᱴ ᱠᱚᱥᱤᱭᱩᱥᱠᱚ (ᱚᱥᱴᱨᱮᱞᱤᱭᱟ),ᱢᱟᱣᱩᱸᱴ ᱮᱠᱚᱱᱠᱟᱡᱩᱣᱟ (ᱮᱛᱚᱢ ᱟᱢᱨᱤᱠᱟ),ᱠᱟᱨᱥᱴᱮᱸᱥᱡ ᱯᱤᱨᱟᱢᱤᱰ (ᱤᱱᱰᱳᱱᱮᱥᱤᱭᱟ) ᱟᱨ ᱢᱟᱣᱩᱸᱴ ᱵᱷᱤᱱᱥᱚᱱ ᱮ ᱫᱮᱡ ᱯᱩᱨᱟᱣ ᱟᱠᱟᱫᱟᱭ ᱾ ᱚᱱᱟ ᱥᱟᱶ ᱛᱮ ᱩᱱᱤ ᱗ ᱡᱚᱷᱮᱡ ᱥᱤᱧᱚᱛᱤᱭᱟ ᱵᱷᱚᱞᱤᱵᱚᱞ ᱮ ᱠᱷᱮᱞ ᱟᱠᱟᱫᱟᱭ ᱾
᱒᱐᱑᱑ ᱥᱟᱞᱮ ᱨᱮ ᱱᱤᱡᱮ ᱵᱟᱝᱪᱟᱣ ᱞᱟ.ᱜᱤᱫ ᱛᱮ ᱛᱤᱱᱟᱝ ᱜᱟᱱ ᱰᱟᱠᱟᱛ ᱠᱚ ᱪᱟ.ᱞᱩ ᱨᱮᱞ ᱜᱟ.ᱰᱤ ᱠᱷᱚᱱ ᱠᱚ ᱴᱷᱮᱞᱟᱣ ᱵᱷᱤᱸᱫᱟ.ᱲ ᱠᱮᱫᱮᱭᱟ ᱠᱚ ᱾ ᱡᱟᱦᱟᱸ ᱛᱮ ᱟᱡᱟᱜ ᱞᱮᱸᱜᱟ ᱡᱟᱸᱜᱟ ᱠᱷᱟᱺᱰᱨᱟ ᱮᱱ ᱛᱟᱭᱟ ᱟᱨ ᱡᱚᱡᱚᱢ ᱡᱟᱸᱜᱟ ᱫᱚ ᱟ.ᱰᱤ ᱜᱟᱱ ᱛᱮ ᱠᱷᱟᱺᱰᱨᱟ ᱮᱱ ᱛᱟᱭᱟ ᱾
ᱟᱡᱟᱜ ᱮᱱᱮᱢ ᱛᱟᱦᱮᱸ ᱞᱮᱱᱟ ᱡᱚᱛᱚ ᱠᱷᱚᱱ ᱩᱥᱩᱞ ᱵᱩᱨᱩ ᱨᱮ ᱫᱮᱡ ᱠᱟᱛᱮ ᱥᱤᱧᱚᱛ ᱨᱮᱱᱟᱜ ᱪᱤᱨ ᱩᱰᱟ.ᱣ ᱠᱮᱭᱟᱭ᱾᱒᱐᱑᱔ ᱥᱟᱞᱮ ᱛᱮ ᱟᱡ ᱗ ᱜᱚᱴᱟᱝ ᱵᱩᱨᱩ ᱫᱮᱡ ᱯᱩᱨᱟᱣ ᱠᱮᱭᱟᱭ ᱚᱱᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ ᱺ ᱮᱥᱤᱭ ᱨᱮᱱᱟᱜ ᱮᱵᱷᱨᱮᱥᱴ ᱵᱩᱨᱩ, ᱟᱯᱷᱨᱤᱠᱟ ᱨᱮᱱᱟᱜ ᱠᱤᱞᱤᱢᱟᱸᱡᱚᱨᱳ, ᱤᱭᱩᱨᱳᱯ ᱨᱮᱱᱟᱜ ᱮᱞᱵᱨᱩᱥ, ᱚᱥᱴᱨᱮᱞᱤᱭᱟ ᱨᱮᱱᱟᱜ ᱠᱚᱥᱤᱭᱩᱥᱠᱚ, ᱟᱨᱡᱮᱸᱴᱤᱱᱟ ᱨᱮᱱᱟᱜ ᱮᱠᱚᱱᱠᱟᱡᱩᱣᱟ ᱟᱨ ᱤᱸᱰᱚᱱᱮᱥᱤᱭᱟ ᱨᱮᱱᱟᱜ ᱠᱟᱨᱥᱴᱮᱸᱥᱡ ᱯᱤᱨᱟᱢᱤᱰ ᱾ ᱩᱱᱤ ᱫᱚ ᱒᱐᱒᱙ ᱥᱟᱞᱮ ᱨᱮᱱᱟᱜ ᱡᱟᱱᱩᱣᱟᱨᱤ ᱑ ᱢᱟᱦᱤᱛ ᱛᱮ ᱟᱱᱴᱟᱨᱠᱚᱴᱤᱠᱟ ᱨᱮᱱᱟᱜ ᱢᱟᱣᱩᱸᱴ ᱵᱷᱤᱱᱥᱚᱱ ᱵᱩᱨᱩ ᱪᱮᱛᱟᱱ ᱪᱩᱲ ᱛᱮ ᱥᱮᱴᱮᱨ ᱞᱮᱱᱟᱭ ᱾
᱒᱐᱑᱕ ᱥᱟᱞᱮ ᱨᱮ ᱥᱤᱧᱚᱛ ᱥᱚᱨᱠᱟᱨ ᱯᱚᱫᱢᱟᱥᱨᱤ ᱥᱤᱨᱯᱷᱟ ᱛᱮᱭ ᱢᱟ.ᱱ ᱮ ᱮᱢᱟᱫᱮᱭᱟ, ᱡᱟᱦᱟᱸ ᱫᱚ ᱥᱤᱧᱚᱛ ᱨᱮᱱᱟᱜ ᱯᱩᱱᱟᱜ ᱪᱮᱛᱟᱱ ᱱᱟᱜᱨᱤᱠ ᱨᱮᱱᱟᱜ ᱴᱷᱟᱶ ᱮ ᱧᱟᱢ ᱠᱮᱭᱟ ᱾
ᱯᱚᱛᱷᱟᱱᱟᱢᱛᱷᱤᱴᱴᱟ ᱦᱚᱱᱚᱛ
ᱯᱚᱛᱷᱟᱱᱟᱢᱛᱷᱤᱴᱴᱟ ᱦᱚᱱᱚᱛ ᱫᱚ ᱥᱤᱧᱚᱛ ᱨᱮᱱᱟᱜ ᱠᱮᱨᱚᱞ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱥᱮᱦᱮᱫ ᱨᱮ ᱢᱮᱱᱟᱜ ᱢᱤᱫ ᱦᱚᱱᱚᱛ ᱠᱟᱱᱟ ᱾ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱫᱚ ᱯᱚᱛᱷᱟᱱᱟᱢᱛᱷᱤᱴᱴᱟ ᱥᱚᱦᱚᱨ ᱨᱮ ᱢᱮᱱᱟᱜᱼᱟ ᱾ ᱯᱚᱛᱷᱟᱱᱟᱢᱛᱷᱤᱴᱴᱟ ᱨᱮ ᱯᱩᱱᱭᱟᱹ ᱱᱚᱜᱚᱨᱯᱟᱞᱤᱠᱟ ᱢᱮᱱᱟᱜᱼᱟ : ᱛᱤᱨᱩᱣᱚᱞᱞᱟ, ᱚᱫᱩᱨ, ᱯᱚᱛᱷᱟᱱᱟᱢᱛᱷᱤᱴᱴᱟ ᱟᱨ ᱯᱚᱸᱰᱟᱞᱚᱢ ᱾
ᱚᱛᱱᱚᱜ
ᱯᱚᱛᱷᱟᱱᱟᱢᱛᱷᱤᱴᱴᱟ ᱫᱚ ᱢᱤᱫ ᱚᱛ ᱛᱮ ᱜᱷᱮᱨᱟᱣ ᱦᱚᱱᱚᱛ ᱠᱟᱱᱟ, ᱱᱚᱣᱟ 9.27°N, 76.78°W ᱨᱮ ᱢᱮᱱᱟᱜᱼᱟ, ᱱᱚᱣᱟ ᱒,᱖᱓᱗ ᱜᱟᱺᱴ ᱠᱤᱞᱚᱢᱤᱴᱚᱨ (᱑,᱐᱑᱘.᱑᱕ ᱜᱟᱺᱴ ᱢᱤᱞ) ᱴᱚᱴᱷᱟ ᱨᱮ ᱟᱴᱮᱫ ᱟᱠᱟᱱᱟ ᱾ ᱦᱚᱱᱚᱛ ᱨᱮᱱᱟᱜ ᱥᱤᱢᱟᱹ ᱠᱚᱧᱮ ᱨᱮ ᱠᱚᱴᱴᱟᱭᱟᱢ ᱟᱨ ᱤᱰᱩᱠᱠᱤ ᱦᱚᱱᱚᱛ, ᱯᱟᱪᱮ ᱨᱮ ᱟᱞᱟᱯᱯᱩᱡᱷᱟ ᱦᱚᱱᱚᱛ, ᱮᱛᱚᱢ ᱨᱮ ᱠᱚᱞᱞᱟᱢ ᱦᱚᱱᱚᱛ ᱛᱮ ᱞᱟᱜᱟᱣ ᱟᱠᱟᱱᱟ ᱾ ᱥᱟᱢᱟᱝ ᱨᱮ ᱱᱚᱣᱟ ᱛᱟᱢᱤᱞᱱᱟᱰᱩ ᱯᱚᱱᱚᱛ ᱨᱮᱱᱟᱜ ᱛᱮᱱᱠᱟᱥᱤ ᱦᱚᱱᱚᱛ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱫᱮᱵᱷᱟᱨ ᱢᱟᱞᱟ ᱫᱚ ᱯᱚᱛᱷᱟᱱᱟᱢᱛᱷᱤᱴᱴᱟ ᱦᱚᱱᱚᱛ ᱨᱮᱱᱟᱜ ᱩᱥᱩᱞ ᱴᱩᱸᱰᱟᱹᱜ ᱠᱟᱱᱟ ᱾
ᱦᱚᱱᱚᱛ ᱫᱚ ᱯᱮᱭᱟ ᱯᱨᱟᱠᱨᱤᱛᱤᱠ ᱚᱛᱱᱚᱜ ᱴᱚᱴᱷᱟ ᱨᱮ ᱦᱟᱴᱤᱧ ᱫᱟᱲᱮᱭᱟᱜᱼᱟ : ᱦᱟᱭᱞᱮᱸᱰ, ᱢᱤᱰᱞᱮᱸᱰ ᱟᱨ ᱛᱟᱨᱟᱭ ᱾ ᱩᱥᱩᱞ ᱚᱛ ᱫᱚ ᱯᱟᱪᱮ ᱜᱩᱴ ᱛᱟᱞᱟ ᱨᱮ ᱯᱟᱥᱱᱟᱣ ᱟᱠᱟᱱᱟ, ᱡᱟᱦᱟᱸ ᱵᱩᱨᱩ ᱩᱥᱩᱞ ᱜᱮᱭᱟ ᱟᱨ ᱡᱷᱩᱲ ᱵᱤᱨ ᱛᱮ ᱫᱟᱯᱟᱞ ᱟᱠᱟᱱᱟ ᱾ ᱯᱟᱪᱮ ᱜᱷᱟᱴ ᱫᱚ ᱘᱐᱐ ᱢᱤᱴᱚᱨ ᱩᱥᱩᱞ ᱛᱮᱭᱟᱨ ᱫᱚᱦᱚᱭᱟ ᱾ ᱱᱚᱣᱟ ᱛᱟᱞᱢᱟ ᱨᱮ ᱢᱤᱰᱞᱮᱸᱰ ᱨᱮᱱᱟᱜ ᱦᱩᱰᱤᱧ ᱵᱩᱨᱩ ᱟᱨ ᱛᱟᱨᱟᱭ ᱨᱮ ᱟᱬᱜᱚᱱᱟ ᱾ ᱟᱞᱟᱯᱯᱩᱡᱷᱟ ᱦᱚᱱᱚᱛ ᱨᱮᱱᱟᱜ ᱥᱟᱢᱟᱝ ᱥᱤᱢᱟᱹ ᱥᱟᱶ ᱢᱮᱱᱟᱜᱼᱟ ᱾ (ᱛᱤᱨᱩᱣᱚᱞᱞᱟ ᱛᱟᱞᱩᱠ ᱨᱮᱱᱟᱜ ᱯᱟᱪᱮ ᱜᱷᱟᱴ)
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱐᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱦᱚᱱᱚᱛ ᱨᱤᱱ ᱦᱚᱲ ᱮᱞ ᱫᱚ ᱑,᱒᱓᱔,᱐᱑᱖ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱱᱟ ᱦᱚᱱᱚᱛ ᱨᱮᱱᱟᱜ ᱰᱮᱱᱥᱤᱴᱤ ᱫᱚ ᱔᱖᱗ ᱦᱚᱲ ᱛᱟᱦᱮᱸᱱᱟ ᱜᱚᱴᱟ ᱜᱟᱺᱴ ᱠᱤᱞᱚᱢᱤᱴᱚᱨ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱤᱰᱩᱠᱠᱤ ᱟᱨ ᱣᱟᱭᱱᱟᱰ ᱛᱟᱭᱚᱢ ᱯᱚᱱᱚᱛ ᱨᱮ ᱟᱹᱰᱤ ᱠᱚᱢ ᱰᱮᱱᱥᱤᱴᱤ ᱢᱮᱱᱟᱜᱼᱟ ᱾ ᱟᱹᱫᱤᱵᱟᱹᱥᱤ ᱟᱨ ᱜᱮᱨ ᱟᱹᱫᱤᱵᱟᱹᱥᱤ ᱨᱮ ᱜᱩᱴ ᱦᱚᱲ ᱮᱞ ᱫᱚ ᱑᱓% ᱥᱮᱞᱮᱫ ᱟᱠᱟᱱᱟ ᱾ ᱛᱤᱨᱞᱟᱹ ᱠᱷᱚᱱ ᱠᱚᱲᱟ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱙᱔:᱑᱐᱐᱐ ᱢᱮᱱᱟᱜᱼᱟ, ᱱᱚᱣᱟ ᱯᱚᱱᱚᱛ ᱨᱮᱱᱟᱜ ᱦᱚᱱᱚᱛ ᱨᱮ ᱟᱹᱰᱤ ᱰᱮᱦᱮᱨ ᱢᱮᱱᱟᱜᱼᱟ ᱾ ᱯᱚᱛᱷᱟᱱᱟᱢᱛᱷᱤᱴᱴᱟ ᱨᱮᱱᱟᱜ ᱥᱮᱪᱮᱫ ᱫᱚᱨ ᱫᱚ ᱙᱕% ᱢᱮᱱᱟᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱠᱮᱨᱚᱞ ᱨᱮᱱᱟᱜ ᱦᱚᱱᱚᱛ ᱠᱚ ᱛᱷᱚᱠ:ᱠᱮᱨᱚᱞ ᱨᱮ ᱑᱙᱘᱒ ᱥᱟᱞ ᱨᱮ ᱛᱷᱟᱯᱚᱱᱟᱜ ᱠᱚ
ᱵᱟᱢᱟᱠᱳ
ᱵᱟᱢᱟᱠᱳ ᱫᱚ ᱢᱟᱞᱤ ᱫᱤᱥᱚᱢ ᱨᱮᱭᱟᱜ ᱨᱟᱡᱽᱜᱟᱲ ᱟᱨ ᱥᱟᱱᱟᱢ ᱠᱷᱚᱱ ᱢᱟᱨᱟᱝ ᱥᱚᱦᱚᱨ ᱠᱟᱱᱟ᱾ ᱒᱐᱒᱒ ᱨᱮᱭᱟᱜ ᱢᱤᱫ ᱟᱢᱫᱟᱡᱽ ᱞᱮᱠᱟᱛᱮ ᱱᱚᱣᱟ ᱥᱚᱦᱚᱨ ᱨᱮ ᱒᱘.᱑ ᱞᱟᱠᱷ ᱦᱚᱲ ᱢᱮᱱᱟᱜ ᱠᱚᱣᱟ᱾ ᱱᱚᱣᱟ ᱫᱚ ᱫᱤᱥᱚᱢ ᱨᱮᱭᱟᱜ ᱠᱚᱧᱮ ᱯᱟᱦᱴᱟ ᱱᱟᱭᱡᱟᱨ ᱜᱟᱰᱟ ᱟᱲᱮ ᱨᱮ ᱢᱮᱱᱟᱜᱼᱟ᱾
ᱠᱟᱱᱦᱟᱪᱚᱴᱴᱤ ᱵᱚᱱᱚᱛ
ᱠᱟᱱᱦᱟᱪᱚᱴᱴᱤ ᱵᱚᱱᱚᱛ ᱫᱚ ᱢᱤᱫ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱟᱱᱟ ᱱᱚᱣᱟ ᱥᱤᱧᱚᱛ ᱨᱮᱱᱟᱜ ᱡᱷᱟᱨᱠᱷᱚᱸᱰ ᱯᱚᱱᱚᱛ ᱨᱮᱱᱟᱜ ᱪᱟᱛᱨᱟ ᱦᱚᱱᱚᱛ ᱨᱮᱱᱟᱜ ᱪᱟᱛᱨᱟ ᱡᱚᱜᱚ ᱠᱷᱚᱸᱰ ᱨᱮ ᱢᱤᱫ ᱥᱟᱥᱚᱱ ᱪᱟᱪᱞᱟᱣ ᱠᱷᱚᱸᱰᱮ ᱵᱮᱱᱟᱣᱟ ᱾
ᱚᱛᱱᱚᱜ
ᱠᱟᱱᱦᱟᱪᱚᱴᱴᱤ 24.2875°N, 85.03333°W ᱨᱮ ᱢᱮᱱᱟᱜᱼᱟ ᱾
ᱠᱟᱱᱦᱟᱪᱚᱴᱴᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚᱧᱮ ᱨᱮ ᱵᱤᱦᱟᱨ ᱨᱮᱱᱟᱜ ᱜᱟᱭᱟ ᱦᱚᱱᱚᱛ ᱨᱮ ᱵᱟᱨᱟᱪᱚᱴᱴᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱥᱟᱢᱟᱝ ᱨᱮ ᱤᱴᱠᱷᱚᱨᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ, ᱮᱛᱚᱢ ᱨᱮ ᱪᱟᱛᱨᱟ ᱟᱨ ᱜᱤᱫᱷᱳᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱟᱨ ᱯᱟᱪᱮ ᱨᱮ ᱥᱟᱞᱤᱜᱨᱟᱢ ᱨᱟᱢᱱᱟᱨᱟᱭᱚᱱᱯᱩᱨ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱛᱮ ᱜᱷᱮᱨᱟᱣ ᱮᱥᱮᱫ ᱟᱠᱟᱱᱟ ᱾
ᱠᱟᱱᱦᱟᱪᱚᱴᱴᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱑᱐ ᱜᱚᱴᱟᱝ ᱟᱨ ᱑᱒᱔ ᱜᱚᱴᱟᱝ ᱟᱹᱛᱩ ᱢᱮᱱᱟᱜᱼᱟ ᱾
ᱦᱚᱲ ᱮᱞ
ᱥᱤᱧᱚᱛ ᱨᱮᱱᱟᱜ ᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱱᱦᱟᱪᱚᱴᱴᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱤᱱ ᱜᱩᱴ ᱦᱚᱲ ᱮᱞ ᱫᱚ ᱖᱓,᱐᱑᱒ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱱᱩᱠᱩ ᱫᱚ ᱡᱚᱛᱚ ᱟᱹᱛᱩ ᱨᱮᱠᱚ ᱛᱟᱦᱮᱸ ᱠᱟᱱᱟ ᱾ ᱚᱸᱰᱮ ᱓᱒,᱑᱑᱒ (᱕᱑%) ᱠᱚᱲᱟ ᱟᱨ ᱓᱐,᱙᱐᱐ (᱔᱙%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱐-᱖ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱮᱨ ᱠᱚᱫᱚ ᱑᱑,᱑᱘᱐ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱜᱮᱨ ᱟᱹᱫᱤᱵᱟᱹᱥᱤ ᱫᱚ ᱒᱐,᱓᱐᱘ (᱓᱒.᱒᱓%) ᱟᱨ ᱟᱹᱫᱤᱵᱟᱹᱥᱤ ᱫᱚ ᱒,᱐᱑᱖ (᱓.᱒᱐%) ᱦᱚᱲ ᱢᱮᱱᱟᱜ ᱠᱚᱣᱟ ᱾
ᱥᱤᱠᱷᱱᱟᱹᱛ
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱱᱦᱟᱪᱚᱴᱴᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱦᱚᱲᱟᱜ ᱜᱩᱴ ᱮᱞ ᱫᱚ ᱓᱒,᱕᱙᱒ ᱜᱚᱴᱟᱝ (᱖᱒.᱘᱘%) ᱥᱤᱠᱷᱱᱟᱹᱛ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ, ᱚᱸᱰᱮ ᱠᱷᱚᱱ ᱑᱙,᱓᱗᱙ (᱗᱓.᱔᱑%) ᱠᱚᱲᱟ ᱟᱨ ᱑᱓,᱒᱑᱓ (᱔᱒.᱗᱘%) ᱛᱤᱨᱞᱟᱹ ᱠᱚ ᱛᱟᱦᱮᱸ ᱠᱟᱱᱟ ᱾ ᱡᱟᱱᱟᱝ ᱵᱷᱮᱜᱟᱨ (ᱛᱤᱨᱞᱟᱹ ᱟᱨ ᱠᱚᱲᱟ ᱥᱤᱠᱷᱱᱟᱹᱛ ᱫᱚᱨ ᱛᱟᱞᱟ ᱨᱮ ᱵᱷᱮᱜᱟᱨ) ᱫᱚ ᱓᱐.᱖᱓% ᱛᱟᱦᱮᱸ ᱠᱟᱱᱟ ᱾
᱒᱐᱑᱑ ᱥᱟᱞ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱪᱟᱛᱨᱟ ᱦᱚᱱᱚᱛ ᱨᱮ ᱥᱤᱠᱷᱱᱟᱹᱛ ᱫᱚ ᱖᱐.᱑᱘% ᱛᱟᱦᱮᱸ ᱠᱟᱱᱟ ᱾ ᱡᱷᱟᱨᱠᱷᱚᱸᱰ ᱨᱮ ᱥᱤᱠᱷᱱᱟᱹᱛ ᱫᱚ ᱒᱐᱑᱑ ᱥᱟᱞ ᱨᱮ ᱖᱖.᱔᱑% ᱛᱟᱦᱮᱸ ᱠᱟᱱᱟ ᱾ ᱥᱤᱧᱚᱛ ᱨᱮ ᱒᱐᱑᱑ ᱥᱟᱞ ᱨᱮ ᱥᱤᱠᱷᱱᱟᱹᱛ ᱫᱚ ᱗᱔.᱐᱔% ᱛᱟᱦᱮᱸ ᱠᱟᱱᱟ ᱾
ᱥᱮᱪᱮᱫ
ᱦᱚᱱᱚᱛ ᱦᱚᱲ ᱞᱮᱠᱷᱟ ᱡᱚᱠᱷᱟ ᱦᱩᱰᱤᱧ ᱯᱚᱛᱚᱵ, ᱪᱟᱛᱨᱟ, ᱒᱐᱑᱑ ᱥᱟᱞ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱠᱟᱱᱦᱟᱪᱚᱴᱴᱤ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱨᱮ ᱔᱔ ᱜᱚᱴᱟᱝ ᱟᱹᱛᱩ ᱨᱮ ᱯᱨᱤ-ᱯᱨᱟᱭᱢᱟᱨᱤ ᱤᱥᱠᱩᱞ, ᱙᱔ ᱜᱚᱴᱟᱝ ᱟᱹᱛᱩ ᱨᱮ ᱯᱨᱟᱭᱢᱟᱨᱤ ᱤᱥᱠᱩᱞ, ᱕᱔ ᱜᱚᱴᱟᱝ ᱟᱹᱛᱩ ᱨᱮ ᱛᱟᱱᱟᱞᱟ ᱟᱥᱲᱟ, ᱖ ᱜᱚᱴᱟᱝ ᱟᱹᱛᱩ ᱨᱮ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱵᱟᱨᱭᱟ ᱟᱹᱛᱩ ᱨᱮ ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ, ᱒᱑ ᱜᱚᱴᱟᱝ ᱟᱹᱛᱩ ᱨᱮ ᱥᱮᱪᱮᱫ ᱨᱮᱱᱟᱜ ᱥᱩᱵᱤᱫᱷᱟ ᱵᱟᱹᱱᱩᱜᱼᱟ ᱾ ᱥᱤᱱᱤᱭᱟᱹᱨ ᱥᱮᱠᱚᱱᱰᱟᱨᱤ ᱤᱥᱠᱩᱞ ᱠᱚᱫᱚ ᱡᱷᱟᱨᱠᱷᱚᱸᱰ ᱨᱮ ᱤᱱᱴᱟᱨ ᱠᱚᱞᱮᱡᱽ ᱞᱮᱠᱟᱛᱮ ᱦᱚᱸ ᱵᱟᱰᱟᱭᱚᱜᱼᱟ ᱾
ᱵᱟᱦᱨᱮ ᱡᱚᱱᱚᱲ
ᱛᱷᱚᱠ:ᱪᱟᱛᱨᱟ ᱦᱚᱱᱚᱛ ᱨᱮᱱᱟᱜ ᱥᱟᱶᱛᱟ ᱩᱛᱷᱱᱟᱹᱣ ᱵᱚᱱᱚᱛ ᱠᱚ
ᱠᱟᱨᱟᱪᱟᱭᱼᱵᱟᱞᱠᱟᱨ ᱯᱟᱹᱨᱥᱤ
ᱠᱟᱨᱟᱪᱟᱭ-ᱵᱟᱞᱠᱟᱨ (Къарачай-Малкъар тил, Qaraçay-Malqar til) ᱫᱚ ᱢᱤᱫ ᱛᱩᱨᱠᱤᱠ ᱯᱟᱹᱨᱥᱤ ᱠᱟᱱᱟ ᱡᱟᱦᱟᱸ ᱫᱚ ᱤᱣᱨᱳᱯᱤᱭᱚ ᱨᱟᱥᱤᱭᱟ ᱨᱮᱱᱟᱜ ᱠᱟᱵᱟᱨᱫᱤᱱᱳ-ᱵᱟᱞᱠᱟᱨᱤᱭᱟ ᱟᱨ ᱠᱟᱨᱟᱪᱟᱭ-ᱪᱮᱨᱠᱮᱥᱤᱭᱟ ᱨᱮᱱ ᱠᱟᱨᱟᱪᱟᱭ ᱟᱨ ᱵᱟᱞᱠᱟᱨ ᱦᱚᱲ ᱠᱚᱠᱚ ᱨᱚᱲᱼᱟ ᱾ ᱟᱨ ᱚᱱᱟ ᱥᱟᱶ ᱥᱟᱶᱛᱮ ᱛᱩᱨᱠᱤ ᱨᱮᱱᱟᱜ ᱟᱯᱷᱮᱭᱳᱱᱠᱟᱨᱟᱦᱤᱥᱟᱨ ᱯᱚᱱᱚᱛ ᱨᱮᱱ ᱜᱤᱨᱟᱹᱵᱟᱹᱥᱤ ᱦᱚᱲ ᱠᱚᱦᱚᱸ ᱠᱚ ᱵᱮᱵᱷᱟᱨᱟ ᱾ ᱱᱚᱣᱟ ᱯᱟᱹᱨᱥᱤ ᱫᱚ ᱵᱟᱨᱭᱟ ᱪᱟᱸᱜᱟ ᱯᱟᱹᱨᱥᱤ ᱨᱮ ᱦᱟᱹᱴᱤᱧ ᱦᱩᱭᱟᱠᱟᱱᱟ: ᱠᱟᱨᱟᱪᱟᱭ-ᱵᱟᱠᱥᱟᱱ-ᱪᱮᱜᱮᱢ ᱟᱨ ᱢᱟᱞᱟᱠᱟᱨ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ: ᱯᱟᱹᱨᱥᱤ ᱛᱷᱚᱠ: ᱛᱩᱨᱠᱤᱠ ᱯᱟᱹᱨᱥᱤ ᱛᱷᱚᱠ: ᱨᱟᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ ᱛᱷᱚᱠ: ᱠᱤᱯᱪᱟᱠ ᱯᱟᱹᱨᱥᱤ ᱛᱷᱚᱠ: ᱛᱩᱨᱠᱤ ᱨᱮᱱᱟᱜ ᱯᱟᱹᱨᱥᱤ
ᱨᱚᱡᱚ
ᱱᱚᱶᱟ ᱫᱚ ᱪᱟᱥ ᱮᱛᱚᱦᱚᱵᱚᱜ ᱨᱮᱱᱟᱜ ᱮ ᱩᱫᱩᱜᱟ ᱾ ᱨᱚᱡᱚ ᱟᱹᱲᱟᱹ ᱨᱮᱱᱟᱜ ᱢᱮᱱᱮᱛ ᱫᱚ ᱦᱩᱭᱩᱜ ᱠᱟᱱᱟ ᱨᱚᱡᱚᱵᱚᱛᱤ, ᱡᱟᱦᱟᱸ ᱫᱚ ᱫᱷᱟᱹᱨᱛᱤ ᱟᱭᱳ ᱞᱮᱠᱟᱛᱮ ᱩᱫᱩᱜ ᱠᱟᱛᱮ ᱡᱟᱹᱯᱩᱫ ᱦᱤᱡᱩᱜ ᱞᱟᱦᱟᱨᱮ ᱨᱚᱡᱚ ᱫᱚ ᱱᱟᱶᱟ ᱡᱚ ᱵᱤᱞᱤ ᱡᱟᱱᱟᱢᱚᱜ ᱨᱮᱱᱟᱜ ᱮᱸᱜᱮᱫ ᱮ ᱜᱚᱜ ᱠᱟᱜ-ᱟ ᱾ ᱱᱚᱶᱟ ᱢᱟᱦᱟᱸ ᱨᱮᱫᱚ ᱪᱟᱹᱥᱤ ᱠᱚ ᱱᱟᱦᱮᱞ ᱟᱨᱟᱬ ᱠᱚᱠᱚ ᱵᱚᱸᱜᱟ ᱵᱳᱨᱳᱣᱟᱜ ᱥᱟᱶ ᱥᱟᱶᱛᱮ ᱪᱟᱥ ᱠᱟᱹᱢᱤ ᱠᱷᱚᱱ ᱫᱚ ᱯᱮ ᱢᱟᱦᱟᱸ ᱞᱟᱹᱜᱤᱫ ᱡᱤᱨᱟᱹᱣ ᱠᱚ ᱦᱟᱛᱟᱣ ᱠᱟᱜ-ᱟ ᱾ ᱨᱚᱡᱚ ᱨᱮ ᱯᱚᱰᱚ ᱯᱤᱷᱟᱹ ᱟᱨ ᱯᱟᱱ ᱡᱚᱢ ᱥᱟᱶ ᱥᱟᱶᱛᱮ ᱠᱩᱲᱤ ᱜᱤᱫᱽᱨᱟ ᱠᱚ ᱞᱟᱹᱜᱤᱫ ᱫᱚ ᱡᱷᱤᱞᱣᱟᱹᱝ ᱟᱨ ᱯᱩᱪᱤ ᱠᱷᱮᱞ ᱥᱟᱶ ᱥᱟᱶᱛᱮ ᱠᱚᱲᱟ ᱜᱤᱫᱽᱨᱟᱹ ᱠᱚᱫᱚ ᱞᱩᱰᱚ, ᱛᱟᱥ, ᱮᱢᱟᱱ ᱠᱷᱮᱞ ᱠᱚ ᱠᱷᱮᱞᱚᱸᱰ ᱠᱟᱛᱮ ᱱᱚᱶᱟ ᱯᱟᱨᱟᱵᱽ ᱫᱚᱠᱚ ᱢᱟᱱᱟᱣᱟ ᱾
ᱵᱟᱹᱲᱛᱤ ᱠᱟᱛᱷᱟ
ᱟᱥᱟᱲ ᱵᱚᱸᱜᱟ ᱫᱚ ᱯᱩᱱᱭᱟᱹ ᱵᱚᱸᱜᱟ ᱵᱽᱨᱚᱛᱚ ᱨᱮᱱᱟᱜ ᱯᱩᱭᱞᱩ ᱵᱚᱸᱜᱟ ᱠᱟᱱᱟ ᱾ ᱱᱚᱶᱟ ᱯᱩᱱᱭᱟᱹ ᱵᱚᱸᱜᱟ ᱫᱚ ᱢᱩᱱᱤ ᱨᱩᱥᱤ ᱟᱨ ᱥᱟᱫᱷᱚᱵᱽ ᱠᱚ ᱟᱠᱚᱣᱟᱜ ᱥᱟᱸᱜᱷᱟᱨ ᱵᱟᱹᱜᱤ ᱠᱟᱛᱮ ᱢᱤᱫ ᱴᱷᱟᱶ ᱨᱮ ᱴᱷᱟᱹᱣᱠᱟᱹ ᱥᱟᱹᱦᱤᱸᱡ ᱛᱟᱦᱮᱸ ᱠᱟᱛᱮ ᱠᱚ ᱥᱟᱫᱷᱱᱟᱭᱟ ᱾ ᱱᱚᱶᱟ ᱵᱚᱸᱜᱟ ᱫᱚ ᱛᱤᱨᱤᱡᱩᱨᱤ ᱡᱤᱭᱚᱱ ᱨᱮᱱᱟᱜ ᱫᱚ ᱡᱚᱛᱚ ᱠᱷᱚᱱ ᱱᱟᱯᱟᱭ ᱧᱟᱯᱟᱢᱚᱜ ᱵᱚᱸᱜᱟ ᱠᱟᱱᱟ ᱢᱮᱱᱛᱮ ᱠᱚ ᱟᱯᱱᱟᱨ ᱟᱠᱟᱫ-ᱟ ᱾ ᱪᱟᱥᱵᱟᱥ ᱢᱩᱬᱩᱛ ᱫᱤᱥᱚᱢ ᱞᱮᱠᱟᱛᱮ ᱧᱩᱛᱩᱢ ᱮ ᱟᱢᱮᱴ ᱟᱠᱟᱫ ᱟᱵᱚ ᱫᱤᱥᱚᱢ ᱨᱮᱱᱟᱜ ᱦᱟᱥᱟ ᱟᱭᱳ ᱫᱚ ᱟᱹᱰᱤ ᱞᱮᱠᱟᱱ ᱡᱚ ᱡᱟᱹᱞᱤ ᱚᱪᱚ ᱠᱟᱛᱮ ᱟᱵᱚᱣᱟᱜ ᱛᱤ ᱨᱮᱭ ᱟᱹᱬᱛᱤ ᱠᱟᱜ ᱠᱟᱱᱟ ᱾ ᱟᱭᱳ ᱡᱟᱦᱟᱸ ᱞᱮᱠᱟ ᱟᱭᱳ ᱵᱮᱱᱟᱣᱜ ᱞᱟᱦᱟᱨᱮ ᱡᱤᱨᱟᱹᱣ ᱞᱟᱹᱠᱛᱤ ᱟᱭ ᱠᱟᱱᱟ, ᱚᱱᱠᱟ ᱜᱮ ᱟᱭᱳ ᱵᱮᱱᱟᱣᱜ ᱨᱮᱭ ᱞᱟᱦᱟᱜ ᱠᱟᱱ ᱦᱟᱥᱟ ᱟᱭᱳ ᱦᱚᱸ ᱨᱚᱡᱚ ᱯᱮ ᱢᱟᱦᱟᱸ ᱫᱚ ᱡᱤᱨᱟᱹᱣ ᱵᱚᱱ ᱮᱢᱟᱦᱟᱭᱟ ᱢᱮᱱᱛᱮ ᱯᱟᱹᱛᱭᱟᱹᱣ ᱢᱮᱱᱟᱜ-ᱟ ᱾ ᱯᱩᱭᱞᱩ ᱨᱚᱡᱚ ᱨᱮᱜᱮ ᱮᱛᱚᱦᱚᱵᱚᱜ-ᱟ ᱯᱟᱨᱟᱵᱽ ᱨᱮᱱᱟᱜ ᱮᱛᱚᱦᱚᱵ ᱾ ᱯᱮ ᱢᱟᱦᱟᱸ ᱫᱷᱟᱹᱵᱤᱡ ᱫᱷᱟᱹᱨᱛᱤ ᱟᱭᱳ ᱫᱚ ᱡᱤᱨᱟᱹᱣ ᱵᱚᱱ ᱮᱢᱟᱦᱟᱭᱟ ᱾ ᱡᱟᱦᱟᱸ ᱠᱷᱟᱹᱛᱤᱨ ᱤᱱᱟᱹ ᱢᱟᱦᱟᱸᱨᱮ ᱚᱛ ᱞᱟ ᱫᱚ ᱢᱟᱱᱟ ᱜᱮᱭᱟ ᱾ ᱟᱭᱳ ᱡᱟᱹᱛᱤ ᱠᱚ ᱛᱟᱞᱟᱨᱮ ᱨᱟᱹᱥᱠᱟᱹ, ᱨᱚᱢᱚᱡᱽ, ᱟᱨ ᱱᱟᱶᱟ ᱫᱟᱲᱮ ᱥᱤᱨᱡᱟᱹᱣ ᱚᱪᱚᱭ ᱞᱟᱹᱜᱤᱫ ᱢᱟᱱᱟᱣ ᱦᱩᱭᱩᱜ-ᱟ ᱨᱚᱡᱚ ᱯᱟᱨᱟᱵᱽ ᱫᱚ ᱾ ᱠᱩᱲᱤ ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ ᱫᱚ ᱨᱚᱡᱚ ᱯᱟᱨᱟᱵᱽ ᱦᱩᱭᱩᱜ ᱠᱟᱱᱟ ᱥᱤᱠᱷᱱᱟᱹᱛ ᱮᱢᱚᱜ ᱯᱟᱨᱟᱵᱽ ᱾ ᱟᱥᱟᱲ ᱵᱚᱸᱜᱟ ᱨᱮᱱᱟᱜ ᱯᱩᱭᱞᱩ ᱡᱟᱹᱯᱩᱫ ᱨᱮ ᱦᱟᱥᱟ ᱟᱭᱳᱣᱟᱜ ᱡᱟᱱᱟᱢ ᱮᱢᱚᱜ ᱨᱮᱱᱟᱜ ᱫᱟᱲᱮ ᱥᱟᱨᱥᱟᱣᱜ-ᱟ ᱾ ᱚᱱᱟ ᱠᱷᱟᱹᱛᱤᱨ ᱜᱮ ᱫᱷᱟᱹᱨᱛᱤ ᱟᱭᱳ ᱫᱚ ᱨᱚᱡᱚᱥᱣᱚᱲᱟ ᱛᱤᱨᱞᱟᱹ ᱥᱟᱶᱮ ᱛᱩᱞᱟᱹᱡᱚᱠᱷᱟ ᱟᱠᱟᱱᱟ ᱾ ᱵᱟᱝ ᱡᱟᱶᱟᱭ ᱟᱠᱟᱱ ᱠᱩᱲᱤ ᱜᱤᱫᱽᱨᱟᱹ ᱠᱚ ᱞᱟᱹᱜᱤᱫ ᱱᱟᱶᱟᱡᱟᱹᱞᱤ ᱥᱟᱵ ᱞᱟᱹᱜᱤᱫ ᱫᱟᱲᱮ ᱟᱢᱮᱴ ᱨᱮᱱᱟᱜ ᱢᱤᱫ ᱮᱸᱜᱮᱫ ᱟᱱᱟᱜ ᱯᱟᱨᱟᱵᱽ ᱫᱚ ᱦᱩᱭᱩᱜ ᱠᱟᱱᱟ ᱨᱚᱡᱚ ᱾ ᱢᱤᱫ ᱛᱤᱨᱞᱟᱹ ᱞᱮᱠᱟᱛᱮ ᱫᱟᱨᱟᱭ ᱫᱤᱱ ᱨᱮ ᱥᱟᱱᱟᱢ ᱟᱺᱜᱤᱵᱷᱟᱨ ᱛᱚᱨᱟᱣ ᱦᱩᱭᱩᱜ-ᱟ, ᱚᱱᱟ ᱠᱩᱲᱤ ᱜᱤᱫᱽᱨᱟᱹ ᱠᱚ ᱪᱮᱫ ᱛᱮ ᱦᱩᱭ ᱟᱠᱚᱣᱟ ᱱᱚᱶᱟ ᱨᱚᱡᱚ ᱯᱟᱨᱟᱵᱽ ᱢᱟᱱᱟᱣ ᱚᱠᱛᱚᱨᱮ ᱾ ᱠᱩᱲᱤ ᱜᱤᱫᱽᱨᱟᱹ ᱠᱚᱫᱚ ᱨᱚᱡᱚ ᱯᱟᱨᱟᱵᱽ ᱨᱮᱱᱟᱜ ᱨᱟᱹᱥᱠᱟᱹ ᱨᱚᱢᱚᱡᱽ ᱛᱟᱞᱟ ᱨᱮᱜᱮ ᱢᱤᱫ ᱛᱤᱨᱞᱟᱹ ᱟᱜ ᱪᱟᱹᱭ ᱪᱚᱞᱚᱱ, ᱟᱪᱟᱨ ᱵᱮᱵᱷᱟᱨ, ᱨᱟᱭᱨᱤᱛ ᱫᱚᱠᱚ ᱢᱟᱱᱟᱣ ᱵᱟᱛᱟᱣ ᱠᱟᱫ-ᱟ ᱾ ᱟᱨ ᱟᱜᱟᱢ ᱫᱤᱱ ᱨᱮ ᱛᱤᱱ ᱡᱚᱦᱚᱜ ᱠᱩᱲᱤ ᱜᱤᱫᱽᱨᱟᱹ ᱛᱤᱨᱞᱟ ᱨᱩᱯ ᱨᱮᱭ ᱟᱬᱜᱚ ᱠᱟᱛᱮ ᱟᱡᱟᱜ ᱟᱺᱜᱤᱵᱷᱟᱨ ᱮ ᱛᱚᱨᱟᱣ ᱛᱟᱭᱟ, ᱱᱚᱶᱟ ᱟᱪᱟᱨ ᱵᱮᱵᱷᱟᱨ ᱠᱷᱚᱱ ᱜᱮ ᱜᱚᱲᱚ ᱥᱚᱦᱚᱫ ᱮ ᱧᱟᱢᱟ ᱾
ᱢᱟᱱᱟᱣ
ᱱᱚᱶᱟ ᱯᱟᱨᱟᱵᱽ ᱢᱟᱱᱟᱣ ᱡᱚᱦᱚᱜ ᱫᱚ ᱚᱲᱟᱜ ᱨᱤᱱ ᱵᱟᱹᱦᱩ ᱠᱩᱲᱤ ᱠᱚᱫᱚ ᱫᱤᱱᱟᱹᱢ ᱠᱟᱹᱢᱤ ᱠᱷᱚᱱ ᱫᱚ ᱰᱤᱜᱟᱹ ᱦᱟᱛᱟᱣ ᱠᱟᱛᱮ ᱟᱹᱰᱤ ᱞᱮᱠᱟᱱ ᱮᱱᱮᱡ ᱨᱮᱠᱚ ᱵᱟᱹᱭ ᱠᱚᱜ-ᱟ ᱾ ᱠᱩᱲᱤ ᱜᱤᱫᱽᱨᱟᱹ ᱠᱚᱫᱚ ᱥᱟᱹᱲᱤ ᱠᱚ ᱵᱟᱸᱫᱮ ᱠᱟᱛᱮ ᱨᱚᱡᱚ ᱵᱷᱤᱞᱣᱟᱹᱝ, ᱯᱩᱪᱤ ᱮᱱᱮᱡ, ᱮᱢᱟᱱ ᱨᱮ ᱚᱠᱛᱚ ᱠᱚ ᱠᱷᱮᱢᱟᱣᱟ ᱾ᱞᱱᱤᱭᱟᱹ ᱢᱟᱦᱟᱸ ᱦᱤᱞᱚᱜ ᱫᱚ ᱫᱷᱟᱹᱨᱛᱤ ᱟᱭᱳᱣᱟᱜ ᱥᱚᱱᱢᱟᱱ ᱞᱟᱹᱜᱤᱫ ᱚᱠᱚᱭ ᱦᱚᱸ ᱚᱛ ᱪᱮᱛᱟᱱ ᱨᱮ ᱮᱠᱷᱮᱱ ᱡᱟᱸᱜᱟ ᱛᱮᱫᱚ ᱵᱟᱠᱚ ᱛᱟᱲᱟᱢᱟ ᱾
ᱰᱩᱢᱩᱨᱤᱭᱟ ᱩᱯᱚᱡᱮᱞᱟ
ᱰᱩᱢᱭᱨᱤᱭᱟ ᱩᱯᱚᱡᱮᱞᱟ ᱫᱚ ᱵᱟᱝᱞᱟᱫᱮᱥ ᱨᱮ ᱢᱮᱱᱟᱜ ᱠᱷᱩᱞᱱᱟ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱝ ᱯᱚᱨᱥᱟᱥᱚᱱᱤᱠ ᱮᱞᱟᱠᱟ ᱠᱟᱱᱟ᱾
ᱱᱟᱜᱟᱢ
ᱵᱟᱝᱞᱟᱫᱮᱥ ᱨᱮᱱᱟᱜ ᱫᱟᱹᱠᱷᱤᱱ ᱯᱩᱪᱷᱤᱢ ᱚᱱᱪᱚᱞ ᱠᱷᱩᱞᱱᱟ ᱥᱚᱦᱚᱛ ᱫᱚ ᱠᱷᱩᱞᱱᱟ ᱠᱷᱚᱸᱰ ᱠᱟᱱᱟ᱾ ᱱᱤᱭᱟᱹ ᱦᱚᱱᱚᱛ ᱨᱮ ᱙ ᱜᱚᱴᱟᱝ ᱩᱯᱚᱡᱮᱞᱟ ᱠᱷᱚᱱ ᱰᱩᱢᱩᱨᱤᱭᱟ ᱩᱯᱚᱡᱮᱞᱟ ᱫᱚ ᱮᱴᱟᱜ ᱩᱯᱚᱡᱮᱞᱟ ᱠᱚ ᱠᱷᱚᱱ ᱢᱟᱨᱟᱝ ᱜᱮᱭᱟ᱾ ᱜᱟᱰᱟ ᱢᱮᱥᱟᱶ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱥᱩᱢᱩᱝ ᱫᱚ ᱔᱕᱔.᱒᱓ ᱵᱚᱨᱜᱚ ᱠᱤᱞᱳᱢᱤᱴᱟᱨ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱩᱛᱟᱹᱨ ᱫᱚ ᱢᱚᱱᱤᱨᱟᱢᱯᱩᱨ ᱩᱯᱚᱡᱮᱞᱟ, ᱚᱵᱷᱚᱭᱱᱚᱜᱚᱨ ᱩᱯᱚᱡᱮᱞᱟ ᱟᱨ ᱯᱷᱩᱞᱛᱚᱞᱟ ᱩᱯᱚᱡᱮᱞᱟ, ᱫᱟᱹᱠᱷᱤᱱ ᱫᱚ ᱵᱚᱴᱤᱭᱟᱜᱷᱟᱴᱟ ᱩᱯᱚᱡᱮᱞᱟ ᱟᱨ ᱯᱟᱭᱤᱠᱜᱟᱪᱷᱟ ᱩᱯᱚᱡᱮᱞᱟ, ᱯᱩᱨᱩᱵᱽ ᱫᱚ ᱠᱷᱟᱱᱡᱟᱦᱟᱱᱟᱞᱤ ᱩᱯᱚᱡᱮᱞᱟ, ᱠᱷᱟᱯᱤᱥᱯᱩᱨ ᱩᱯᱚᱡᱮᱞᱟ|ᱠᱷᱟᱞᱤᱥᱯᱩ]] ᱟᱨ ᱥᱚᱱᱟᱰᱟᱝᱜᱟ ᱛᱷᱟᱱᱟ ᱥᱟᱶ ᱟᱨᱦᱚᱸ ᱢᱮᱱᱟᱜ-ᱟ ᱵᱟᱴᱤᱭᱥᱜᱷᱟᱴᱟ ᱩᱯᱚᱡᱮᱞᱟ, ᱯᱩᱪᱷᱤᱢ ᱫᱚ ᱛᱟᱞᱟ ᱩᱯᱚᱡᱮᱞᱟ, ᱩᱵᱷᱚᱭᱱᱚᱜᱚᱨ ᱩᱯᱚᱡᱮᱞᱟ, ᱢᱚᱱᱤᱨᱟᱢᱯᱩᱨ ᱩᱯᱚᱡᱮᱞᱟ ᱟᱨ ᱠᱮᱥᱚᱵᱽᱯᱩᱨ ᱩᱯᱚᱡᱮᱞᱟ, ᱠᱚ ᱢᱮᱱᱟᱜ-ᱟ᱾
ᱯᱚᱨᱥᱟᱥᱚᱱᱤᱠ ᱮᱞᱟᱠᱟᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱤᱭᱩᱱᱤᱭᱚᱱ ᱠᱚᱫᱚ ᱦᱩᱭᱩᱜ ᱠᱟᱱᱟ,
ᱥᱮᱫᱟᱭ ᱠᱟᱛᱷᱟ
ᱰᱩᱢᱩᱨᱤᱭᱟ ᱨᱮᱱᱟᱜ ᱥᱮᱫᱟᱭ ᱠᱟᱛᱷᱟ ᱫᱚ ᱢᱟᱨᱮ ᱜᱮᱭᱟ᱾ ᱫᱷᱟᱨᱚᱬᱟ ᱠᱚᱨᱟᱣ ᱦᱩᱭᱩᱜ ᱠᱟᱱᱟ ᱱᱤᱭᱟᱹ ᱩᱯᱚᱡᱮᱞᱟ ᱫᱚ ᱯᱩᱱᱰᱨᱚ ᱨᱮᱱᱟᱜ ᱚᱯᱚᱵᱷᱚᱨᱚᱝᱥᱚ ᱠᱟᱱᱟ᱾ ᱯᱩᱱᱰᱨᱚ ᱚᱠᱛᱚ ᱨᱮ ᱱᱤᱭᱟᱹ ᱮᱞᱟᱠᱟ ᱨᱮ ᱵᱟᱜᱟᱫᱤ ᱟᱨ ᱵᱟᱪᱷᱟᱲᱟ ᱡᱟᱹᱛᱤ ᱧᱩᱛᱩᱢᱟᱱ ᱯᱚᱨᱫᱷᱟᱱ ᱵᱟᱨ ᱡᱟᱹᱛᱤ ᱠᱚ ᱛᱟᱦᱮᱸ ᱠᱟᱱᱟ᱾ ᱥᱮᱫᱟᱭ ᱨᱮᱱᱟᱜ ᱠᱟᱛᱷᱟ ᱞᱮᱠᱟ ᱛᱮ ᱥᱚᱛᱤᱥ ᱪᱚᱱᱫᱨᱚ ᱢᱤᱛᱨᱚ ᱞᱟᱭ ᱠᱟᱛᱷᱟ ᱜᱮᱞ ᱥᱟᱭ ᱟᱱᱟᱜ ᱚᱠᱛᱚᱨᱮ ᱱᱤᱭᱟᱹ ᱫᱚ ᱥᱤᱧᱚᱛ ᱨᱮᱱᱟᱜ  ᱵᱟᱡᱟᱨ ᱥᱟᱶ ᱢᱮᱥᱟ ᱛᱟᱦᱮᱱ ᱠᱟᱱᱟ᱾ ᱚᱱᱟ ᱨᱮᱱᱟᱜ ᱛᱟᱞᱟ ᱡᱩᱜᱽ ᱦᱮᱜ ᱠᱟᱛᱮᱜ ᱟᱞᱟᱣᱩᱫᱫᱤᱱ ᱥᱟᱦ ᱟᱨ ᱦᱚᱡᱨᱚᱛ ᱥᱮᱠᱷ ᱟᱯᱷᱡᱟᱞ ᱛᱟᱞᱮ ᱛᱮ ᱢᱚᱲᱮ ᱜᱮᱞ ᱥᱟᱭ ᱥᱚᱛᱟᱵᱫᱤ ᱥᱮᱜ ᱱᱤᱭᱟᱹ ᱮᱞᱟᱠᱟᱠᱚ ᱥᱟᱥᱚᱱ ᱟᱠᱟᱫᱟ᱾
ᱦᱚᱲᱠᱚ
᱒᱐᱑᱙ ᱥᱮᱨᱢᱟ ᱨᱮᱱᱟᱜ ᱦᱚᱲ ᱞᱮᱠᱷᱟ ᱨᱮ ᱵᱟᱲᱟᱭ ᱠᱟᱱᱟ ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱓,᱐᱕,᱖᱗᱕ ᱜᱚᱴᱟᱝ ᱦᱚᱲ ᱢᱮᱱᱟᱜ ᱠᱚᱣᱟ᱾
ᱫᱷᱚᱱ ᱫᱩᱨᱤᱵᱽ ᱠᱚ
ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱟᱹᱰᱤ ᱜᱮ ᱤᱪᱟᱹᱜ ᱦᱟᱠᱩ ᱠᱚ ᱧᱟᱢᱚᱜ-ᱟ᱾ ᱜᱚᱞᱫᱟ, ᱵᱟᱜᱽᱫᱟ ᱟᱨ ᱦᱚᱨᱤᱱᱟ ᱤᱪᱟᱹᱜ ᱫᱚ ᱱᱚᱸᱰᱮ ᱠᱚ ᱟᱵᱟᱫ ᱵᱟᱲᱟ ᱜᱚ ᱜᱮᱭᱟ᱾ ᱤᱪᱟᱹᱜ ᱵᱟᱝ ᱠᱟᱛᱮᱜ ᱨᱮᱦᱚᱸ ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱨᱮᱭᱟᱲ ᱚᱠᱛᱚ ᱨᱮᱱᱟᱜ ᱟᱲᱟᱜ ᱥᱟᱠᱟᱢ ᱦᱚᱸ ᱟᱹᱰᱤ ᱜᱮ ᱧᱟᱢᱚᱜ-ᱟ᱾ ᱠᱩᱲᱪᱟᱹ, ᱵᱮᱝᱜᱟᱲ, ᱟᱹᱞᱩ, ᱢᱚᱴᱚᱨ ᱫᱟᱹᱞ, ᱢᱟᱞᱦᱟᱱ, ᱦᱚᱛᱚᱛ, ᱠᱩᱢᱰᱷᱟᱹ ᱠᱷᱩᱨᱟᱹ ᱟᱨᱞᱟ ᱟᱨ ᱯᱳᱴᱳᱞ᱾ ᱚᱱᱟ ᱵᱮᱜᱚᱨ ᱦᱚᱸ ᱱᱤᱭᱟᱹ ᱩᱯᱚᱡᱮᱞᱟ ᱨᱮ ᱟᱹᱰᱤ ᱜᱮ ᱦᱩᱲᱩ ᱠᱚᱦᱚᱸ ᱠᱚ ᱟᱵᱟᱫ ᱜᱮᱭᱟ᱾ ᱟᱨ ᱠᱨᱤᱥᱤ ᱠᱟᱹᱢᱤ ᱵᱮᱜᱚᱨ ᱦᱚᱸ ᱱᱚᱸᱰᱮ ᱢᱮᱱᱟᱜ-ᱟ ᱠᱟᱹᱴᱤᱡ ᱠᱟᱹᱴᱤᱡ ᱟᱹᱰᱤ ᱠᱚᱞ ᱠᱟᱨᱠᱷᱟᱱᱟ᱾ ᱟᱨ ᱦᱚᱸ ᱠᱩᱢᱟᱸᱨ ᱫᱚ ᱦᱟᱥᱟ ᱡᱤᱱᱤᱥ ᱴᱩᱠᱩᱡᱽ, ᱪᱮᱞᱟᱝ, ᱯᱩᱛᱩᱞ, ᱥᱟᱫᱚᱢ, ᱵᱟᱦᱟ ᱴᱚᱵᱽ ᱞᱮᱠᱟᱱ ᱟᱭᱢᱟ ᱵᱟᱦᱟᱨᱤ ᱡᱤᱱᱤᱥ ᱠᱚ ᱠᱚ ᱵᱮᱱᱟᱣ ᱵᱟᱲᱟᱭᱟ᱾ ᱟᱨ ᱡᱟᱹᱞᱤᱭᱟᱹ ᱠᱚ ᱫᱚ ᱦᱟᱠᱩ ᱠᱚ ᱥᱟᱵᱽ ᱠᱚᱣᱟ ᱥᱟᱶ ᱨᱮ ᱠᱟᱹᱞᱤ ᱦᱚᱸ ᱠᱚ ᱵᱮᱱᱟᱣ ᱵᱟᱲᱟᱭ ᱜᱮᱭᱟ᱾
ᱜᱟᱰᱟ ᱠᱚ
ᱱᱤᱭᱟᱸ ᱩᱯᱚᱡᱮᱞᱟ ᱫᱚ ᱜᱟᱰᱟ ᱢᱮᱥᱟᱣ ᱮᱞᱟᱠᱟ ᱠᱟᱱᱟ᱾ ᱱᱤᱭᱟᱹ ᱩᱯᱚᱡᱮᱞᱟ ᱨᱮᱱᱟᱜ ᱧᱩᱛᱩᱢᱟᱱ ᱜᱟᱰᱟ ᱠᱚ ᱫᱚ ᱦᱩᱭᱩᱜ ᱠᱟᱱᱟ,
ᱢᱟᱜᱩᱨᱟ ᱦᱚᱱᱚᱛ
=ᱦᱚᱲ ᱠᱚ= ᱒᱐᱑᱑ ᱥᱮᱨᱢᱟ ᱨᱮᱭᱟᱜ ᱞᱮᱠᱷᱟ ᱨᱮ ᱑,᱑᱘,᱔᱑᱙ ᱢᱟᱹᱱᱢᱤ ᱢᱮᱱᱟᱜ ᱠᱚᱣᱭᱟ᱾ ᱟᱨ ᱱᱚᱣᱭᱟ ᱛᱟᱞᱟᱨᱮ ᱠᱚᱲᱟ ᱫᱚ ᱕᱐ᱹ᱕᱖% ᱠᱩᱲᱤ ᱫᱚ ᱔᱙ᱹ᱔᱔%᱾ =ᱱᱟᱹᱭ ᱱᱟᱞᱟ= ᱦᱚᱱᱚᱛ ᱨᱮ ᱟᱭᱢᱟ ᱜᱟᱱ ᱜᱮ ᱜᱟᱰᱟ ᱫᱚ ᱢᱮᱱᱟᱜ-ᱟ᱾ ᱚᱱᱟ ᱠᱚᱫᱚᱺ ᱪᱟᱲᱟᱭ ᱜᱟᱰᱟ, ᱱᱚᱵᱚᱜᱚᱝᱜᱟ ᱜᱟᱰᱟ, ᱯᱷᱚᱴᱠᱤ ᱜᱟᱰᱟ, ᱟᱞᱚᱢᱠᱜᱟᱞᱤ ᱜᱟᱰᱟ, ᱢᱚᱫᱷᱩᱢᱚᱛᱤ ᱜᱟᱰᱟ, ᱢᱩᱪᱤᱠᱷᱟᱞᱤ ᱜᱟᱰᱟ, ᱢᱚᱨᱟᱠᱩᱢᱟᱨ ᱱᱟᱹᱭ, ᱠᱩᱢᱟᱨ ᱱᱟᱹᱭ, ᱛᱤᱛᱨᱟ ᱜᱟᱰᱟ, ᱵᱷᱚᱭᱨᱚᱵᱽ ᱜᱟᱵᱟ, ᱥᱤᱨᱟᱡᱽᱯᱩᱨ ᱦᱟᱣᱲ ᱜᱟᱰᱟ, ᱵᱮᱜᱵᱚᱛᱤ ᱜᱟᱰᱟ᱾ =ᱟᱨᱦᱚᱸ ᱧᱮᱞ= =ᱵᱟᱨᱦᱮ ᱡᱚᱱᱚᱲ=
ᱯᱟᱨᱟᱵᱽ
ᱯᱟᱨᱟᱵᱽ ᱫᱚ ᱢᱟᱹᱢᱤᱭᱟᱜ ᱟᱹᱰᱤ ᱢᱟᱨᱟᱝ ᱞᱟᱠᱪᱟᱨ ᱠᱟᱱᱟ ᱾ ᱢᱟᱹᱱᱢᱤᱭᱟᱜ ᱡᱚᱥ ᱟᱸᱥ ᱯᱮᱨᱮᱡ ᱜᱚᱴᱟᱭ ᱨᱮᱱᱟᱜ ᱠᱟᱹᱢᱤ ᱦᱚᱨᱟ ᱜᱮ ᱯᱟᱨᱟᱵᱽ ᱫᱚ ᱾ ᱱᱚᱶᱟ ᱫᱚ ᱦᱚᱲ ᱡᱟᱹᱱᱤᱡ,ᱟᱹᱨᱤᱥ ᱡᱟᱹᱱᱤᱡ,ᱯᱟᱹᱨᱤᱥ ᱡᱟᱹᱱᱤᱡ,ᱡᱟᱹᱛᱤ ᱡᱟᱹᱱᱤᱡ,ᱫᱷᱚᱨᱚᱢ ᱡᱟᱹᱱᱤᱡ,ᱫᱤᱥᱚᱢ ᱡᱟᱹᱱᱤᱡ ᱡᱩᱫᱟᱹ ᱡᱩᱫᱟᱹ ᱜᱮᱭᱟ ᱾ ᱚᱱᱟ ᱞᱮᱠᱟᱛᱮ ᱱᱚᱰᱮ ᱫᱚ ᱥᱟᱱᱛᱟᱲ ᱡᱟᱹᱛᱤ ᱥᱟᱨᱱᱟ ᱫᱷᱚᱨᱚᱢ ᱦᱚᱲ ᱠᱚᱣᱟᱜ ᱯᱟᱨᱟᱵᱽ ᱠᱟᱛᱷᱟ ᱠᱚᱜᱮ ᱱᱟᱥᱮ ᱵᱤᱞᱤᱫ ᱮᱢᱚᱜ ᱠᱟᱱᱟ ᱾ ᱟᱵᱚ ᱫᱚ ᱥᱟᱹᱨᱤᱭᱟᱜ ᱥᱤᱨᱡᱚᱱ ᱨᱮ ᱯᱟᱹᱛᱭᱟᱣᱜ ᱦᱚᱲ ᱠᱟᱱᱟ ᱵᱚ ᱾ ᱚᱱᱟᱛᱮ ᱚᱠᱛᱚ ᱡᱟᱹᱱᱤᱡ ᱥᱤᱨᱡᱚᱱ ᱨᱮᱱᱟᱜ ᱚᱨᱥᱚᱝ ᱟᱹᱨᱩ ᱥᱟᱞᱟᱜ ᱡᱩᱲᱩᱱᱚᱜ ᱜᱮ ᱯᱟᱨᱟᱵᱽ ᱢᱟᱱᱟᱶ ᱨᱮᱱᱟᱜ ᱡᱚᱥ ᱫᱚ ᱾ ᱢᱚᱬᱮ ᱠᱚᱣᱟᱜ ᱫᱟᱲᱮ ᱮᱞᱟᱝ, ᱫᱟᱜᱚᱝ , ᱦᱚᱭᱚᱝ , ᱦᱟᱥᱟᱝ , ᱧᱩᱛᱚᱝ ᱟᱨ ᱛᱩᱨᱩᱭ ᱠᱚᱣᱟᱜ ᱫᱟᱲᱮ ᱨᱟᱵᱟᱝ , ᱱᱤᱨᱚᱝ , ᱥᱤᱛᱩᱝ , ᱡᱟᱹᱯᱩᱫᱚᱝ , ᱦᱮᱢᱟᱞᱚᱝ ,ᱦᱟᱣᱮᱫᱚᱝ ᱠᱚ ᱵᱷᱩᱸᱡᱟᱣ ᱪᱮᱫᱚᱜ ᱫᱟᱲᱮ ᱟᱨᱡᱟᱣ ᱜᱮ ᱯᱟᱨᱟᱵᱽ ᱫᱚ ᱾ ᱱᱚᱶᱟ ᱠᱚᱨᱮ ᱛᱤᱱᱟᱹᱜ ᱜᱟᱱ ᱟᱹᱲᱟᱹ ᱨᱮ "ᱝ" ᱛᱚᱝᱜᱮ ᱟᱠᱟᱱᱟ ᱾ ᱝ ᱫᱚ ᱥᱤᱨᱡᱚᱱᱤᱡᱟᱜ ᱫᱟᱲᱮ ᱠᱟᱱᱟ ᱾ ᱱᱚᱶᱟ ᱠᱚ ᱛᱤᱱᱟᱹᱜ ᱟᱹᱲᱟᱹ ᱱᱟᱥᱮ ᱟᱹᱨᱩ ᱟᱠᱟᱱᱟ ᱾
ᱨᱤᱫᱟᱹᱭ
ᱨᱤᱫᱟᱹᱭ ᱢᱤᱫ ᱯᱮᱥᱤ ᱦᱟᱹᱴᱤᱧ (muscular organ) ᱠᱟᱱᱟ ᱱᱚᱶᱟ ᱫᱚ ᱵᱟᱹᱲᱛᱤ ᱡᱟᱱᱣᱟ ᱨᱮ ᱯᱮᱥᱤ ᱦᱟᱹᱴᱤᱧ ᱢᱮᱱᱟᱜ ᱟ, ᱡᱟᱦᱟᱸ ᱢᱟᱭᱟᱝ ᱥᱚᱸᱪᱚᱨ (pumps blood) ᱥᱟᱨᱠᱩᱞᱮᱴᱨᱤ ᱦᱚᱛᱮᱛᱮ ᱢᱟᱭᱟᱝ ᱥᱚᱸᱪᱚᱨᱚᱜ ᱠᱟᱱᱟ᱾
ᱢᱟᱹᱱᱢᱤ, ᱟᱨᱚ ᱮᱴᱟᱜ ᱡᱟᱱᱣᱟ ᱠᱚ, ᱪᱮᱬᱮ ᱨᱮ, ᱨᱤᱫᱟᱹᱭ ᱯᱩᱱᱭᱟ ᱠᱚᱠᱥᱷ (chambers) ᱨᱮ ᱦᱟᱹᱴᱤᱧ ᱢᱮᱱᱟᱜ ᱟ : ᱪᱮᱛᱟᱱ ᱞᱮᱸᱜᱟ ᱟᱨ ᱡᱚᱡᱚᱢ ᱮᱱᱴᱨᱤᱭᱟ ᱟᱨ  ᱞᱟᱛᱟᱨ ᱞᱮᱸᱜᱟ ᱟᱨ ᱡᱚᱡᱚᱢ ᱣᱮᱱᱴᱨᱤᱠᱟᱞ᱾
ᱵᱩᱜᱤ ᱟᱨ ᱨᱤᱫᱟᱹᱭ
ᱢᱚᱴᱟ, ᱪᱮᱛᱟᱱ ᱢᱟᱩᱟᱝᱪᱟᱯ ᱟᱨ ᱪᱮᱛᱟᱱ ᱠᱚᱞᱮᱥᱴᱨᱚᱞ ᱨᱤᱫᱟᱹᱭ ᱨᱚᱜᱽ ᱨᱮᱱᱟᱜ ᱜᱷᱟᱣ ᱠᱚ ᱵᱟᱲᱦᱟᱜ ᱠᱟᱱᱟ| ᱦᱩᱭᱩᱜ ᱠᱟᱱᱟ, ᱨᱤᱫᱟᱹᱭ ᱜᱷᱟᱛ ᱨᱮᱱᱟᱜ ᱟᱫᱷᱟ ᱢᱟᱢᱞᱟ ᱩᱱᱠᱩ ᱦᱚᱲ ᱨᱮ ᱦᱩᱭᱩᱜ ᱠᱟᱱᱟ ᱡᱟᱦᱟᱸᱭ ᱠᱚᱞᱮᱥᱴᱨᱚᱞ ᱨᱮᱱᱟᱜ ᱞᱮᱵᱚᱞ ᱨᱮ ᱥᱚᱢᱟᱱ ᱛᱟᱦᱮᱱ ᱠᱟᱱᱟ| ᱥᱚᱫᱷ ᱨᱮ ᱱᱤᱛ ᱛᱮ ᱠᱚᱞᱮᱥᱴᱨᱚᱞ ᱨᱮᱱᱟᱜ ᱞᱮᱵᱟᱞ ᱠᱷᱚᱱ ᱵᱟᱹᱲᱛᱤ ᱟᱭᱤᱰᱤᱭᱟ ᱢᱟᱱᱟᱜ ᱠᱟᱱᱟ| ᱨᱤᱫᱟᱹᱭ ᱨᱚᱜᱽ ᱜᱩᱨ ᱨᱮᱱᱟᱜ ᱠᱟᱨᱚᱱ ᱵᱟᱱᱟᱜ ᱠᱟᱱᱟ, (ᱯᱟᱪᱮ ᱡᱮᱜᱮᱛ ᱨᱮ ᱵᱟᱹᱲᱛᱤ ᱜᱩᱨ ᱨᱮᱱᱟᱜ ᱟᱥᱚᱞ ᱠᱟᱨᱚᱱ ᱵᱟᱱᱟᱜ ᱠᱟᱱᱟ) ᱱᱚᱶᱟ ᱥᱩᱡᱷᱟᱣ ᱨᱮ ᱦᱚᱸ ᱫᱷᱮᱭᱟᱱ ᱮᱢ ᱦᱩᱭᱩᱜ ᱠᱟᱱᱟ ᱡᱮ ᱵᱤᱥᱮᱥ ᱞᱮᱠᱟᱱᱟᱜ ᱟᱨᱟᱜ ᱯᱟᱹᱣᱨᱟ ᱧᱩ ᱨᱤᱫᱟᱹᱭ ᱨᱚᱜᱽ ᱨᱮᱱᱟᱜ ᱵᱚᱛᱚᱨ ᱠᱚᱢ ᱛᱟᱦᱮᱱ ᱠᱟᱱᱟ| ᱱᱚᱶᱟ ᱚᱱᱟ ᱨᱮᱱᱟᱜ ᱟᱥᱚᱞ ᱠᱟᱨᱚᱱ ᱠᱟᱱᱟ ᱡᱮ ᱯᱷᱨᱟᱱᱥ ᱨᱮ ᱚᱱᱠᱟᱱ ᱱᱟᱯᱟᱭ ᱦᱚᱲ ᱱᱟᱯᱟᱭ ᱡᱚᱢ ᱧᱩ ᱨᱮᱱᱟᱜ ᱨᱟᱹᱥᱠᱟᱹ ᱠᱚ ᱨᱟᱠᱟᱵᱟ ᱟᱨ ᱩᱱᱠᱩ ᱨᱤᱫᱟᱹᱭ ᱨᱮᱱᱟᱜ ᱮᱴᱠᱮᱴᱚᱢᱮᱜ ᱠᱚᱢᱚᱜ ᱠᱟᱱ ᱛᱟᱠᱚᱣᱟ| ᱵᱮᱥᱚᱠ ᱟᱭᱢᱟ ᱠᱟᱨᱚᱠ ᱨᱮ ᱵᱤᱪᱟᱨ ᱦᱩᱭ ᱞᱟᱠᱛᱤᱭᱟ, ᱡᱮᱞᱮᱠᱟ ᱡᱤᱭᱚᱱ ᱥᱮᱭᱞᱤ, ᱥᱚᱢᱚᱜᱽᱨᱚ ᱵᱩᱜᱤ (ᱢᱟᱱᱥᱤᱠ,ᱥᱟᱶᱛᱟ, ᱜᱚᱲᱦᱚᱱ ᱟᱨ ᱯᱷᱡᱤᱠᱟᱞ ᱥᱮ ᱦᱚᱲᱢᱚ)
ᱠᱷᱟᱫᱽ ᱠᱟᱹᱢᱤ
ᱜᱟᱹᱭ-ᱰᱟᱝᱨᱤ, ᱵᱷᱤᱲᱤ, ᱥᱩᱠᱨᱤ, ᱟᱨ ᱟᱥᱚᱞ ᱪᱮᱬᱮ ᱮᱢᱟᱱ ᱟᱨ ᱥᱤᱢ ᱠᱚᱣᱟᱜ ᱨᱤᱫᱟᱹᱭ ᱟᱭᱢᱟ ᱫᱤᱥᱚᱢ ᱨᱮ ᱠᱚ ᱡᱚᱢ ᱮᱫ ᱟ᱾ ᱟᱨ ᱩᱱᱠᱩ ᱢᱚᱜᱚᱡᱽ ᱥᱮ ᱚᱯᱷᱚᱞ ᱠᱚ ᱢᱮᱛᱟ ᱟᱠᱚᱣᱟ, ᱢᱮᱱᱠᱷᱟᱱ ᱢᱤᱫ ᱡᱤᱞ ᱠᱷᱟᱹᱛᱤᱨ ᱛᱮ ᱨᱤᱫᱟᱹᱭ ᱨᱮᱱᱟᱜ ᱞᱮᱠᱟ ᱛᱟᱦᱮᱱ ᱠᱟᱱᱟ| ᱱᱚᱶᱟ ᱨᱮᱱᱟᱜ ᱵᱟᱱᱟᱣ ᱟᱨ ᱪᱟᱠᱷᱟ ᱨᱮ ᱦᱟᱹᱨᱤᱱᱟᱜ ᱡᱤᱞ ᱥᱟᱶ ᱢᱤᱫ ᱥᱚᱢᱟᱱ ᱜᱮ ᱧᱮᱞᱚᱜ ᱠᱟᱱᱟ|
ᱡᱟᱥᱤᱰᱤᱦ
ᱡᱟᱥᱤᱰᱤᱦ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱡᱷᱟᱨᱠᱷᱚᱸᱰ ᱨᱮ ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱢᱤᱫᱴᱟᱹᱝ ᱥᱚᱦᱚᱨ ᱠᱟᱱᱟ ᱾ ᱱᱚᱣᱟ ᱥᱚᱦᱚᱨ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱫᱮᱣᱜᱷᱚᱨ ᱫᱚ ᱮᱴᱟᱜ ᱥᱚᱦᱚᱨ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾
ᱚᱛᱱᱚᱜ
ᱡᱟᱥᱤᱰᱤᱦ ᱢᱤᱫ ᱦᱤᱞ ᱥᱴᱮᱥᱚᱱ ᱢᱮᱱᱟᱜᱼᱟ ᱱᱚᱣᱟ 20°N, 89°W ᱱᱚᱸᱰᱮ ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱩᱥᱩᱞ ᱒᱖᱐ ᱢᱤᱴᱚᱨ (᱘᱕᱓  ᱯᱷᱤᱴ) ᱢᱮᱱᱟᱜᱼᱟ ᱾ ᱱᱚᱣᱟ ᱨᱮᱱᱟᱜ ᱥᱩᱨ ᱥᱩᱯᱩᱨ ᱨᱮᱱᱟᱜ ᱟᱹᱛᱩ ᱨᱚᱦᱤᱬᱤ, ᱠᱩᱥᱢᱟᱦᱟ, ᱛᱟᱵᱷᱟᱜᱷᱟᱴ ᱟᱨ ᱮᱢᱟᱱ ᱢᱮᱱᱟᱜᱼᱟ ᱾
ᱦᱚᱲ ᱮᱞ
᱑᱕ ᱥᱮᱯᱴᱮᱢᱵᱚᱨ ᱒᱐᱑᱗ ᱫᱷᱟᱹᱵᱤᱡ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, ᱡᱟᱥᱤᱰᱤᱦ ᱨᱤᱱ ᱦᱚᱲ ᱮᱞ ᱑᱔,᱑᱒᱙ ᱜᱟᱱ ᱦᱚᱲ ᱠᱚ ᱛᱟᱦᱮᱸ ᱠᱟᱱᱟ ᱾ ᱠᱚᱲᱟ ᱟᱜ ᱦᱚᱲ ᱮᱞ ᱖᱐% ᱛᱤᱨᱞᱟᱹ ᱟᱜ ᱔᱐% ᱢᱮᱱᱟᱜᱼᱟ ᱾ ᱡᱟᱥᱤᱰᱤᱦ ᱨᱮᱱᱟᱜ ᱥᱮᱪᱮᱫ ᱫᱚᱨ ᱗᱑.᱕% ᱢᱮᱱᱟᱜᱼᱟ, ᱱᱚᱣᱟ ᱡᱟᱹᱛᱤᱭᱟᱨᱤ ᱥᱮᱪᱮᱫ ᱗᱔.᱕% ᱠᱷᱚᱱ ᱫᱚ ᱠᱚᱢ ᱜᱮᱭᱟ ᱾ ᱡᱟᱥᱤᱰᱤᱦ ᱨᱮ, ᱒᱐% ᱦᱚᱲ ᱮᱞ ᱒᱐ ᱵᱚᱪᱷᱚᱨ ᱠᱷᱚᱱ ᱠᱚᱢ ᱩᱢᱚᱨ ᱠᱚ ᱢᱮᱱᱟᱜ ᱠᱚᱣᱟ ᱾
ᱦᱚᱲ ᱰᱟᱦᱟᱨ
ᱱᱚᱣᱟ ᱦᱟᱵᱽᱲᱟᱼ ᱫᱤᱞᱞᱤ (ᱨᱮᱞᱣᱮ) ᱢᱩᱬ ᱰᱟᱦᱟᱨ ᱨᱮ ᱢᱮᱱᱟᱜᱼᱟ ᱾ ᱡᱟᱥᱤᱰᱤᱦ ᱫᱚ ᱥᱤᱧᱚᱛ ᱨᱮ ᱟᱹᱰᱤ ᱯᱷᱩᱨᱪᱟᱹ ᱨᱮᱞ ᱥᱴᱮᱥᱚᱱ ᱨᱮᱱᱟᱜ ᱞᱮᱠᱟᱛᱮ ᱴᱷᱟᱶ ᱠᱚ ᱮᱢᱟ ᱫᱮᱭᱟ ᱠᱚ ᱛᱟᱦᱮᱸᱫ ᱾ ᱱᱚᱣᱟ ᱯᱷᱩᱴ ᱚᱵᱷᱟᱨ ᱵᱽᱨᱤᱡ ᱟᱨ ᱜᱩᱜᱟᱞ ᱣᱤᱠᱤ ᱠᱷᱚᱱ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾
ᱡᱟᱥᱤᱰᱤᱦ, ᱡᱚᱢᱩᱭ, ᱵᱟᱝᱠᱟ, ᱵᱷᱟᱜᱚᱞᱯᱩᱨ, ᱫᱩᱢᱠᱟᱹ, ᱜᱤᱨᱤᱰᱤᱦ ᱟᱨ ᱜᱚᱰᱰᱟ ᱮᱢᱟᱱ ᱟᱨ ᱮᱴᱟᱜ ᱥᱚᱦᱚᱨ ᱠᱷᱚᱱ ᱥᱚᱲᱚᱠ ᱰᱟᱦᱟᱨ ᱤᱫᱤ ᱛᱮ ᱱᱟᱯᱟᱭ ᱛᱮ ᱡᱚᱲᱟᱣ ᱟᱠᱟᱱᱟ ᱾ ᱡᱟᱥᱤᱰᱤᱦ ᱠᱷᱚᱱ ᱫᱮᱣᱜᱷᱚᱨ ᱞᱟᱹᱜᱤᱫ ᱞᱚᱠᱟᱞ ᱴᱨᱮᱱ ᱢᱮᱱᱟᱜᱼᱟ ᱾ ᱡᱟᱥᱤᱰᱤᱦ ᱥᱴᱮᱥᱚᱱ ᱠᱷᱚᱱ ᱚᱴᱚ ᱨᱤᱥᱠᱟ ᱟᱨ ᱠᱟᱨ ᱥᱮᱵᱟ ᱦᱚᱸ ᱢᱮᱱᱟᱜᱼᱟ ᱾
ᱵᱟᱡᱟᱨ
ᱡᱟᱥᱤᱰᱤᱦ ᱨᱮᱱᱟᱜ ᱢᱤᱫ ᱱᱟᱯᱟᱭ ᱵᱟᱡᱟᱨ ᱛᱚᱴᱷᱟ ᱠᱟᱱᱟ ᱾ ᱱᱚᱣᱟ ᱵᱟᱡᱟᱨ ᱮᱢᱟᱱ ᱧᱮᱧᱮᱞ ᱴᱷᱟᱶ ᱞᱟᱹᱜᱤᱫ ᱡᱚᱢ ᱟᱨ ᱮᱢᱟᱱ ᱥᱟᱢᱟᱱ ᱞᱟᱹᱜᱤᱫ ᱛᱷᱟᱱ ᱨᱮᱱᱟᱜ ᱞᱮᱠᱟᱛᱮ ᱠᱟᱹᱢᱤ ᱭᱟᱠᱚ ᱱᱚᱣᱟ ᱫᱮᱣᱜᱷᱚᱨ ᱠᱚ ᱥᱮᱱᱚᱜᱼᱟ ᱾
ᱤᱱᱥᱴᱤᱴᱭᱩᱴ
ᱵᱤᱨᱞᱟ ᱤᱱᱥᱴᱤᱴᱭᱩᱴ ᱚᱯᱷ ᱴᱮᱪᱱᱚᱞᱚᱡᱤ, ᱫᱮᱣᱜᱷᱚᱨ ᱵᱤᱟᱭᱤᱴᱤ ᱢᱮᱥᱨᱟ, ᱨᱟᱺᱪᱤ ᱨᱮᱱᱟᱜ ᱤᱠᱥᱴᱮᱱᱥᱟᱱ ᱛᱟᱞᱢᱟ ᱨᱮ ᱫᱚ ᱢᱤᱫᱴᱟᱹᱝ ᱜᱮ ᱢᱮᱱᱟᱜᱼᱟ ᱟᱨ ᱡᱟᱥᱤᱰᱤᱦ ᱨᱮ ᱢᱮᱱᱟᱜᱼᱟ ᱾
ᱥᱟᱹᱠᱷᱭᱟᱹᱛ
ᱛᱷᱚᱠ:ᱫᱮᱣᱜᱷᱚᱨ ᱦᱚᱱᱚᱛ ᱨᱮᱱᱟᱜ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ ᱛᱷᱚᱠ:ᱡᱷᱟᱨᱠᱷᱚᱸᱰ ᱨᱮᱱᱟᱜ ᱵᱩᱨᱩ ᱠᱚ